-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ลักษณะผลิตภัณฑ์และการให้บริการ

การผลิตไฟฟ้าด้วยเซลล์แสงอาทิตย์เป็นกระบวนการผลิตไฟฟ้าจากแสงอาทิตย์ที่ตกกระทบเซลล์แสงอาทิตย์ซึ่งเป็นอุปกรณ์ทางอิเล็กทรอนิกส์ที่มีความสามารถในการเปลี่ยนพลังงานแสงเป็นพลังงานไฟฟ้า
เซลล์แสงอาทิตย์ผลิตจากวัสดุสารกึ่งตัวนำโดยที่ซิลิคอนเป็นสารกึ่งตัวนำที่นิยมนำมาผลิตเป็นเซลล์แสงอาทิตย์มากที่สุด
การผลิตไฟฟ้าจากเซลล์แสงอาทิตย์จัดว่าเป็นการผลิตไฟฟ้าที่สะอาด
กระแสไฟฟ้าที่ผลิตได้เป็นไฟฟ้ากระแสตรง (DC) ซึ่งใช้ต่อกับเครื่องใช้ไฟฟ้ากระแสตรงได้โดยตรง
แต่หากจะใช้กับเครื่องใช้ไฟฟ้ากระแสสลับ
ต้องแปลงไฟฟ้ากระแสตรงให้เป็นไฟฟ้ากระแสสลับด้วยเครื่องแปลงกระแสไฟฟ้า (Inverter)
และหากต้องการเก็บไฟฟ้าไว้ใช้ในเวลากลางคืนจะต้องติดตั้งแบตเตอรี่เพิ่มเติมเพื่อเก็บพลังงานไฟฟ้าไว้ในแบตเตอรี่

ระบบผลิตไฟฟ้าจากพลังงานแสงอาทิตย์โดยทั่วไป ประกอบด้วยอุปกรณ์มาตรฐานต่างๆ ดังนี้

(1) แผงเซลล์แสงอาทิตย์ที่ประกอบด้วยแผ่นเซลล์แสงอาทิตย์ชิ้นเล็กๆ จำนวนมาก
    โดยได้รับการเคลือบ (Laminated) ด้วยแผ่นป้องกันความชื้น (EVA)
    มีกระจกนิรภัยที่ทนต่อแรงกระแทกอยู่ด้านรับแสง
    และมีกรอบโลหะอะลูมิเนียมล้อมรอบอย่างแข็งแรง บริษัทฯ
    ผลิตแผงเซลล์แสงอาทิตย์ที่สามารถให้กำลังไฟฟ้าตามความต้องการของลูกค้า

(2) อุปกรณ์ติดตั้งแผงเซลล์แสงอาทิตย์ที่ผลิตจากโลหะที่มีความแข็งแรง ทนทานต่อสภาพแวดล้อม
    ชุดสายไฟ และอุปกรณ์ป้องกันฟ้าผ่า (Ground System)

(3) เครื่องแปลงกระแสไฟฟ้า (Inverter) ทำหน้าที่
    แปลงกระแสไฟฟ้าจากไฟฟ้ากระแสตรง (DC) ให้เป็นไฟฟ้ากระแสสลับ (AC)
    เพื่อที่จะทำให้ระบบผลิตไฟฟ้าจาก แผงเซลล์แสงอาทิตย์
    สามารถใช้ได้กับอุปกรณ์ไฟฟ้ากระแสสลับทั่วๆไป

(4) อุปกรณ์ควบคุมการประจุแบตเตอรี่ (Battery Charging Controller)
    ทำหน้าที่ควบคุมการประจุแบตเตอรี่ด้วยไฟฟ้าที่ผลิตได้จากแผงเซลล์แสงอาทิตย์อย่างเหมาะสมในเวลากลางวัน
    ทั้งนี้จะตัดการประจุแบตเตอรี่เมื่อแบตเตอรี่เต็ม
    และจะตัดการใช้ไฟฟ้าเมื่อกระแสไฟฟ้าในแบตเตอรี่ลดลงต่ำจนถึงระดับที่กำหนด
    การใช้งานแบตเตอรี่อย่างถูกต้องดังกล่าว จะทำให้อายุใช้การงานแบตเตอรี่ยาวนาน

(5) แบตเตอรี่ (Battery) ทำหน้าที่ในการเก็บพลังงานไฟฟ้าที่ผลิตได้จากแผงเซลล์แสงอาทิตย์
    และป้อนพลังงานไฟฟ้าไปสู่โหลดเมื่อจำเป็น

ทั้งนี้อุปกรณ์มาตรฐานดังกล่าวจะเปลี่ยนแปลงตามลักษณะการนำไปใช้งาน เช่น
หากเป็นระบบที่ไม่ต้องการสำรองไฟฟ้าไว้ใช้ ก็ไม่ต้องมีอุปกรณ์ควบคุมการประจุแบตเตอรี่
และแบตเตอรี่ เป็นต้น

ปัจจุบัน บริษัทฯ แบ่งธุรกิจออกเป็น 2 กลุ่มคือ ธุรกิจผลิตแผงเซลล์แสงอาทิตย์
และธุรกิจให้บริการออกแบบและติดตั้งระบบผลิตไฟฟ้าจากพลังงานแสงอาทิตย์
โดยมีรายละเอียดดังต่อไปนี้

รูปที่ 3.1 ตัวอย่างการใช้งานเซลล์แสงอาทิตย์สำหรับผลิตไฟฟ้าให้บ้านพักที่อยู่อาศัย

3.1.1 ธุรกิจผลิตแผงเซลล์แสงอาทิตย์

บริษัทฯ ผลิตและจำหน่ายแผงเซลล์แสงอาทิตย์ตามคำสั่งซื้อ (Made to order) ของลูกค้า บริษัทฯ
มีแผงเซลล์แสงอาทิตย์ให้เลือก 6 รุ่นประกอบด้วย

  1) แผงรุ่น SP120 กำลังไฟฟ้าเอาต์พุต 120 วัตต์

  2) แผงรุ่น SP80 กำลังไฟฟ้าเอาต์พุต 80 วัตต์

  3) แผงรุ่น SP50 กำลังไฟฟ้าเอาต์พุต 50 วัตต์

  4) แผงรุ่น SP15 กำลังไฟฟ้าเอาต์พุต 15 วัตต์

  5) แผงรุ่น SP10 กำลังไฟฟ้าเอาต์พุต 10 วัตต์

  6) แผงรุ่น SP5 กำลังไฟฟ้าเอาต์พุต 5 วัตต์

ลูกค้าของบริษัทฯ สามารถเลือกซื้อเฉพาะแผงเซลล์แสงอาทิตย์ก็ได้
หรือซื้อระบบเซลล์แสงอาทิตย์ที่สามารถใช้งานได้ครบชุดตามลักษณะการใช้งาน เช่น
ระบบสูบน้ำไฟฟ้าพลังงานแสงอาทิตย์ ระบบประจุแบตเตอรี่พลังงานแสงอาทิตย์
ระบบผลิตไฟฟ้าจากเซลล์แสงอาทิตย์บนหลังคาเชื่อมต่อระบบจำหน่าย
ระบบไฟฟ้าพลังงานแสงอาทิตย์สำหรับครัวเรือนชนบท ฯลฯ ดังจะได้กล่าวในรายละเอียดต่อไป

ตารางที่ 3.1 รายการอุปกรณ์สำคัญที่ใช้ในระบบไฟฟ้าพลังงานแสงอาทิตย์ที่บริษัทฯ
ให้บริการจำหน่ายและติดตั้ง

: ใช้ (): อาจใช้ถ้าจำเป็น

+-------------+-------+-------+------+-----+-----+-----+-----+------+
|             | การ   | การ   | แผ   | อินเ | แ   | เค  | หอ  | ห    |
|             | ใช้งาน | ใช้งาน | งเซล | วอร์ | บตเ | รื่อง | ถังส | ลอดไ |
|             | ในพื้นที่ | ในพื้นที่ | ล์แสง |     | ตอรี่ |     | ูงเก | ฟแสง |
|             |       |       |      | เ   |     | ส   | ็บน้ำ | สว่าง |
|             | ไม่มีไ  | มีไฟ   | อ    | ตอร์ |     | ูบน้ำ |     |      |
|             | ฟฟ้าใช้ | ฟ้าแล้ว | าทิตย์ |     |     |     |     |      |
+-------------+-------+-------+------+-----+-----+-----+-----+------+
| ระบบสูบน้ำ    |      |      |     |     |     |    | () |      |
| ด้วยไฟฟ้าจากเ |       |       |      |     |     |     |     |      |
| ซลล์แสงอาทิตย์ |       |       |      |     |     |     |     |      |
+-------------+-------+-------+------+-----+-----+-----+-----+------+
| ระบบ        |      |       |     |     |    |     |     |      |
| ประจุแบตเตอร |       |       |      |     |     |     |     |      |
| ี่ด้วยไฟฟ้าจากเ |       |       |      |     |     |     |     |      |
| ซลล์แสงอาทิตย์ |       |       |      |     |     |     |     |      |
+-------------+-------+-------+------+-----+-----+-----+-----+------+
| ระบบผลิตไฟ   |      |       |     |    |    |     |     |     |
| ฟ้าด้วยเซลล์แส |       |       |      |     |     |     |     |      |
| งอาทิตย์สำหรับ |       |       |      |     |     |     |     |      |
| ครัวเรือนชนบท |       |       |      |     |     |     |     |      |
+-------------+-------+-------+------+-----+-----+-----+-----+------+
| ระ          |      |       |     |     |     |    |     |      |
| บบเกษตรน้ำน้อ |       |       |      |     |     |     |     |      |
| ยใช้ไฟฟ้าจากเ |       |       |      |     |     |     |     |      |
| ซลล์แสงอาทิตย์ |       |       |      |     |     |     |     |      |
+-------------+-------+-------+------+-----+-----+-----+-----+------+
| ร           |      |       |     |     |    |     |     |      |
| ะบบผลิตไฟฟ้าส |       |       |      |     |     |     |     |      |
| ำหรับโทรศัพท์ท |       |       |      |     |     |     |     |      |
| างไกลสาธารณ |       |       |      |     |     |     |     |      |
| ะผ่านดาวเทียม |       |       |      |     |     |     |     |      |
+-------------+-------+-------+------+-----+-----+-----+-----+------+
| ระบบผ       |      |       |     |    |    |     |     |     |
| ลิตไฟฟ้าสำหรับ |       |       |      |     |     |     |     |      |
| อิเทอร์เน็ตสคูล |       |       |      |     |     |     |     |      |
+-------------+-------+-------+------+-----+-----+-----+-----+------+
| ร           |      |       |     |    |    |     |     |     |
| ะบบผลิตไฟฟ้าส |       |       |      |     |     |     |     |      |
| ำหรับโรงเรียน |       |       |      |     |     |     |     |      |
| ชนบทไม่มีไฟฟ้า |       |       |      |     |     |     |     |      |
+-------------+-------+-------+------+-----+-----+-----+-----+------+
| เสาไฟถน     |      |      |     |     |    |     |     |     |
| นใช้ไฟฟ้าจากเ |       |       |      |     |     |     |     |      |
| ซลล์แสงอาทิตย์ |       |       |      |     |     |     |     |      |
+-------------+-------+-------+------+-----+-----+-----+-----+------+
| สัญญาไฟจราจ  |      |      |     |     |    |     |     |     |
| รใช้ไฟฟ้าจากเ |       |       |      |     |     |     |     |      |
| ซลล์แสงอาทิตย์ |       |       |      |     |     |     |     |      |
+-------------+-------+-------+------+-----+-----+-----+-----+------+
| ระ          |       |      |     |    | () |     |     |      |
| บบผลิตไฟฟ้าด้ว |       |       |      |     |     |     |     |      |
| ยเซลล์แสงอาท |       |       |      |     |     |     |     |      |
| ิตย์บนหลังคาบ้า |       |       |      |     |     |     |     |      |
| นอาคารเชื่อมต |       |       |      |     |     |     |     |      |
| ่อระบบจำหน่าย |       |       |      |     |     |     |     |      |
+-------------+-------+-------+------+-----+-----+-----+-----+------+
| สถาน        |      |      |     |    | () |     |     |      |
| ีผลิตไฟฟ้าด้วยเ |       |       |      |     |     |     |     |      |
| ซลล์แสงอาทิตย์ |       |       |      |     |     |     |     |      |
+-------------+-------+-------+------+-----+-----+-----+-----+------+

3.1.2 ธุรกิจให้บริการออกแบบและติดตั้งระบบผลิตไฟฟ้าด้วยเซลล์แสงอาทิตย์

นอกจาก การจำหน่ายแผงเซลล์แสงอาทิตย์แล้ว บริษัทฯ
ยังให้บริการอกแบบและติดตั้งระบบผลิตไฟฟ้าด้วยเซลล์แสงอาทิตย์อย่างครบวงจร
การบริการประกอบด้วย การสำรวจพื้นที่ การออกแบบระบบ การขนส่งแผงเซลล์และอุปกรณ์
การติดตั้งในพื้นที่ และการให้บริการหลังการขาย บริษัทฯ
มีพนักงานผู้เชี่ยวชาญในการออกแบบและติดตั้งระบบ ทำให้บริษัทฯ
สามารถควบคุมคุณภาพของบริการได้ตามเป้าหมาย ล่าสุด บริษัทฯ
ได้รับความไว้วางใจจากหน่วยงานราชการสำหรับงานออกแบบพร้อมติดตั้งโครงการโซลาร์โฮม
จำนวน 84,167 ระบบทั่วประเทศไทย (รายละเอียดในงานระหว่างส่งมอบ ส่วนที่ 2 หน้า 41)
ระบบโซลาร์โฮมดังกล่าวอยู่ในพื้นที่ห่างไกลที่ระบบจำหน่ายไฟฟ้าเข้าไม่ถึงและกระจายอยู่ทั่วทุกภาคของประเทศไทย

ตัวอย่างผลงานออกแบบพร้อมติดตั้งระบบผลิตไฟฟ้าด้วยเซลล์แสงอาทิตย์ของบริษัทฯ จำนวน 10
ระบบมีดังต่อไปนี้

  (1) ระบบสูบน้ำด้วยไฟฟ้าจากเซลล์แสงอาทิตย์

ระบบสูบน้ำด้วยไฟฟ้าจากเซลล์แสงอาทิตย์ได้รับการออกแบบให้สามารถสูบน้ำทั้งจากแหล่งน้ำผิวดินและแหล่งน้ำใต้ดินที่เป็นบ่อบาดาลตลอดช่วงเวลาที่มีแสงอาทิตย์
แผงเซลล์แสงอาทิตย์ทำหน้าที่เปลี่ยนพลังงานแสงอาทิตย์ให้เป็นพลังงานไฟฟ้า
เพื่อไปขับเคลื่อนมอเตอร์ของเครื่องสูบน้ำให้ทำการสูบน้ำตลอดเวลาที่มีแสงอาทิตย์
ระบบสูบน้ำพลังงานแสงอาทิตย์จะได้รับการออกแบบ ให้มีการกักเก็บน้ำให้ได้ไม่น้อยกว่า 3
เท่าของปริมาณน้ำที่ใช้ใน 1 วัน อุปกรณ์มาตรฐานสำหรับระบบดังกล่าวประกอบด้วย
แผงเซลล์แสงอาทิตย์ อุปกรณ์ควบคุมและปรับแรงดันไฟฟ้า เครื่องสูบน้ำ และถังเก็บน้ำ

รูปที่ 3.2 ระบบสูบน้ำด้วยไฟฟ้าจากเซลล์แสงอาทิตย์ (แสดงกรณีสูบน้ำบาดาล)

ระบบสูบน้ำด้วยไฟฟ้าจากเซลล์แสงอาทิตย์นี้สามารถจะส่งน้ำจากแหล่งน้ำในพื้นที่ชนบทที่ห่างไกลและไม่สามารถติดตั้งเครื่องสูบน้ำได้เนื่องจากไม่มีไฟฟ้าใช้หรือในบริเวณที่ไฟฟ้าเข้าไปไม่ถึง
ทำให้พื้นที่นั้นมีความสะดวกในการใช้น้ำมากขึ้น
ช่วยลดเวลาในการเดินทางลำเลียงน้ำและลดค่าใช้จ่าย หรือแม้ในพื้นที่ที่มีระบบไฟฟ้าปกติ
ประโยชน์ของการติดตั้งระบบคือช่วยในการประหยัดค่าใช้จ่ายส่วนกลางด้านพลังงานได้โดยลงทุนติดตั้งเพียงครั้งเดียว
ทำให้มีความเหมาะสมสำหรับระบบประปาหมู่บ้าน และระบบสูบน้ำเพื่อการเกษตรทั่วประเทศ
โดยบริษัทฯ ได้ติดตั้งระบบสูบน้ำด้วยพลังงานแสงอาทิตย์ให้กับโครงการน้ำพระทัยจากในหลวง
(โครงการอีสานเขียว) หน่วยงานราชการ มหาวิทยาลัย
และองค์การบริหารส่วนตำบลทั่วประเทศมาแล้วกว่า 1,000 ระบบ

  (2) ระบบประจุแบตเตอรี่ด้วยไฟฟ้าจากเซลล์แสงอาทิตย์

เป็นระบบการผลิตไฟฟ้าด้วยพลังงานแสงอาทิตย์ที่ทำการประจุกระแสไฟฟ้าเก็บไว้ในแบตเตอรี่ในตอนกลางวัน
และสามารถเคลื่อนย้ายแบตเตอรี่เพื่อไปจ่ายพลังงานแก่ไฟฟ้าแสงสว่าง หรืออุปกรณ์ไฟฟ้าต่างๆ
ภายในครัวเรือน หรือใช้เพื่อการเรียนการสอน ตามโรงเรียนที่อยู่ห่างไกล เป็นต้น
ซึ่งสามารถตอบสนองความต้องการใช้ไฟฟ้าของผู้ใช้ได้ตั้งแต่ระบบขนาดเล็กที่ใช้แผงเซลล์แสงอาทิตย์เพียงแผงเดียวจนกระทั่งระบบที่มีขนาดใหญ่ที่ใช้แผงเซลล์แสงอาทิตย์จำนวนมาก
ระบบประจุแบตเตอรี่ช่วยให้ประชาชนที่อยู่ในพื้นที่ที่ไฟฟ้าเข้าไม่ถึงมีโอกาสได้ใช้พลังงานจากไฟฟ้า
ใช้เป็นไฟฟ้าศูนย์กลางของหมู่บ้าน ที่ผ่านมาบริษัทฯ
ได้ทำการติดตั้งระบบประจุแบตเตอรี่พลังงานแสงอาทิตย์เพื่อใช้งานในชุมชนตามชนบทต่างๆ
ทั่วประเทศกว่า 1,200 หมู่บ้าน

  (3) ระบบผลิตไฟฟ้าด้วยเซลล์แสงอาทิตย์บนหลังคาบ้านและอาคารแบบเชื่อมต่อระบบจำหน่าย

เป็นระบบผลิตไฟฟ้าด้วยเซลล์แสงอาทิตย์สำหรับบ้านพักอาศัย อาคารสำนักงาน โรงงาน ฯลฯ
โดยการนำแผงเซลล์แสงอาทิตย์ที่สามารถผลิตไฟฟ้าตามปริมาณที่ต้องการ (3-10 กิโลวัตต์)
ไปติดตั้งบนหลังคาบ้าน อาคารสำนักงาน โรงงานอุตสาหกรรม ที่สามารถรับแสงอาทิตย์ได้ตลอดวัน
ไฟฟ้าที่ผลิตได้จะขายให้กับการไฟฟ้าฯ

รูปที่ 3.3 ระบบผลิตไฟฟ้าด้วยเซลล์แสงอาทิตย์บนหลังคาเพื่อจำหน่ายให้การไฟฟ้า

แผงเซลล์แสงอาทิตย์จะผลิตไฟฟ้ากระแสตรง (DC) และต่อจากนั้น เครื่องแปลงไฟฟ้า
(inverter) จะเปลี่ยนไฟฟ้ากระแสตรงให้เป็นไฟฟ้ากระแสสลับ (AC) ต่อจากนั้น
กระแสไฟฟ้าจะไหลผ่านมิเตอร์ไฟฟ้าออกไปสู่ระบบจำหน่ายของการไฟฟ้านครหลวงหรือการไฟฟ้าส่วนภูมิภาค
ขณะนี้กระทรวงพลังงานกำลังพิจารณาเพื่อกำหนดราคาค่าไฟฟ้าที่เจ้าของบ้านจะสามารถขายได้ในราคาจูงใจ
การติดตั้งระบบผลิตไฟฟ้าด้วยเซลล์แสงอาทิตย์บนหลังคาบ้านนี้ จัดว่าเป็นการผลิตไฟฟ้าขนาด VSPP
(Very Small Power Producer)
และบ้านแต่ละหลังเปรียบเสมือนเป็นโรงผลิตไฟฟ้าขนาดเล็กมากนั่นเอง
(รายละเอียดในภาวะและแนวโน้มอุตสาหกรรม ส่วนที่ 2 หน้า 48) ที่ผ่านมาบริษัทฯ
ได้ติดตั้งระบบแผงเซลล์แสงอาทิตย์บนหลังคาบ้าน อาคารสำนักงาน ห้างสรรพสินค้า ส่วนราชการ
ฯลฯ แล้วคิดเป็นมูลค่าโครงการกว่า 70 ล้านบาท

อนึ่ง การใช้ไฟฟ้าของเจ้าของบ้าน จะยังคงซื้อไฟฟ้าจากการไฟฟ้าตามปกติ

  (4) ระบบผลิตไฟฟ้าด้วยเซลล์แสงอาทิตย์สำหรับครัวเรือนชนบท

เป็นระบบที่ใช้ผลิตไฟฟ้าให้กับครัวเรือนชนบทที่ตั้งอยู่ในพื้นที่ที่ระบบจำหน่ายไฟฟ้าเข้าไม่ถึง
ซึ่งส่วนใหญ่จะอยู่ในพื้นที่ห่างไกล เช่น บนภูเขา หรือตามเกาะแก่ง ต่าง ๆ เป็นต้น
โดยกระแสไฟฟ้าที่ผลิตได้จะทำการประจุไว้ในแบตเตอรี่ ในระบบนี้จะมีอุปกรณ์ควบคุมการทำงานด้วย
1 ชุดซึ่งทำหน้าที่ควบคุมการประจุแบตเตอรี่และการจ่ายกระแสไฟฟ้าออกจากแบตเตอรี่
โดยมีวัตถุประสงค์เพื่อให้แบตเตอรี่มีอายุการใช้งานยาวนานที่สุด
อุปกรณ์ไฟฟ้าในครัวเรือนที่สามารถใช้งานได้ เช่น หลอดไฟ โทรทัศน์สีขนาด 14 นิ้ว เป็นต้น
ตัวอย่างการนำระบบดังกล่าวไปใช้ได้แก่โครงการโซลาร์โฮมสำหรับครัวเรือนชนบทที่ห่างไกล
(รายละเอียดในงานระหว่างส่งมอบ ส่วนที่ 2 หน้า63)

  (5) เสาไฟฟ้าแสงสว่างสาธารณะใช้ไฟฟ้าจากเซลล์แสงอาทิตย์

เป็นระบบที่ให้แสงสว่างในที่สาธารณะ เช่น ถนน ซอย สวนสาธารณะ ริมรั้ว
สามารถเคลื่อนย้ายได้ง่าย ไม่ต้องรับภาระค่าไฟ ไม่มีมลภาวะ ไม่มีเสียงรบกวน
เสาไฟแสงสว่างนี้จะเปิดและปิดได้อย่างอัตโนมัติ กล่าวคือ
ในเวลากลางวันแผงเซลล์แสงอาทิตย์จะประจุกระแสไฟฟ้าเข้าแบตเตอรี่และหลอดไฟไม่สว่าง
ในเวลากลางคืน แบตเตอรี่จะปล่อยกระแสไฟฟ้าให้หลอดไฟสว่างตลอดทั้งคืน
และรุ่งขึ้นเมื่อพระอาทิตย์ขึ้น หลอดไฟจะดับอย่างอัตโนมัติ

รูปที่ 3.4 เสาไฟฟ้าแสงสว่างสาธารณะใช้ไฟฟ้าจากเซลล์แสงอาทิตย์

เสาไฟฟ้าแสงสว่างสาธารณะใช้ไฟฟ้าจากเซลล์แสงอาทิตย์นี้
เหมาะสำหรับการใช้ในหมู่บ้านโดยเฉพาะบริเวณที่เป็นทางร่วมทางแยกเพื่อลดอุบัติเหตุ
ลดค่าใช้จ่ายด้านพลังงานส่วนกลาง
นอกจากนั้นยังลดค่าใช้จ่ายในการปักเสาพาดสายสำหรับสถานที่ที่ไฟฟ้าเข้าไม่ถึง

  (6) ระบบผลิตไฟฟ้าด้วยเซลล์แสงอาทิตย์ เพื่อใช้ในระบบสื่อสารโทรคมนาคม

เป็นระบบสื่อสารคมนาคมที่ใช้ระบบพลังงานแสงอาทิตย์เป็นแหล่งกำเนิดพลังงาน
ได้รับการออกแบบให้สามารถใช้งานในทุกสภาพของทุกพื้นที่ และทุกสภาพภูมิอากาศ ที่ผ่านมาบริษัทฯ
ได้ติดตั้งระบบดังกล่าวให้กับระบบตู้โทรศัพท์สาธารณะ 470 MHz ระบบโทรศัพท์เครือข่าย TDMA
ระบบโทรศัพท์ผ่านดาวเทียม (Satellite Telephone) และระบบสถานีทวนสัญญาณ (Repeater
System) ระบบนี้เหมาะสำหรับพื้นที่ห่างไกลที่สายโทรศัพท์เข้าไม่ถึง
ช่วยให้คนในพื้นที่สามารถติดต่อสื่อสารกับภายนอกได้สะดวกขึ้น ซึ่งบริษัทฯ ได้ติดตั้งระบบมาแล้วกว่า
500 ระบบทั้งในและนอกประเทศ

  (7) ระบบผลิตไฟฟ้าด้วยเซลล์แสงอาทิตย์ แบบผสมผสานแหล่งพลังงานต่างๆ

เป็นระบบผลิตไฟฟ้าที่มีการนำแหล่งผลิตพลังงานมากกว่า 1 ชนิดมาใช้ร่วมกัน
โดยแหล่งผลิตพลังงานอาจประกอบด้วยระบบพลังงานแสงอาทิตย์ ระบบกังหันลม ระบบกังหันน้ำ
หรือระบบผลิตไฟฟ้าจากเครื่องยนต์ดีเซล

รูปที่ 3.5 ระบบผลิตไฟฟ้าด้วยเซลล์แสงอาทิตย์แบบผสมผสานกับแหล่งพลังงานทดแทนอื่นๆ

(ในรูปแสดงกรณี เซลล์แสงอาทิตย์ กังหันลม และเครื่องยนต์ดีเซล)

ข้อดีของการใช้แหล่งพลังงานหลายชนิดคือระบบจะนำเอาศักยภาพการผลิตไฟฟ้าสูงสุดของแต่ละพลังงานมาทำงานร่วมกันเพื่อให้เกิดประสิทธิภาพการผลิตไฟฟ้าตามต้องการ
ช่วยให้ระบบมีเสถียรภาพมากยิ่งขึ้น ลดข้อจำกัดของแหล่งพลังงานแต่ละชนิดลง เช่น
การใช้ระบบการผลิตไฟฟ้าด้วยเซลล์แสงอาทิตย์ ผสมผสานกับเครื่องยนต์ดีเซล
สามารถลดต้นทุนการขนส่งน้ำมันซึ่งเหมาะสำหรับพื้นที่ที่การขนส่งมีต้นทุนสูง เช่น เกาะแก่งต่างๆ
รีสอร์ท ที่พัก และอุทยานแห่งชาติทั่วประเทศ เป็นต้น

(8) ระบบอินเตอร์เน็ตสคูลใช้พลังงานแสงอาทิตย์ สำหรับโรงเรียนที่ไม่มีไฟฟ้าใช้

เป็นระบบผลิตไฟฟ้าพลังงานแสงอาทิตย์ โดยสามารถใช้งานในทุกสภาพของทุกพื้นที่
และทุกสภาพภูมิอากาศ โดยออกแบบให้สามารถจ่ายไฟฟ้าให้เครื่องคอมพิวเตอร์ อุปกรณ์ต่อพ่วง
และอุปกรณ์รับสัญญาณอินเตอร์เน็ต ช่วยให้โรงเรียนในพื้นที่ห่างไกลที่ไฟฟ้าไม่ถึง
มีโอกาสได้รับข้อมูลข่าวสารเทียบเท่ากับโรงเรียนในเมืองใหญ่

รูปที่ 3.6 ระบบอินเตอร์เน็ตสกูลใช้พลังงานแสงอาทิตย์ สำหรับโรงเรียนที่ไม่ไฟฟ้าใช้

(9) ระบบเกษตรน้ำน้อย (ระบบน้ำหยดพลังงานแสงอาทิตย์) (Solar Powered Drip
Irrigation System)

เป็นระบบการให้น้ำสำหรับการเกษตรแบบน้ำหยดด้วยพลังงานแสงอาทิตย์
เป็นการนำแผงเซลล์แสงอาทิตย์มาเป็นแหล่งผลิตไฟฟ้า เพื่อเดินเครื่องสูบน้ำจากแหล่งน้ำ
และส่งไปตามท่อระบบน้ำหยด

ลักษณะเด่นของระบบน้ำหยดพลังงานแสงอาทิตย์

1.  สามารถใช้งานเพื่อการเพาะปลูกได้ แม้เป็นพื้นที่ที่ไม่มีไฟฟ้า
    หรือเป็นแปลงเพาะปลูกที่มีขนาดใหญ่และยากต่อการเดินทางสายไฟฟ้า

2.  ทำงานด้วยพลังงานแสงอาทิตย์ โดยไม่ต้องเดินสายไฟฟ้าจากการไฟฟ้า

3.  ติดตั้งสะดวก รวดเร็ว เคลื่อนย้ายได้สะดวก

4.  สามารถผสมน้ำและปุ๋ยเข้าด้วยกัน ทำให้ได้น้ำเพาะปลูกที่มีคุณภาพสูง

5.  มีระบบกรองน้ำ จึงทำให้ท่อสายยางไม่อุดตัน

6.  ใช้คนดูแลน้อยมาก

7.  ระบบทำงานได้อัตโนมัติทุกวัน ในเวลากลางวัน เมื่อมีแสงแดด
    ระบบจะเริ่มทำงานเมื่อดวงอาทิตย์ตกดิน ระบบจะหยุดทำงาน
    (หากต้องการน้ำในเวลากลางคืน ต้องมีแบตเตอรี่เพิ่มเติม)

8.  พืชจะได้น้ำหยดที่รากได้โดยตรง น้ำไม่กระจายไปทั่วพื้นดินให้สิ้นเปลือง ทำให้ประหยัดน้ำ
    ประหยัดพลังงาน

9.  เนื่องจาก ให้น้ำหยดเฉพาะที่ที่ต้องการปลูกพืช ดังนี้
    พื้นที่ที่ไม่ต้องการปลูกพืชซึ่งไม่ได้รดน้ำจึงไม่มีวัชพืช
    ทำให้ประหยัดแรงงานค่าใช้จ่ายที่จะต้องกำจัดวัชพืช

10. ค่าใช้จ่ายต่อระบบไม่แพง

11. ระบบ 1 ชุด สามารถใช้เพาะปลูกได้ประมาณ 1-2 ไร่

12. อายุการใช้งานยาวนาน เช่น รับประกันแผงเซลล์แสงอาทิตย์ 20 ปี รับประกันเครื่องสูบน้ำ 3
    ปี

13. ค่าใช้จ่ายในการบำรุงรักษา น้อยมาก

รูปที่ 3.7 ระบบเกษตรน้ำน้อย (ระบบน้ำหยดพลังงานแสงอาทิตย์) (Solar Powered Drip
Irrigation System)

(10) ชุดสื่อการเรียนการสอนเกี่ยวกับเซลล์แสงอาทิตย์ (Solar Powered Educational
Kits)

เป็นอุปกรณ์ที่บริษัทฯ จัดทำขึ้นเพื่อใช้เป็นสื่อการเรียนการสอนสำหรับ นักเรียน นักศึกษา
เกี่ยวกับการผลิตไฟฟ้าด้วยเซลล์พลังงานแสงอาทิตย์ ขณะนี้มี 2 ชุด คือ
ชุดสาธิตบ้านพลังงานแสงอาทิตย์ และชุดสาธิตสวนสนุกพลังงานแสงอาทิตย์

ในกรณีชุดสาธิตบ้านพลังงานแสงอาทิตย์
เมื่อมีแสงอาทิตย์ตกกระทบแผงเซลล์แสงอาทิตย์ที่ติดตั้งอยู่บนหลังคาบ้านจำลอง อุปกรณ์ไฟฟ้าต่างๆ
จะทำงาน เช่น หลอดไฟ LED จะกระพริบ กล่องดนตรีจะมีเสียงเพลง พัดลมจะหมุน

ในกรณีชุดสวนสนุกพลังงานแสงอาทิตย์ เมื่อมีแสงอาทิตย์ ฟันเฟืองและล้อต่างๆ จะหมุน
สามารถถอดสวนสนุกและประกอบใหม่ให้เป็นรูปร่างต่างๆ ได้

ในแต่ละชุดจะมีเครื่องวัดค่าความต่างศักย์ไฟฟ้าและกระแสไฟฟ้าติดตั้งอยู่ด้วย
ทำให้นักเรียนสามารถเรียนรู้เรื่องระบบไฟฟ้าพลังงานแสงอาทิตย์ด้วยการปฏิบัติจริง

รูปที่ 3.7 ชุดสาธิตบ้านพลังงานแสงอาทิตย์

รูปที่ 3.8 ชุดสาธิตสวนสนุกพลังงานแสงอาทิตย์

ตารางที่ 3.2 สรุปผลงานติดตั้งระบบผลิตไฟฟ้าด้วยเซลล์แสงอาทิตย์ของบริษัทฯ

ตั้งแต่ปี พ.ศ. 2535 ถึง 30 กันยายน พ.ศ. 2548

  -----------------------------------------------------------------------------
  ชื่อระบบ                                           จำนวนระบบ   รวมจำนวนกิโลวัตต์
  ------------------------------------------------ ----------- ----------------
  ระบบสูบน้ำด้วยพลังงานแสงอาทิตย์                        1,000       2,039

  ระบบประจุแบตเตอรี่พลังงานแสงอาทิตย์                    2,000       2,581

  ระบบผลิตไฟฟ้าด้วยเซลล์แสงอาทิตย์บนหลังคาเพื่อจำหน่าย       20          517

  ระบบไฟฟ้าพลังงานแสงอาทิตย์เพื่อบ้านพักอาศัย (รวมโซลาร์โฮม) 57,619      6,914

  ระบบไฟฟ้าแสงสว่างสาธารณะพลังงานแสงอาทิตย์             100         1

  ระบบผลิตไฟฟ้าด้วยเซลล์แสงอาทิตย์เพื่อการสื่อสารโทรคมนาคม   500         2,470

  ระบบผลิตไฟฟ้าพลังงานแสงอาทิตย์                        3           9
  แบบผสมผสานแหล่งพลังงานต่างๆ                                     

  ระบบอื่นๆ                                          53          31

  รวม                                              61,295      14,562
  -----------------------------------------------------------------------------

ที่มา: บริษัท โซลาร์ตรอน จำกัด (มหาชน)

ตัวอย่างงานติดตั้งระบบ จากร้านค้าปลีกขนาดใหญ่ (Tesco Lotus)

ในปี พ.ศ. 2547 บริษัทฯ
ได้ติดตั้งระบบผลิตไฟฟ้าด้วยเซลล์แสงอาทิตย์แบบเชื่อมต่อกับระบบจำหน่ายบนหลังคาอาคารของห้างสรรพสินค้าเทสโกโลตัส
(Tesco Lotus) สาขาถนนพระรามที่ 1 กรุงเทพมหานคร โครงการนี้เป็นส่วนหนึ่งของโครงการ
Green Hypermarket ของเทสโก้โลตัส ระบบเซลล์แสงอาทิตย์มีขนาดกำลังการผลิตสูงสุด 0.46
เมกะวัตต์ (460 กิโลวัตต์) บนพื้นที่ติดตั้ง 70,000 ตารางฟุต ใช้แผงเซลล์แสงอาทิตย์จำนวน
2,880 แผง รวมมูลค่าแผงเซลล์แสงอาทิตย์ อุปกรณ์ประกอบต่างๆ และค่าติดตั้งรวม 70 ล้านบาท
ไฟฟ้าที่ผลิตได้จากระบบมีปริมาณไม่ต่ำกว่า 600,000 หน่วยต่อปี
สามารถผลิตไฟฟ้าทดแทนการใช้ไฟฟ้าของอาคารได้ประมาณร้อยละ 12.5
ทำให้ประหยัดค่าใช้จ่ายในด้านพลังงานไฟฟ้าได้ประมาณ 1.5 ล้านบาทต่อปี
และลดการปล่อยคาร์บอนไดออกไซด์ในบรรยากาศได้ประมาณ 380 ตันต่อปี

[]

รูปที่ 3.6 ระบบผลิตไฟฟ้าด้วยเซลล์แสงอาทิตย์บนหลังคาอาคารห้างสรรพสินค้า Tesco Lotus

สาขาถนนพระรามที่ 1 กรุงเทพมหานคร ขนาด 460 กิโลวัตต์

3.2 เทคโนโลยีและกระบวนการผลิตแผงเซลล์แสงอาทิตย์และการติดตั้งระบบเพื่อใช้งาน

3.2.1 ขั้นตอนการผลิตแผงเซลล์แสงอาทิตย์

ความสามารถในการผลิตไฟฟ้าของแผงเซลล์แสงอาทิตย์มีปัจจัยสำคัญขึ้นกับคุณภาพของแผ่นเซลล์แสงอาทิตย์
ปัจจุบันบริษัทฯ นำเข้าแผ่นเซลล์แสงอาทิตย์ชนิดผลึกซิลิคอนทั้งผลึกเดี่ยว (Monocrystalline
Silicon) และผลึกหลายรูป (Multicrystalline Silicon) จากบริษัทฯ ผู้ผลิตชั้นนำของโลก
เช่น เยอรมนี ญี่ปุ่น สหรัฐอเมริกา ออสเตรเลีย
เซลล์แสงอาทิตย์ที่นำมาใช้นั้นมีประสิทธิภาพการเปลี่ยนพลังงานแสงอาทิตย์ให้เป็นพลังงานไฟฟ้าได้ประมาณ
12-15% ของพลังงานแสงอาทิตย์ทั้งหมดที่ได้รับ มีอายุการใช้งานประมาณ 20-25 ปี
มีราคาเหมาะสมและประสิทธิภาพการเปลี่ยนพลังงานแสงอาทิตย์ที่ดี
อายุการใช้งานของแผงเซลล์แสงอาทิตย์ชนิดผลึกซิลิคอนดังกล่าวยาวนานกว่าแผงเซลล์แสงอาทิตย์ชนิดฟิล์มบางอะมอร์ฟัสซิลิคอนซึ่งมีประสิทธิภาพการเปลี่ยนพลังงานแสงอาทิตย์เพียง
5-8% และมีอายุการใช้งานไม่แน่นอน

ส่วนประกอบของแผงเซลล์แสงอาทิตย์ที่นำเข้าจากต่างประเทศ ได้แก่
แผ่นเซลล์แสงอาทิตย์ชนิดผลึกซิลิคอน แผ่น EVA แผ่นกันความชื้น เทปริบบอนนำไฟฟ้า
ส่วนประกอบที่ผลิตได้ในประเทศ ได้แก่ แผ่นกระจกนิรภัย กรอบอะลูมิเนียม สายไฟฟ้า ไดโอด
กล่องไฟฟ้า ขั้นตอนการผลิตแผงเซลล์แสงอาทิตย์แสดงในรูป ดังนี้

  ---------------------------- ---------------------------------------------------------------------------
  ขั้นตอนการผลิตแผงเซลล์แสงอาทิตย์   รายละเอียด

                               ตรวจสอบคุณภาพทางไฟฟ้าของแผ่นเซลล์แสงอาทิตย์ด้วยแสงอาทิตย์เทียม
                               โดยคัดเลือกให้มีค่ากำลังไฟฟ้าตามที่ต้องการ และตรวจสอบความสมบูรณ์ทางกายภาพ

                               นำแผ่นเซลล์แสงอาทิตย์จำนวนหลายชิ้นมาเชื่อมต่อแบบอนุกรมเป็นวงจรไฟฟ้าเพื่อให้ได้ค่าแรงดันไฟฟ้า
                               (Voltage) ตามต้องการ วงจรที่ประกอบด้วยเซลล์แสงอาทิตย์ที่ต่ออนุกรมกันดังกล่าวเรียกว่า สตริง
                               (String)

                               นำสตริงจำนวนหลายสตริงมาเชื่อมต่อกัน เพื่อให้ได้แรงดันไฟฟ้าตามต้องการ

                               นำชิ้นส่วนวางซ้อนทับกันตามลำดับ ได้แก่ แผ่นกระจกนิรภัย แผ่น EVA สตริงของเซลล์แสงอาทิตย์ แผ่น
                               EVA และแผ่นกันความชื้น (Back Sheet) และนำไปวางในเครื่องลามิเนเตอร์ เพิ่มอุณหภูมิเพื่อให้แผ่น
                               EVA ละลาย

                               ประกอบกรอบโลหะ เพื่อป้องกันความเสียหายและสะดวกในการขนส่งและติดตั้ง

                               ติดตั้งกล่องไฟฟ้า (Junction Box) และไดโอด

                               ทดสอบประสิทธิภาพในการเปลี่ยนพลังงานแสงอาทิตย์ของแผงเซลล์แสงอาทิตย์ด้วยแสงอาทิตย์เทียม
                               ภายใต้ข้อกำหนดมาตรฐานสากล (Standard Test Condition: STC)
  ---------------------------- ---------------------------------------------------------------------------

ที่มา : บริษัท โซลาร์ตรอน จำกัด (มหาชน)

รูปที่ 3.7 ขั้นตอนการผลิตแผงเซลล์แสงอาทิตย์ของบริษัทฯ

กระบวนการผลิตแผงเซลล์แสงอาทิตย์ของบริษัทฯ ได้รับการรับรองมาตรฐาน ISO 9001:2000
มาตรฐานระบบสิ่งแวดล้อม ISO 14001:2004 และมาตรฐานระบบอาชีวอนามัยและความปลอดภัย
TIS/OHSAS 18001:1999 ซึ่งแสดงถึงคุณภาพในระดับสากล
แผ่นเซลล์แสงอาทิตย์ที่นำเข้าจากต่างประเทศจะได้รับการตรวจสอบคุณภาพเพื่อให้มั่นใจว่ามีค่ากำลังไฟฟ้าตามที่กำหนดทุกแผ่น
รวมทั้งแผงเซลล์แสงอาทิตย์ที่ประกอบเสร็จแล้วทุกแผงจะผ่านการทดสอบประสิทธิภาพการแปลงพลังงานแสงอาทิตย์เป็นพลังงานไฟฟ้าด้วยเงื่อนไขมาตรฐานสากล
(Standard Test Conditions: STC) โดยใช้เครื่องมือที่ทันสมัย ก่อนที่จะจัดส่งให้ลูกค้า
ทำให้ได้สินค้าที่มีคุณภาพเป็นมาตรฐานเดียวกัน

3.2.2 ขั้นตอนการติดตั้งระบบการผลิตไฟฟ้าจากพลังงานแสงอาทิตย์

พื้นที่ให้บริการของบริษัทฯ ส่วนใหญ่อยู่ในท้องถิ่นห่างไกลที่ไฟฟ้าเข้าไม่ถึง
ดังนั้นในการติดตั้งระบบแต่ละระบบบริษัทฯ จะมีการสำรวจพื้นที่ก่อนในเบื้องต้น
จากนั้นจึงส่งทีมงานและสินค้าไปยังสถานที่ติดตั้ง ในกรณีที่โครงการที่ติดตั้งเป็นโครงการขนาดเล็ก
จำนวนระบบที่ต้องติดตั้งมีจำนวนน้อย บริษัทฯ จะขนส่งสินค้าไปติดตั้งที่จุดติดตั้งโดยตรง

สำหรับโครงการขนาดใหญ่ ซึ่งต้องทำการติดตั้งเป็นจำนวนมากในหลายพื้นที่ภายในระยะเวลาจำกัด
การวางแผนการติดตั้ง และความพร้อมของทีมงานติดตั้งเป็นปัจจัยที่สำคัญ ทั้งนี้ บริษัทฯ
มีขั้นตอนการให้บริการติดตั้งสำหรับโครงการขนาดใหญ่ดังนี้

ในการติดตั้งระบบสำหรับโครงการขนาดใหญ่ บริษัทฯ
จะคัดเลือกศูนย์กลางพื้นที่เพื่อเป็นศูนย์กระจายสินค้าชั่วคราว (Warehouse Mapping)
เมื่อการจัดเตรียมสถานที่แล้วเสร็จ
แผงเซลล์แสงอาทิตย์และอุปกรณ์ประกอบสำหรับแต่ละระบบจะถูกบรรจุในกล่องจากโรงงานของบริษัทฯ
ไว้ล่วงหน้า จากนั้นจึงจัดส่งไปที่ศูนย์กระจายสินค้า
ซึ่งทีมงานจะเบิกสินค้าออกจากศูนย์เพื่อไปติดตั้งยังจุดติดตั้งแต่ละจุด
โดยทีมงานแต่ละทีมสามารถทำการติดตั้งได้ประมาณ 4 - 8 จุดต่อวันขึ้นอยู่กับลักษณะพื้นที่
ทีมงานจะประจำอยู่ที่ศูนย์กระจายสินค้าชั่วคราวนั้นๆ จนติดตั้งครบทุกจุดในบริเวณที่วางแผนไว้
แล้วจึงย้ายศูนย์กระจายสินค้าชั่วคราวไปยังพื้นที่อื่นๆ ต่อไป
ทั้งนี้หากพื้นที่ในโครงการที่รับผิดชอบครอบคลุมบริเวณกว้าง บริษัทฯ
สามารถเปิดศูนย์กระจายสินค้าชั่วคราวพร้อมกันได้หลายแห่ง
ซึ่งวิธีการนี้จะช่วยลดต้นทุนในการขนส่งและช่วยให้การทำงานเป็นไปอย่างสะดวกและรวดเร็ว

ปัจจุบันบริษัทฯ มีทีมงานในการติดตั้งรวมทั้งหมด 24 ทีม ทีมงานละ 8 คน
ประกอบด้วยพนักงานผู้เชี่ยวชาญของบริษัทฯ เป็นหัวหน้าทีม
ส่วนที่เหลือคือชั่วคราวซึ่งสามารถเรียกตัวเข้าทำงานได้ตลอดเวลา
นอกจากนี้ในโครงการที่ต้องติดตั้งระบบเป็นจำนวนมากเช่นโครงการโซลาร์โฮม บริษัทฯ
สามารถจ้างเหมาช่วงผู้ที่มีความชำนาญในพื้นที่ให้เป็นผู้ติดตั้ง โดยมีพนักงานของบริษัทฯ
เป็นผู้ควบคุมดูแลงานติดตั้ง ทำให้บริษัทฯ มีความยืดหยุ่นสูงในการจัดทีมงานและการวางแผนติดตั้ง

บริษัทฯ มีการทำประกันอัคคีภัยสำหรับตัวโรงงาน สินค้าที่ผลิตในโรงงาน
รวมถึงสินค้าที่อยู่ในโกดังเก็บสินค้า และสินค้าในศูนย์กระจายสินค้าชั่วคราว
และสำหรับโครงการของหน่วยราชการกลาง
เช่นโครงการติดตั้งระบบการผลิตไฟฟ้าจากพลังงานแสงอาทิตย์สำหรับครัวเรือนชนบทห่างไกล
(โซลาร์โฮม) บริษัทฯ
มีการทำประกันภัยการขนส่งแผงเซลล์แสงอาทิตย์และอุปกรณ์ประกอบทั้งหมดตั้งแต่ออกจากโรงงานจนถึงจุดติดตั้ง
ซึ่งครอบคลุมความเสียหายทั้งหมดที่เกิดขึ้นจากการขนส่ง
โดยมีการชดเชยให้เต็มวงเงินของราคาสินค้า สำหรับโครงการอื่นๆ
การทำประกันภัยจะพิจารณาจากความเสี่ยงของการขนส่ง

3.3 ศูนย์เทคโนโลยีโซลาร์ตรอน

สำนักงานใหญ่ของบริษัทฯ ตั้งอยู่ที่กรุงเทพมหานคร ส่วนสถานที่ผลิตแผงเซลล์แสงอาทิตย์ของบริษัทฯ
ใช้ชื่อว่า “ศูนย์เทคโนโลยีโซลาร์ตรอน” ตั้งอยู่ที่อำเภอปากช่อง จังหวัดนครราชสีมา
บนเนื้อที่ประมาณ 15 ไร่ โดยภายในศูนย์ประกอบด้วยส่วนต่างๆ ดังนี้

-   ศูนย์ผลิตแผงเซลล์แสงอาทิตย์ (Solar Cell Module Production Center)
    กำลังผลิตประมาณ 30 เมกะวัตต์

-   ศูนย์ฝึกอบรม (Training center)

-   ศูนย์สาธิต (Demonstration Center)

-   สวนพลังงานสะอาด (Clean Energy Park)

-   ศูนย์ผลิตเซลล์แสงอาทิตย์ (Solar Cell Production Center)
    (รายละเอียดในโครงการในอนาคต ส่วนที่ 2 หน้า73)

ศูนย์ฝึกอบรม ศูนย์สาธิต
และสวนพลังงานสะอาดก่อสร้างขึ้นโดยมีวัตถุประสงค์เพื่อเผยแพร่ความรู้ความเข้าใจและทำให้เห็นการใช้งานจริงของระบบพลังงานแสงอาทิตย์ในรูปแบบต่างๆ
เปิดให้บริการแก่ลูกค้า ผู้แทนจำหน่าย นักเรียนนักศึกษา และบุคคลทั่วไปที่สนใจ
ผู้สนใจทั่วไปสามารถติดต่อขอเข้าชมศูนย์สาธิตและสวนพลังงานสะอาดได้ทุกวัน

3.4 การตลาดและภาวะการแข่งขัน

3.4.1 ภาวะและแนวโน้มอุตสาหกรรม

  3.4.1.1 ศักยภาพของการนำพลังงานจากแสงอาทิตย์มาใช้เป็นพลังงานทดแทน

พลังงานถือเป็นปัจจัยพื้นฐานสำหรับการดำเนินชีวิต การพัฒนาเศรษฐกิจและสังคมที่ยั่งยืนของโลก
จำเป็นต้องมีแหล่งพลังงานอย่างเพียงพอ เพื่อใช้ในกิจกรรมทางเศรษฐกิจต่างๆ
โดยในปัจจุบันพลังงานสามารถแบ่งออกเป็น 2 ประเภท คือ พลังงานที่มีอยู่อย่างจำกัด
ใช้แล้วหมดไป (Conventional Energy) ได้แก่น้ำมันดิบ ก๊าซธรรมชาติ ถ่านหิน เป็นต้น
ซึ่งการนำมาใช้ก่อให้เกิดผลกระทบต่อสิ่งแวดล้อม และพลังงานหมุนเวียนหรือพลังงานทดแทน
(Renewable Energy) หมายถึง แหล่งพลังงานที่มีอยู่ในธรรมชาติ
สามารถนำมาใช้ได้โดยไม่มีวันหมด ประกอบด้วย พลังงานจากแสงอาทิตย์ น้ำ ลม ชีวมวล
และความร้อนจากใต้พิภพ เป็นต้น

ในอดีตพลังงานสิ้นเปลือง เช่น ถ่านหิน และน้ำมันดิบ สามารถจัดหาได้ง่ายด้วยต้นทุนที่เหมาะสม
จึงกลายเป็นแหล่งพลังงานหลักของโลกมาจนถึงปัจจุบัน
แต่ก็เป็นแหล่งพลังงานที่มีอยู่อย่างจำกัดและจะหมดไปภายในอีกไม่กี่ปีข้างหน้า ดังนั้น Energy
Needs, Choices and Possibilities, Scenarios to 2050, Global Business
Environment ของ Shell International 2001
จึงทำการวิจัยเพื่อตอบคำถามว่าในอนาคตโลกจะหาแหล่งพลังงานทดแทนจากแหล่งไหน
ซึ่งพบว่าสาเหตุหลักที่ผลักดันให้เกิดการเปลี่ยนแปลงความต้องการพลังงานของโลก คือ

  (1) ภาวะการขาดแคลนพลังงาน

  การเพิ่มขึ้นของประชากรและการขยายตัวของเศรษฐกิจโลกมีผลให้อัตราการใช้พลังงานเพิ่มขึ้นอย่างรวดเร็ว
  ซึ่งหากทั่วโลกยังคงมีการใช้พลังงานเพิ่มขึ้นในอัตราที่คงที่
  น้ำมันเชื้อเพลิงและก๊าซธรรมชาติซึ่งเป็นพลังงานหลักมีโอกาสที่จะหมดลงในอีกประมาณ 40
  ปีข้างหน้า

  (2) สังคมและสิ่งแวดล้อม

  การจัดหาพลังงานสิ้นเปลืองเพื่อให้เพียงพอกับความต้องการ
  ก่อให้เกิดความเสียหายรุนแรงต่อสภาพแวดล้อม เช่น
  ก๊าซคาร์บอนไดออกไซด์จากการเผาผลาญเชื้อเพลิงก่อให้เกิดปรากฏการณ์เรือนกระจก
  (Greenhouse Effect) ภาวะโลกร้อน และการเปลี่ยนแปลงของสภาพภูมิอากาศ

  (3) การพัฒนาของเทคโนโลยี

  การค้นพบเทคโนโลยีใหม่ๆมีอิทธิพลต่อรูปแบบของพลังงานเสมอมา
  การค้นพบวิธีการผลิตไฟฟ้าจากพลังงานทดแทน
  ก็มีส่วนทำให้เกิดความต้องการในการใช้พลังงานรูปแบบใหม่ที่ตอบสนองความต้องการได้มากกว่าเดิมเช่นเดียวกัน

สาเหตุดังกล่าวเป็นปัจจัยที่ทำให้เกิดความต้องการพลังงานที่ยั่งยืนและเป็นมิตรต่อสังคมและสิ่งแวดล้อม
ทำให้พลังงานทดแทนกลายเป็นทางเลือกที่มีศักยภาพในการตอบสนองความต้องการดังกล่าว
ส่งผลให้ประเทศชั้นนำของโลก ซึ่งนำโดยประเทศในกลุ่มยุโรป และญี่ปุ่น
เริ่มให้การสนับสนุนพลังงานทดแทนอย่างจริงจังในช่วง 5 ปีที่ผ่านมา
ทั้งนี้จากการคาดการณ์ของบริษัท Shell หนึ่งในผู้นำด้านอุตสาหกรรมพลังงานของโลก
ได้คาดการณ์ว่าภายในปี 2603
ทั่วโลกจะมีการใช้งานพลังงานหมุนเวียนประมาณเท่ากับการใช้พลังงานทั้งหมดของโลกในปี พ.ศ.
2543

  ตารางที่ 3.3 ปริมาณการติดตั้งระบบเซลล์แสงอาทิตย์สะสมที่มีการสำรวจแล้วล่าสุดถึงปี พ.ศ.
  2547 และเป้าหมายการใช้เซลล์แสงอาทิตย์ของประเทศต่างๆ

+---------+--------------------------+--------------------------------+
| ประเทศ  | ปริมาณการติดต              | เป้าหมายการใช้เซลล์แสงอาทิตย์       |
|         | ั้งระบบเซลล์แสงอาทิตย์สะสมในปี |                                |
|         | พ.ศ. 2547                |                                |
|         |                          |                                |
|         | (เมกะวัตต์) ⁽¹⁾            |                                |
+---------+--------------------------+--------------------------------+
| ออ      | 52.30                    | 1% ของกำลังการผลิตไฟฟ้าในปี 2010   |
| สเตรเลีย |                          | ⁽¹⁾                            |
+---------+--------------------------+--------------------------------+
| ญี่ปุ่น     | 1,131.99                 | 4,800 เมกะวัตต์ ในปี 2010 ⁽¹⁾     |
+---------+--------------------------+--------------------------------+
| สหร     | 365.20                   | ติดตั้งระบบผ                      |
| ัฐอเมริกา |                          | ลิตไฟฟ้าจากพลังงานแสงอาทิตย์บนหลังคา |
|         |                          | 1 ล้านหลังคาเรือน ในปี 2010 ⁽¹⁾    |
+---------+--------------------------+--------------------------------+
| เยอรมนี  | 794.00                   | 10% ของกำลังการผลิตไฟฟ้าในปี 2010  |
|         |                          | ⁽¹⁾                            |
+---------+--------------------------+--------------------------------+
| ไทย     | 24.6 ⁽²⁾                 | 150-250 เมกะวัตต์ ในปี 2011 ⁽³⁾   |
+---------+--------------------------+--------------------------------+

  ที่มา: (1) IEA Photovoltaics Power Systems Program

  (2) เอกสารการสัมมนา
  “โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย”
  โดยศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
  จุฬาลงกรณ์มหาวิทยาลัย

(3) PDP 2004

ที่มา :WBGU’s World Energy Vision 2100

หมายเหตุ: EJ = Exajoule = 10¹⁸ จูลล์

รูปที่ 3.8 แนวโน้มของการใช้พลังงานของโลกในช่วง 100 ปีอนาคต พ.ศ. 2513 ถึง พ.ศ.
2603

3.4.1.2 สถานภาพการใช้งานเซลล์แสงอาทิตย์ของโลก

เซลล์แสงอาทิตย์ (Solar Cell) เป็นสิ่งประดิษฐ์ทางอิเล็กทรอนิกส์ที่ผลิตจากสารกึ่งตัวนำ
ซึ่งสามารถเปลี่ยนพลังงานแสงอาทิตย์เป็นพลังงานไฟฟ้าได้โดยตรง
และไฟฟ้าที่ได้นั้นจะเป็นกระแสตรง (Direct Current)
จัดว่าเป็นแหล่งพลังงานหมุนเวียนชนิดหนึ่ง (Renewable Energy)
สะอาดและไม่สร้างมลภาวะใดๆ ขณะใช้งาน

จนถึง พ.ศ. 2547 ทั่วโลกได้ติดตั้งเซลล์แสงอาทิตย์สะสมรวมแล้วประมาณ 4,000 เมกะวัตต์
เมื่อถึง พ.ศ. 2553 ทั่วโลกจะมีเซลล์แสงอาทิตย์สะสมรวมประมาณ 8,600-14,000 เมกะวัตต์
เมื่อถึง พ.ศ. 2563 จะเป็น 125,000-200,000 เมกะวัตต์ และเมื่อถึง พ.ศ. 2573 จะเป็น
920,000-1,830,000 เมกะวัตต์ สำหรับประเทศญี่ปุ่นภายในปี พ.ศ. 2553
จะมีเซลล์แสงอาทิตย์รวม 4,800 เมกะวัตต์ และเมื่อถึง พ.ศ. 2573
ในประเทศญี่ปุ่นก็จะมีเซลล์แสงอาทิตย์รวมถึง 205,000 เมกะวัตต์

  ตารางที่ 3.4 คาดการณ์การใช้งานเซลล์แสงอาทิตย์จนถึง พ.ศ. 2573 (ปริมาณสะสมรวม
  หน่วย เมกะวัตต์)

  --------------- ------------- ------------- ------------- -------------
  ประเทศ กลุ่ม      พ.ศ. 2543     พ.ศ. 2553     พ.ศ. 2563     พ.ศ. 2573

  สหรัฐอเมริกา      140           2,100         36,000        200,000

  ยุโรป            150           3,000         41,000        200,000

  ญี่ปุ่น             250           4,800         30,000        205,000

  รวมทั่วโลก        1,000         8,600         125,000       920,000
  (กรณีน้อย)                                                  

  รวมทั่วโลก        1,000         14,000        200,000       1,830,000
  (กรณีมาก)                                                  
  --------------- ------------- ------------- ------------- -------------

ที่มา : PV Status Report 2005, European Commission Joint Research Center,
EUR21836EN, page 88.

ในด้านการผลิตและใช้งานเซลล์แสงอาทิตย์เป็นรายปี ใน พ.ศ. 2547
ทั่วโลกมีการผลิตเซลล์แสงอาทิตย์รวม 1,194 เมกะวัตต์ โดยผลิตในประเทศญี่ปุ่น 618 เมกะวัตต์
ผลิตในประเทศในยุโรป 308 เมกะวัตต์ ผลิตในประเทศสหรัฐอเมริกา 139 เมกะวัตต์
และผลิตในประเทศอื่นๆ อีก 129 เมกะวัตต์
เซลล์แสงอาทิตย์ผลึกมัลติคริสตัลไลน์ซิลิคอนเป็นชนิดที่ผลิตใช้งานมากที่สุดในสัดส่วนประมาณ 70%
รองลงไปคือชนิดผลึกเดี่ยวซิลิคอนประมาณ 20% และเซลล์ชนิดอะมอร์ฟัสซิลิคอนมีสัดส่วนประมาณ 10
%

ทางด้านการส่งเสริมการใช้งานเซลล์แสงอาทิตย์ของประเทศญี่ปุ่น ใน พ.ศ. 2537
ค่าใช้จ่ายระบบเซลล์แสงอาทิตย์บนหลังคาบ้านขนาด 3 กิโลวัตต์ประมาณ 2 ล้านบาท
รัฐบาลญี่ปุ่นจึงให้เงินสนับสนุนค่าใช้จ่ายในการติดตั้งระบบเซลล์แสงอาทิตย์บนหลังคารายละประมาณ
50% ทำให้ตลาดเซลล์แสงอาทิตย์เติบโตอย่างรวดเร็ว
และราคาระบบเซลล์แสงอาทิตย์ลดลงเหลือเพียงประมาณ 7 แสนบาท ต่อมาใน พ.ศ. 2548
รัฐบาลญี่ปุ่นจึงลดสัดส่วนการให้เงินสนับสนุนลงเหลือประมาณ 15%
ปัจจุบันมีจำนวนบ้านที่ใช้เซลล์แสงอาทิตย์ถึง 223,932 หลังแล้ว
นับเป็นโครงการที่ประสบความสำเร็จเป็นอย่างสูง ภายใน พ.ศ. 2553
รัฐบาลญี่ปุ่นต้องการให้มีการใช้งานเซลล์แสงอาทิตย์ในประเทศรวมประมาณ 4,850 เมกะวัตต์

ในประเทศเยอรมนี รัฐบาลใช้มาตรการการรับซื้อไฟฟ้าจากเจ้าของบ้านที่ติดตั้งเซลล์แสงอาทิตย์
ด้วยราคาจูงใจราคาประมาณ 0.50 ยูโรต่อหน่วย kWh ปัจจุบันมีผู้เข้าร่วมโครงการแล้วถึง
100,000 หลัง

พลังงานแสงอาทิตย์จัดเป็นหนึ่งในพลังงานทดแทนที่มีการเติบโตอย่างรวดเร็วในช่วง 20 ปีที่ผ่านมา
เนื่องจากเป็นพลังงานที่มีอย่างไม่จำกัด ไม่มีวันหมด และไม่ก่อให้เกิดผลกระทบต่อสิ่งแวดล้อม
ทำให้เป็นพลังงานทดแทนที่มีศักยภาพสามารถตอบสนองความต้องการใช้พลังงานในอนาคตของโลก
ดังนั้น
ประเทศชั้นนำของโลกจึงให้ความสำคัญกับการพัฒนาพลังงานแสงอาทิตย์ให้เป็นพลังงานทดแทนหลัก
โดยออกระเบียบเพื่อสนับสนุนให้ภาคเอกชนลงทุนผลิตไฟฟ้าจากพลังงานแสงอาทิตย์โดยเฉพาะ เช่น
ในประเทศสหรัฐอเมริกา
กำหนดเป้าหมายในการติดตั้งระบบผลิตไฟฟ้าจากพลังงานแสงอาทิตย์บนหลังคา (Roof Top)
1,000,000 หลังคาเรือน ภายในปี พ.ศ. 2553

การสนับสนุนการใช้พลังงานทดแทนอย่างจริงจังและเร่งด่วนจากประเทศชั้นนำของโลก
โดยเฉพาะญี่ปุ่น เยอรมนี และสหรัฐอเมริกา
ส่งผลให้การผลิตไฟฟ้าจากพลังงานแสงอาทิตย์ของโลกเติบโตในอัตราร้อยละ 20 – 25 ต่อปี
โดยเฉพาะในช่วง 5 ปีที่ผ่านมา กำลังการผลิตเซลล์แสงอาทิตย์ของทั่วโลกเพิ่มขึ้นโดยเฉลี่ยร้อยละ
40 ต่อปี โดยในปี พ.ศ. 2547 อุตสาหกรรมการผลิตเซลล์แสงอาทิตย์มีมูลค่าประมาณ 5 - 6
พันล้านดอลลาร์สหรัฐฯ
และมีปริมาณการติดตั้งระบบผลิตไฟฟ้าจากพลังงานแสงอาทิตย์ทั่วโลกรวมกันทั้งสิ้น 927 เมกะวัตต์
โดยปริมาณการติดตั้งร้อยละ 78 ของทั่วโลก อยู่ในประเทศญี่ปุ่น เยอรมนีและสหรัฐอเมริกา

จากแนวโน้มดังกล่าวทาง European Commission, Joint Research Center, Renewable
Energies Units ได้คาดการณ์ว่าภายในปี พ.ศ. 2573 (ค.ศ.2030)
ทั่วโลกจะมีปริมาณการผลิตไฟฟ้าจากพลังงานแสงอาทิตย์เท่ากับ 920,000-1,830,000 เมกะวัตต์
หรือเติบโตขึ้นประมาณ 230-457 เท่าจากปี พ.ศ. 2547
ซึ่งทั่วโลกมีปริมาณการผลิตไฟฟ้าจากพลังงานแสงอาทิตย์สะสมประมาณ 4,000 เมกะวัตต์ ดังนั้น
สามารถสรุปได้ว่าอุตสาหกรรมการผลิตเซลล์แสงอาทิตย์กำลังเข้าสู่ยุคการผลิตเป็นจำนวนมาก
(Mass Production) ซึ่งจะทำให้ต้นทุนลดลงอย่างรวดเร็ว

[]

ที่มา : Japanese, U.S., and EPIA Roadmap

รูปที่ 3.9 แผนการผลิตไฟฟ้าจากพลังงานแสงอาทิตย์สะสมของโลกจาก พ.ศ. 2543 ถึง พ.ศ.
2573

ความต้องการเซลล์แสงอาทิตย์ที่เพิ่มขึ้นอย่างก้าวกระโดดเป็นตัวผลักดันให้มีการพัฒนาเทคโนโลยีการผลิตเซลล์แสงอาทิตย์ให้มีประสิทธิภาพสูงขึ้นด้วยต้นทุนที่ถูกลง
ส่งผลให้ราคาของแผงเซลล์แสงอาทิตย์ลดลงอย่างรวดเร็วมาอยู่ที่ประมาณ 4 ดอลลาร์สหรัฐฯ
ต่อวัตต์พีคในปัจจุบัน เปรียบเทียบกับ 27 ดอลลาร์สหรัฐฯ ต่อวัตต์พีคเมื่อ 20 ปีก่อน (Watt peak:
กำลังผลิตไฟฟ้าสูงสุดของแผงเซลล์ภายใต้สภาวะมาตรฐาน)
และคาดการณ์ว่าราคาของแผงเซลล์แสงอาทิตย์จะลดลงอย่างต่อเนื่องจนมาอยู่ที่ระดับราคา 1 – 2
ดอลลาร์สหรัฐฯ ต่อวัตต์พีค ภายในปี พ.ศ. 2573

ที่มา: PV Status Report 2005, European Commission Joint Research Center

รูปที่ 3.10 กำลังการผลิตเซลล์แสงอาทิตย์แบบต้นน้ำของบริษัทชั้นนำของโลก

ที่มา: Renewable Energy World, 8/2005

รูปที่ 3.14 เปรียบเทียบอัตราการเติบโตของอุตสาหกรรมผลิตไฟฟ้าด้วยพลังงานหมุนเวียนของโลกปี
2004

ในรูปพบว่าระบบเซลล์แสงอาทิตย์แบบเชื่อมระบบจำหน่ายเติบโตถึง 65% เทียบกับปี 2003

ที่มา: Kyocera, 2005

รูปที่ 3.15 การเติบโตของตลาดเซลล์แสงอาทิตย์ของโลกในช่วง ค.ศ. 2003 – 2010

  3.4.1.3 ศักยภาพของความต้องการใช้พลังงานแสงอาทิตย์ของประเทศไทย

ประเทศไทยตั้งอยู่ในเขตใกล้เส้นศูนย์สูตรระหว่างเส้นรุ้ง 5° เหนือ ถึง 22° เหนือ และเส้นแวง
96° ตะวันออก ถึง 106° ตะวันออก จึงได้รับพลังงานแสงอาทิตย์ค่อนข้างมาก
ค่าความเข้มของแสงอาทิตย์ของประเทศไทยเฉลี่ยประมาณ 5.05
กิโลวัตต์-ชั่วโมงต่อตารางเมตรต่อวัน (kWh/m² ต่อวัน)
หากประเทศไทยสามารถใช้ประโยชน์จากพลังงานแสงอาทิตย์
ที่ส่องลงมาบนพื้นที่ของประเทศไทยเพียงหนึ่งในร้อยส่วนของพื้นที่ทั้งหมด
เราจะได้รับพลังงานเทียบเท่ากับการใช้น้ำมันดิบประมาณ 7 ล้านตันต่อปี

การใช้งานเซลล์แสงอาทิตย์ในประเทศไทยเริ่มตั้งแต่ พ.ศ. 2517 การใช้งานต่างๆ
ส่วนใหญ่ดำเนินการโดยหน่วยงานราชการในกระทรวงต่างๆ ใน พ.ศ. 2531
ในประเทศไทยมีการติดตั้งเซลล์แสงอาทิตย์รวมประมาณ 400 kW และนับถึง พ.ศ. 2545
มีการติดตั้งเซลล์แสงอาทิตย์รวมทั้งหมดได้ประมาณ 5.8 MW ประมาณ 85%
ของการใช้งานเซลล์แสงอาทิตย์ของประเทศไทยเป็นการสาธิตและส่งเสริมการใช้งานโดยงบประมาณสนับสนุนจากหน่วยงานราชการและรัฐวิสาหกิจ
ประมาณ 1 % เป็นการดำเนินการโดยมหาวิทยาลัยและสถาบันการศึกษา ส่วนที่เหลือ 14%
เป็นการดำเนินการโดยงบของภาคเอกชน
ความต้องการไฟฟ้าจากพลังงานแสงอาทิตย์ในประเทศไทย สามารถแบ่งได้เป็น 2 ประเภท
กล่าวคือ

ความต้องการไฟฟ้าจากพลังงานแสงอาทิตย์สำหรับพื้นที่ที่สายส่งไฟฟ้าเข้าไม่ถึง

เนื่องจากประเทศไทยยังมีพื้นที่ห่างไกลที่สายส่งไฟฟ้าเข้าไม่ถึงอีกเป็นจำนวนมาก
แต่มีประชาชนอาศัยอยู่ ซึ่งการปักเสาพาดสายเข้าไปในพื้นที่ดังกล่าวมีต้นทุนที่สูงมาก
ซึ่งไม่คุ้มค่ากับการลงทุน ดังนั้นการผลิตไฟฟ้าจากพลังงานแสงอาทิตย์จึงเป็นทางเลือกที่เหมาะสมที่สุด
เนื่องจากความสะดวกและรวดเร็วในการติดตั้ง และมีต้นทุนที่ต่ำกว่าการปักเสาพาดสายส่งไฟฟ้า

รัฐบาลให้การสนับสนุนการติดตั้งระบบการผลิตไฟฟ้าจากพลังงานแสงอาทิตย์ในท้องถิ่นที่ห่างไกลอย่างต่อเนื่อง
โดยล่าสุดรัฐบาลได้วางนโยบายการพัฒนาระบบการให้บริการไฟฟ้าแก่ประชาชนอย่างทั่วถึงและมีคุณภาพไว้ใน
แผนพัฒนาเศรษฐกิจและสังคมแห่งชาติ (“แผนพัฒนาฯ”) ฉบับที่ 10 (พ.ศ. 2550-2554)
โดยให้เอกชนเข้ามามีบทบาทในการผลิตและจำหน่ายกระแสไฟฟ้าให้แก่ประชาชน
เป็นผลให้การไฟฟ้าส่วนภูมิภาค ได้จัดทำโครงการการพัฒนาระบบสื่อสารโทรคมนาคม
และโครงการจ่ายไฟฟ้าให้หมู่บ้านห่างไกลด้วยพลังงานทดแทน
ซึ่งโครงการติดตั้งการผลิตไฟฟ้าด้วยพลังงานแสงอาทิตย์สำหรับครัวเรือนชนบทที่ห่างไกล
(โครงการโซลาร์โฮม) ก็เป็นส่วนหนึ่งในแผนพัฒนาฯ ฉบับนี้เช่นกัน
โดยสามารถสรุปรายละเอียดของโครงการโซลาร์โฮมดังต่อไปนี้

เมื่อวันที่ 3 มิถุนายน พ.ศ. 2546 คณะรัฐมนตรีได้มีมติอนุมัติการเร่งรัดขยายบริการไฟฟ้า
โดยระบบการผลิตกระแสไฟฟ้าด้วยพลังงานแสงอาทิตย์ (Solar Home System)
ตามข้อเสนอของกระทรวงมหาดไทย
โดยมีจำนวนครัวเรือนที่ขออนุมัติดำเนินการติดตั้งระบบรวมทั้งสิ้น 290,716 ครัวเรือน
โดยกระทรวงมหาดไทยขอรับการสนับสนุนงบประมาณดำเนินการจากเงินอุดหนุนองค์กรปกครองส่วนท้องถิ่น
ในปีงบประมาณ พ.ศ. 2547 และ 2548 รวมทั้งสิ้น 7,631,295,000 บาท
โดยมีรายละเอียดของโครงการดังนี้

1.  ปีงบประมาณ พ.ศ. 2547 (ระยะที่ 1) จำนวน 3,825.00 ล้านบาท
    สำหรับการติดตั้งระบบผลิตไฟฟ้าพลังงานแสงอาทิตย์จำนวน 153,000 ครัวเรือน ครัวเรือนละ
    25,000 บาท และงบประมาณดำเนินการ 191.25 ล้านบาท

2.  ปีงบประมาณพ.ศ. 2548 (ระยะที่ 2) จำนวน 3,442.90 ล้านบาท
    สำหรับการติดตั้งระบบผลิตไฟฟ้าพลังงานแสงอาทิตย์จำนวน 137,716 ครัวเรือน ครัวเรือนละ
    25,000 บาท และงบประมาณดำเนินการ 172.15 ล้านบาท

  ตารางที่ 3.5 รายละเอียดและการส่งมอบงานตามสัญญาโครงการโซลาร์โฮม

[TABLE]

^(i) รวมการขอขยายสัญญา (ถ้ามี)

^(ii) ยังไม่รวมภาษีมูลค่าเพิ่ม

^(iii)คาดการณ์มูลค่างานที่สามารถจะส่งมอบได้สำหรับไตรมาส 1 และ ไตรมาส 2 ปี 2549

บริษัทฯ เซ็นสัญญาจากการชนะการประกวดราคาในโครงการโซลาร์โฮม ระยะที่ 1 เมื่อวันที่ 12
พฤษภาคม พ.ศ. 2547 โดยมีมูลค่าโครงการตามสัญญาทั้งสิ้น 1,357.00 ล้านบาท
ในเขตภาคเหนือซึ่งครอบคลุมพื้นที่จังหวัดกำแพงเพชร ตาก สิงห์บุรี ลพบุรี พิษณุโลก สุโขทัย
อุทัยธานี แพร่ เพชรบูรณ์ นครสวรรค์ อุตรดิตถ์ ชัยนาท พิจิตร และน่าน
ในเขตภาคใต้ซึ่งครอบคลุมพื้นที่จังหวัดสมุทรสงคราม ราชบุรี เพชรบุรี ประจวบคีรีขันธ์ พัทลุง ยะลา
ชุมพร สตูล ปัตตานี นราธิวาส ระนอง และสงขลา และได้ส่งมอบงานในส่วนของระยะที่ 1
ไปแล้วทั้งหมดในไตรมาส 3 ปี 2548

เมื่อวันที่ 22 กันยายน 2548 การไฟฟ้าส่วนภูมิภาคเซ็นสัญญาตกลงให้บริษัทฯ
เป็นผู้ดำเนินการก่อสร้างพร้อมติดตั้งงานส่วนเพิ่มในโครงการโซลาร์โฮม ระยะที่ 1 จำนวน
10,879 ครัวเรือน ในเขตภาคเหนือซึ่งครอบคลุมพื้นที่จังหวัดกำแพงเพชร ตาม สิงห์บุรี ลพบุรี
พิษณุโลก สุโขทัย อุทัยธานี แพร่ เพชรบูรณ์ นครสวรรค์ อุตรดิตถ์ ชัยนาท พิจิตร และน่าน
ในเขตภาคใต้ซึ่งครอบคลุมพื้นที่จังหวัดสมุทรสงคราม ราชบุรี เพชรบุรี ประจวบคีรีขันธ์ พัทลุง ยะลา
ชุมพร สตูล ปัตตานี นราธิวาส ระนอง และสงขลา มีมูลค่าทั้งสิ้น 270.87 ล้านบาท
ซึ่งเริ่มรับรู้รายได้ตั้งแต่ไตรมาส 3/2548 และคาดว่าจะเสร็จสิ้นภายในไตรมาส 1 ปี 2549

เมื่อวันที่ 26 กันยายน 2548 การไฟฟ้าส่วนภูมิภาคเซ็นสัญญากับบริษัทฯ เพื่อให้บริษัทฯ
เป็นผู้ดำเนินการก่อสร้างพร้อมติดตั้งระบบผลิตไฟฟ้าด้วยเซลล์แสงอาทิตย์ (SOLAR HOME PHASE
2) ในเขตพื้นที่ภาคเหนือซึ่งครอบคลุมพื้นที่จังหวัดแพร่ ลำพูน สุโขทัย พะเยา แม่ฮ่องสอน เชียงราย
ลำปาง และเชียงใหม่ จำนวน 15,000 ครัวเรือน เป็นเงินทั้งสิ้น 375.00
ล้านบาทโดยมีกำหนดระยะเวลาก่อสร้างพร้อมติดตั้งอุปกรณ์แล้วเสร็จภายใน 270 วัน
นับถัดจากวันลงนามในสัญญา ซึ่งจะมีผลทำให้บริษัทฯ สามารถรับรู้รายได้ตั้งแต่ไตรมาสที่ 4 ของปี
พ.ศ. 2548 ไปจนถึงไตรมาสที่ 2 ของปี พ.ศ. 2549

เมื่อวันที่ 28 ธันวาคม 2548 การไฟฟ้าส่วนภูมิภาคตกลงเซ็นสัญญาแต่งตั้งให้บริษัทฯ
เป็นผู้ดำเนินการก่อสร้างพร้อมติดตั้งงานส่วนเพิ่มในโครงการโซลาร์โฮมระยะที่ 2 เขตภาคเหนือ
จำนวน 3,000 ครัวเรือน มีมูลค่าทั้งสิ้น 74.86 ล้านบาท โดยบริษัทฯ
คาดว่าจะสามารถรับรู้รายได้แล้วเสร็จภายในไตรมาส 2 ปี 2549

เมื่อวันที่4 มกราคม พ.ศ. 2549 การไฟฟ้าส่วนภูมิภาคตกลงเซ็นสัญญาแต่งตั้งให้บริษัทฯ
เป็นผู้ดำเนินการก่อสร้างพร้อมติดตั้งงานส่วนเพิ่มในโครงการโซลาร์โฮม ระยะที่ 1
ในเขตพื้นที่ภาคใต้ จำนวน 888 ครัวเรือน มีมูลค่าทั้งสิ้น 22.20 ล้านบาท โดยบริษัทฯ
คาดว่าจะสามารถเริ่มรับรู้รายได้ตั้งแต่ ไตรมาส 1 ปี 2549 จนถึง ไตรมาส 2 ปี 2549

สำหรับการขายแผงเซลล์แสงอาทิตย์ให้กับผู้รับเหมาที่นำไปใช้ในโครงการโซลาร์โฮม ณ
สิ้นสุดธันวาคม 2548 เหลือมูลค่าแผงที่ยังไม่ได้ส่งมอบจำนวน 51.06 ล้านบาท ซึ่งบริษัทฯ
คาดว่าจะสามารถส่งมอบได้แล้วเสร็จทั้งหมดภายใน ไตรมาส 1 ปี 2549

ความต้องการพลังงานแสงอาทิตย์ในฐานะพลังงานทดแทน

ความต้องการพลังงานของประเทศไทยเพิ่มขึ้นเป็นลำดับตามทิศทางการขยายตัวของเศรษฐกิจ
โดยในเดือนมิถุนายน พ.ศ. 2548 ประเทศไทยผลิตไฟฟ้าจากพลังงานสิ้นเปลืองเท่ากับร้อยละ
92.5 จากพลังน้ำร้อยละ 5 และจากพลังงานทดแทนร้อยละ 2.5
ของกำลังการผลิตติดตั้งไฟฟ้าทั้งหมด 26,429 เมกะวัตต์ (ที่มา: วารสารนโยบายพลังงาน ฉบับที่
68 เดือนกรกฎาคม – กันยายน พ.ศ. 2548)
และส่วนใหญ่ของพลังงานที่ใช้กันอยู่ยังคงเป็นพลังงานสิ้นเปลืองโดยเฉพาะน้ำมันเชื้อเพลิงและก๊าซธรรมชาติซึ่งต้องพึ่งพิงการนำเข้าจากต่างประเทศ
โดยใน พ.ศ. 2547 ประเทศไทยมีมูลค่าการนำเข้าพลังงานกว่า 5.7 แสนล้านบาท เพิ่มขึ้นร้อยละ
38 จากปีก่อน และคาดว่าจะเพิ่มขึ้นอย่างต่อเนื่องใน พ.ศ. 2548
เนื่องจากราคาน้ำมันปรับตัวเพิ่มขึ้นอย่างรวดเร็ว
ทำให้ประเทศไทยต้องเผชิญความเสี่ยงด้านความมั่นคงในการจัดหาพลังงานปัญหาดังกล่าวเป็นปัจจัยสำคัญที่ทำให้ประเทศไทยต้องปรับเปลี่ยนยุทธศาสตร์ด้านพลังงานใหม่
ซึ่งสอดคล้องกับการเปลี่ยนแปลงของโลกที่มีการใช้พลังงานทดแทนอย่างจริงจัง
โดยประเทศไทยมีเป้าหมายที่จะจัดแหล่งพลังงานที่มีความมั่นคง
ลดความเสี่ยงโดยการกระจายชนิดของแหล่งพลังงาน ลดการลงทุนของพลังงานโดยรวม
และลดการปล่อยมลพิษ ดังนั้น รัฐบาลจึงได้กำหนดยุทธศาสตร์การพัฒนาพลังงานทดแทน
โดยกำหนดให้เพิ่มสัดส่วนการใช้พลังงานทดแทนจากร้อยละ 0.5 ใน พ.ศ. 2545 เป็นร้อยละ 8
ของพลังงานเชิงพาณิชย์ภายใน พ.ศ. 2554 โดยมีมาตรการสนับสนุน
เพื่อให้พลังงานทดแทนสามารถผลิตเพื่อใช้ในเชิงพาณิชย์ได้ ดังนี้

1.  กำหนดเป็นระเบียบหรือกฎหมายบังคับ Renewable Portfolio Standard (RPS)
    สำหรับโรงไฟฟ้าที่ก่อสร้างใหม่ ต้องผลิตไฟฟ้าจากพลังงานทดแทนในสัดส่วนร้อยละ
    5ของกำลังการผลิตไฟฟ้าใหม่

2.  กำหนดมาตรการจูงใจเพื่อให้มีการรับซื้อไฟฟ้าที่ผลิตจากพลังงานทดแทน
    โดยอาศัยมาตรการจูงใจด้านภาษี การให้สิทธิพิเศษ
    และเงินอุดหนุนจากกองทุนเพื่อส่งเสริมการอนุรักษ์พลังงาน

3.  สนับสนุนการวิจัยและการพัฒนาพลังงานทดแทนที่ประเทศไทยมีศักยภาพสูง เช่น แสงอาทิตย์
    พลังน้ำขนาดจิ๋ว ลม และชีวมวล

4.  สนับสนุนให้ชุมชนร่วมเป็นเจ้าของโรงไฟฟ้าที่ผลิตจากพลังงานทดแทน

นับถึงปี พ.ศ. 2547 ในประเทศไทยมีการใช้พลังงานทดแทนสำหรับผลิตไฟฟ้าแล้วรวมประมาณ
566.2 เมกะวัตต์ประกอบด้วยพลังงานแสงอาทิตย์ 5.8 เมกะวัตต์ พลังงานลม 0.2 เมกะวัตต์
และชีวมวล 560 เมกะวัตต์
จากแผนการส่งเสริมการใช้พลังงานหมุนเวียนผลิตไฟฟ้าของกระทรวงพลังงานที่ตั้งเป้าไว้ว่า
ภายในปี พ.ศ. 2554 จะให้มีการผลิตไฟฟ้าด้วยพลังงานหมุนเวียนคิดเป็นสัดส่วนร้อยละ 6
ของกำลังการผลิตไฟฟ้าทั้งประเทศ ซึ่งคาดว่าจะเทียบเท่ากับประมาณ 2,400 เมกะวัตต์
ดังนั้นกระทรวงพลังงานจึงได้ตั้งเป้าหมายที่จะให้เกิดการใช้พลังงานหมุนเวียนผลิตไฟฟ้าเพิ่มขึ้นใหม่ในช่วง
พ.ศ. 2548-2554 ไว้อีกดังนี้

-   พลังงานแสงอาทิตย์ 250 เมกะวัตต์

-   พลังงานลม 100 เมกะวัตต์

-   พลังงานจากขยะ 100 เมกะวัตต์

-   พลังงานจากชีวมวล 1,040 เมกะวัตต์

-   พลังงานน้ำขนาดเล็ก 350 เมกะวัตต์

[]

KTOE = Kilo Ton Oil Equivalent

ที่มา : กรมพัฒนาพลังงานทดแทนและอนุรักษ์พลังงาน

รูปที่ 3.17 เป้าหมายการใช้พลังงานหมุนเวียนของกระทรวงพลังงาน ภายในปี 2554

จากเป้าหมายของกระทรวงพลังงานที่ต้องการให้เกิดการใช้พลังงานแสงอาทิตย์ผลิตไฟฟ้าจำนวน
250 เมกะวัตต์ ดังนั้นเพื่อให้สามารถบรรลุเป้าหมายดังกล่าวภายในปี พ.ศ. 2554
จึงได้มีคำสั่งสำนักนายกรัฐมนตรีที่ 191/2547 ลงวันที่ 28 กรกฎาคม 2547
แต่งตั้งคณะทำงานส่งเสริมและพัฒนาเซลล์แสงอาทิตย์
ภายใต้คณะทำงานโครงการประหยัดพลังงานและการใช้พลังงานทดแทนขึ้นเพื่อทำหน้าที่ยกร่าง
“แผนแม่บทการส่งเสริมและพัฒนาเซลล์แสงอาทิตย์” เป้าหมายหลักของแผ่นแม่บทดังกล่าว มี 3
ส่วนสำคัญดังนี้

1.  สนับสนุนให้มีการติดตั้งระบบผลิตไฟฟ้าด้วยเซลล์แสงอาทิตย์ปริมาณ 250 เมกะวัตต์ ภายในปี
    พ.ศ. 2554

2.  ส่งเสริมอุตสาหกรรมผลิตเซลล์แสงอาทิตย์
    รวมถึงอุตสาหกรรมผลิตวัสดุประกอบเซลล์แสงอาทิตย์ และ
    อุตสาหกรรมอุปกรณ์ส่วนควบในประเทศที่ได้มาตรฐาน
    โดยมีเป้าหมายเพื่อทดแทนการนำเข้าเซลล์แสงอาทิตย์
    สร้างงานและสร้างมูลค่าเพิ่มจากการผลิตเซลล์แสงอาทิตย์และอุตสาหกรรมที่เกี่ยวข้องภายในประเทศ
    ด้วยการเพิ่มสัดส่วนวัสดุที่ใช้ในประเทศ (local content)

3.  สนับสนุนให้มีการวิจัยพัฒนาเซลล์แสงอาทิตย์อย่างต่อเนื่องและเป็นระบบ
    เพื่อรองรับการพัฒนาการใช้งานและการผลิต
    โดยทำทั้งในระดับการต่อยอดเทคโนโลยีจากต่างประเทศ
    และในระดับการคิดค้นเทคโนโลยีใหม่ที่มาจากภูมิปัญญาคนไทย
    เพื่อเพิ่มประสิทธิภาพการใช้งานเซลล์แสงอาทิตย์ สร้างเทคโนโลยีที่เป็นของคนไทย
    เพื่อลดการพึ่งพาเทคโนโลยีจากต่างประเทศ

ซึ่งกลยุทธ์ดังกล่าวจะส่งผลต่อการขยายตัวของอุตสาหกรรมอย่างชัดเจนตั้งแต่ปี พ.ศ. 2549
เป็นต้นไป ทั้งนี้กรมพัฒนาพลังงานทดแทนและอนุรักษ์พลังงาน
ร่วมกับศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
จุฬาลงกรณ์มหาวิทยาลัยได้ประมาณการการผลิตไฟฟ้าจากพลังงานแสงอาทิตย์ในปี พ.ศ.2554 ไว้ที่
250 เมกะวัตต์ ซึ่งคิดเป็นมูลค่าการตลาดรวมประมาณ 30,000-40,000 ล้านบาท ตารางที่ 3.5
แสดงศักยภาพการใช้งานเซลล์แสงอาทิตย์ของประเทศไทย จนถึง พ.ศ. 2555 รวม 250
เมกะวัตต์

ตารางที่ 3.6 ศักยภาพการใช้งานเซลล์แสงอาทิตย์ของประเทศไทย จนถึง พ.ศ. 2555 รวม 250
เมกะวัตต์

  ---------------------- ---------------- ------ ------ ------ ------ ------ ------ ------ ------ -------
                         กำลังการผลิตไฟฟ้า                                                           
                         (MW)                                                                     

                         หน่วย             2548   2549   2550   2551   2552   2553   2554   2555   รวมถึง
                                                                                                  2554

  1.มาตรการติดตั้งใน        MW               19     17     1      1      0                           38
  พื้นที่ชนบท                                                                                         

  2.                     MW                      8      10     12     12     14     16            72
  มาตรการสนับสนุนและจูงใจ                                                                            

  2.1 อาคารส่วนราชการ     MW                      3      5      7      7      9      11            42

  2..2 บ้านอยู่อาศัย         MW                      5      5      5      5      5      5             30

  3. มาตรการ RPS         MW                                    17.5   35     17.5   70            140

  รวมทุกมาตรการส่งเสริม                                                                              

  กำลังผลิตไฟฟ้าติดตั้ง        MW               19     25     11     30     47     32     86            250
  ---------------------- ---------------- ------ ------ ------ ------ ------ ------ ------ ------ -------

ที่มา: (ร่าง) แผนแม่บทการส่งเสริมการใช้งานเซลล์แสงอาทิตย์ พ.ศ. 2546
คณะอนุกรรมการส่งเสริมการใช้งานเซลล์แสงอาทิตย์

[]

  ที่มา : เอกสารการสัมมนา
  “โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย”
  โดยศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
  จุฬาลงกรณ์มหาวิทยาลัย

รูปที่ 3.18 คาดการณ์ราคาขายแผงเซลล์แสงอาทิตย์ในประเทศไทยจากปี พ.ศ. 2543 – 2573

  ที่มา : เอกสารการสัมมนา
  “โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย”
  โดยศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
  จุฬาลงกรณ์มหาวิทยาลัย

รูปที่ 3.19 ประมาณการปริมาณการใช้เซลล์แสงแสงอาทิตย์สะสมของประเทศไทย

มาตรการต่างๆ ที่เกี่ยวข้องกับการส่งเสริมการใช้เซลล์แสงอาทิตย์ของประเทศไทย

(1) การประกาศใช้มาตรการกำหนดสัดส่วนการผลิตพลังงานทดแทน (Renewable Portfolio
Standard “RPS”)

จากยุทธศาสตร์พลังงานทดแทนของรัฐบาล
คณะกรรมการนโยบายพลังงานแห่งชาติได้กำหนดให้ประเทศไทยใช้มาตรการ RPS (Renewable
Portfolio Standard)
ซึ่งกำหนดให้โรงไฟฟ้าที่จะก่อสร้างขึ้นใหม่ที่ใช้เชื้อเพลิงจากฟอสซิลต้องมีโรงไฟฟ้าที่ใช้พลังงานหมุนเวียน
เช่น พลังน้ำ ลม แสงอาทิตย์ ชีวมวล ก๊าซชีวภาพ ขยะ ฯลฯ
เป็นส่วนหนึ่งของโครงการไม่น้อยกว่าร้อยละ 5 ของกำลังการผลิตไฟฟ้าจากเชื้อเพลิงจากฟอสซิล
ตั้งแต่ พ.ศ. 2554 เป็นต้นไป (ที่มา: ที่ประชุมคณะกรรมการนโยบายพลังงานแห่งชาติ วันที่ 28
กรกฎาคม พ.ศ. 2547)

ดังนั้น จากมาตรการ RPS ดังกล่าว จะทำให้ภายใน พ.ศ. 2558
ประเทศไทยจะมีการผลิตไฟฟ้าจากพลังงานหมุนเวียนรวมกันประมาณ 630 เมกะวัตต์
โดยดูรายละเอียดจากประมาณการดังต่อไปนี้

ตารางที่ 3.7 ประมาณการกำลังการผลิตไฟฟ้าจากพลังงานหมุนเวียน (เมกะวัตต์) ตามมาตรการ
RPS

+----------------+-----------------------------------------------------+
| ปีงบประมาณ      | ประมาณการกำลังการผลิตไฟฟ้าจากพลังงานหมุนเวียน             |
|                |                                                     |
|                | (เมกะวัตต์) ตามมาตรการ RPS                            |
+----------------+-----------------------------------------------------+
| 2554           | 140                                                 |
+----------------+-----------------------------------------------------+
| 2555           | 105                                                 |
+----------------+-----------------------------------------------------+
| 2556           | 105                                                 |
+----------------+-----------------------------------------------------+
| 2557           | 140                                                 |
+----------------+-----------------------------------------------------+
| 2558           | 140                                                 |
+----------------+-----------------------------------------------------+
| รวม            | 630                                                 |
+----------------+-----------------------------------------------------+

ที่มา: เอกสาร “แผนพัฒนากำลังผลิตไฟฟ้าของประเทศไทย พ.ศ.2547-2558 (PDP 2004)”
เดือนสิงหาคม 2547, ฝ่ายวางแผนระบบไฟฟ้า การไฟฟ้าฝ่ายผลิตแห่งประเทศไทย

ทั้งนี้ แม้ว่ากระทรวงพลังงานจะมีเป้าหมายการใช้พลังงานหมุนเวียนดังที่กล่าวมาข้างต้น
แต่ยังไม่ได้กำหนดและประกาศสัดส่วนเป้าหมายที่ชัดเจนของพลังงานแต่ละประเภท

อย่างไรก็ตาม ล่าสุดเมื่อวันที่ 22 พฤศจิกายน พ.ศ. 2548
คณะรัฐมนตรีได้แต่งตั้งคณะกรรมการกำกับดูแลกิจการไฟฟ้าจำนวน 7 คน
ตามที่กระทรวงพลังงานเสนอ โดยคณะกรรมการกำกับดูแลกิจการไฟฟ้ามีหน้าที่จัดทำร่างระเบียบ
RPS เสนอให้คณะกรรมการนโยบายพลังงานแห่งชาติอนุมัติ
และมีหน้าที่กำหนดสัดส่วนพลังงานไฟฟ้าจากพลังงานหมุนเวียน

  (2) โครงการสนับสนุนการรับซื้อไฟฟ้าจากผู้ผลิตไฟฟ้าจากพลังงานทดแทนขนาดเล็กมาก

โครงการกำกับโดยสำนักนโยบายและแผนพลังงาน กระทรวงพลังงาน
ที่สนับสนุนให้ผู้ผลิตไฟฟ้าจากพลังงานทดแทนขนาดเล็กมากหรือมีปริมาณการผลิตไม่เกิน 1 เมกะวัตต์
(Very Small Power Producer (“VSPP”)) ขายไฟฟ้าให้กับการไฟฟ้าทั้ง 3 แห่ง
โดยมีวัตถุประสงค์เพื่อลดการผลิตไฟฟ้าในช่วงที่มีความต้องการสูงสุด (Peak)
ลดการลงทุนสร้างโรงไฟฟ้า และลดการนำเข้าเชื้อเพลิงในระยะยาว
โดยผู้ผลิตจะได้รับการสนับสนุนเงินทุนจากกองทุนเพื่อส่งเสริมการอนุรักษ์พลังงานในสัดส่วนร้อยละ
50 ของจำนวนเงินลงทุนหรือต้นทุนการผลิตของแต่ละเทคโนโลยี

ในช่วงแรก VSPP
จำเป็นต้องได้รับสัมปทานการประกอบกิจการไฟฟ้าก่อนจึงจะสามารถขายไฟฟ้าข้าระบบได้
ทำให้เกิดความซับซ้อนในทางปฏิบัติ อีกทั้งการขายไฟฟ้าด้วยวิธีหักลบหน่วย (Net Metering)
ไม่สามารถทำได้เนื่องจาก VSPP ต้องนำรายได้มาคำนวณภาษีมูลค่าเพิ่ม ทำให้ VSPP
มีค่าใช้จ่ายมากขึ้นในการติดตั้งมิเตอร์เพิ่ม
ดังนั้นคณะกรรมการนโยบายพลังงานแห่งชาติจึงได้แก้ไขระเบียบการรับซื้อ
โดยเปลี่ยนจากระบบการให้สัมปทานเป็นการให้ใบอนุญาต ซึ่งมีขั้นตอนน้อยกว่า
และปรับปรุงวิธีการคำนวณค่าไฟฟ้าสามารถคิดภาษีมูลค่าเพิ่มได้ถูกต้องตามประมวลรัษฎากร จึงทำให้
VSPP สามารถดำเนินการซื้อขายไฟฟ้าเข้าระบบได้ โดย ณ เดือนพฤศจิกายน พ.ศ. 2548
มีผู้ติดต่อขอรับการสนับสนุนจากรัฐบาลแล้วจำนวน 140 ราย
(ส่วนใหญ่เป็นผู้ผลิตไฟฟ้าจากพลังงานแสงอาทิตย์บนหลังคาบ้าน) สูงขึ้นจากปี พ.ศ. 2547 ถึง 84%
รวมปริมาณพลังไฟฟ้าสูงสุดที่จะจ่ายเข้าระบบประมาณ 14.45 เมกะวัตต์ ปัจจุบันมี VSPP
ที่สามารถจ่ายไฟฟ้าเข้าระบบได้แล้วจำนวน 17 ราย คิดเป็นปริมาณพลังไฟฟ้าสูงสุด 7 เมกะวัตต์
ขณะนี้สำนักงานนโยบายและแผนพลังงานกำลังดำเนินการเพื่อขยายขนาดของ VSPP จากสูงสุด 1
เมกะวัตต์ เป็น 6 เมกะวัตต์

  (3) โครงการนำร่องสิทธิประโยชน์ทางภาษีเพื่อการอนุรักษ์พลังงาน

เมื่อเดือนสิงหาคม พ.ศ. 2548 กรมพัฒนาพลังงานทดแทนและอนุรักษ์พลังงาน กระทรวงพลังงาน
ได้ประกาศเริ่มดำเนินการโครงการให้สิทธิประโยชน์ทางภาษีเพื่อการอนุรักษ์พลังงานโครงการนี้ได้รับอนุมัติเงินสนับสนุนจากคณะกรรมการกองทุนเพื่อส่งเสริมการอนุรักษ์พลังงาน
วงเงิน 100 ล้านบาท เพื่อใช้ในการดำเนินโครงการฯ แก่โรงงานและอาคารเอกชน
สนับสนุนเป็นจำนวนวงเงินสูงสุดไม่เกิน 2 ล้านบาทต่อสถานประกอบการ
มาตรการนี้กำหนดให้ว่าต้องลดการใช้พลังงานเดิม หรือ ทดแทนการใช้น้ำมันเชื้อเพลิงหรือไฟฟ้า
ดังนั้น
ผู้ติดตั้งระบบผลิตไฟฟ้าด้วยเซลล์แสงอาทิตย์จึงสามารถใช้สิทธิประโยชน์ทางภาษีจากโครงการนี้ได้
มูลค่าไฟฟ้าที่ผลิตได้จากระบบเซลล์แสงอาทิตย์จะถูกนำไปคิดเป็นค่าใช้จ่ายก่อนคำนวณภาษีของสถานประกอบการ
โครงการนี้จะให้เงินเท่ากับวงเงินภาษีที่ประหยัดได้

  (4) โครงการเงินทุนหมุนเวียนเพื่อการอนุรักษ์พลังงาน

กรมพัฒนาพลังงานทดแทนและอนุรักษ์พลังงาน ได้จัดทำโครงการให้เงินกู้ดอกเบี้ยต่ำไม่เกิน 4% ต่อปี
วงเงินโครงการ 2,000 ล้านบาท
โดยให้เอกชนกู้เงินไปลงทุนจัดทำโครงการประหยัดพลังงานและติดตั้งระบบพลังงานหมุนเวียน
โดยมีเงื่อนไขต้องคืนทุนภายใน 7 ปี เริ่มพฤศจิกายน พ.ศ. 2548

  (5) การแต่งตั้งคณะกรรมการพัฒนาและส่งเสริมพลังงานทดแทน

คณะกรรมการนโยบายพลังงานแห่งชาติ (รองนายกรัฐมนตรี วิษณุ เครืองาม ประธาน)
แต่งตั้งให้นายวิเศษ จูภิบาล รัฐมนตรีว่าการกระทรวงพลังงานเป็นประธาน
“คณะกรรมการพัฒนาและส่งเสริมพลังงานทดแทน”
ซึ่งรัฐบาลต้องการส่งสัญญาณว่ากำลังผลักดันให้ใช้พลังงานทดแทนมากขึ้น

  (6) การแต่งตั้งคณะกรรมการกำกับกิจการไฟฟ้า

นายกรัฐมนตรีโดยความเห็นชอบของคณะรัฐมนตรีได้วางระเบียบสำนักนายกรัฐมนตรีว่าด้วยคณะกรรมการกำกับดูแลกิจการไฟฟ้า
พ.ศ. 2548 เพื่อการจัดตั้งคณะกรรมการกำกับดูแลกิจการไฟฟ้า
โดยได้ประกาศในราชกิจจานุเบกษาเมื่อวันที่ 25 มีนาคม 2548
และมีผลบังคับใช้ตั้งแต่วันถัดจากวันประกาศในราชกิจจานุเบกษา
และต่อมาคณะรัฐมนตรีในการประชุมเมื่อวันที่ 22 พฤศจิกายน 2548
ได้เห็นชอบการแต่งตั้งคณะกรรมการกำกับดูแลกิจการไฟฟ้า (Electricity Regulatory
Board) จำนวน 7 ท่านและให้มีผลตั้งแต่วันที่ 1 ธันวาคม 2548 เป็นต้นไป

คณะกรรมการกำกับดูแลกิจการไฟฟ้าประกอบด้วยนายยงยุทธ วิชัยดิษฐ์ เป็นประธานคณะกรรมการ
และกรรมการอื่น ได้แก่ นายอาคม เติมพิทยาไพสิฐ นายวิชิต หล่อจีระชุณห์กุล นายชัยเกษม นิติสิริ
นายอนันต์ อัศวโภคิน นายวีระพล จิรประดิษฐกุล และนายศิริชัย สายะศิลป
คณะกรรมการชุดนี้มีหน้าที่สำคัญคือ
กำหนดรายละเอียดในการประกาศการแข่งขันการก่อสร้างโรงไฟฟ้า
และประกาศอัตราราคารับซื้อไฟฟ้าที่ผลิตจากพลังงานต่างๆ รวมทั้งพลังงานหมุนเวียน
รวมทั้งรายละเอียดเกี่ยวกับมาตรการ RPS เช่น ปริมาณของพลังงานหมุนเวียนชนิดต่างๆ
ที่จะต้องจำหน่ายให้กับการไฟฟ้า การดำเนินงานของคณะกรรมการชุดนี้
จะทำให้ตลาดของเซลล์แสงอาทิตย์มีความชัดเจนทั้งด้านปริมาณความต้องการเซลล์แสงอาทิตย์
และราคาค่าไฟฟ้าที่รับซื้อจากระบบเซลล์แสงอาทิตย์

(7) การจัดทำร่าง พระราชบัญญัติการประกอบกิจการไฟฟ้า พ.ศ. ...

เมื่อวันที่ 29 กรกฎาคม พ.ศ. 2548
กระทรวงพลังงานได้จัดทำร่างพระราชบัญญัติการประกอบกิจการไฟฟ้า พ.ศ. .... เสร็จ
และในวันที่ 8 ธันวาคม พ.ศ.2548 ได้จัดงานสัมมนาเพื่อระดมความคิดเห็นต่างๆ แล้ว
และจะได้นำข้อเสนอ ความคิดเห็นต่างๆ ไปใช้ประกอบการปรับปรุงแก้ไขร่างฯ
ก่อนที่จะเสนอให้คณะกรรมการนโยบายพลังงานแห่งชาติเห็นชอบ และส่งให้รัฐบาลพิจารณา
เพื่อดำเนินการตามขั้นตอนของการออก พ.ร.บ. ต่อไป
ประโยชน์ที่เซลล์แสงอาทิตย์จะได้รับจากพระราชบัญญัตินี้มีหลายประการ เช่น

มาตรา 6 วัตถุประสงค์ 8)
ส่งเสริมการใช้พลังงานหมุนเวียนและการใช้พลังงานที่มีผลกระทบต่อสิ่งแวดล้อมน้อยในการประกอบกิจการไฟฟ้า

มาตรา 9 คณะกรรมการกำกับกิจการไฟฟ้ามีอำนาจหน้าที่

(26)
ส่งเสริมการใช้พลังงานหมุนเวียนและพลังงานที่มีผลกระทบต่อสิ่งแวดล้อมน้อยในการประกอบกิจการไฟฟ้า

มาตรา 80 จัดตั้ง “กองทุนพัฒนาไฟฟ้า” และ มาตรา 81 เงินกองทุนพัฒนาไฟฟ้า
มีวัตถุประสงค์ข้อหนึ่งคือ เป็นเงินเพื่อส่งเสริมและพัฒนาพลังงานหมุนเวียน
และเทคโนโลยีที่ใช้ในการผลิตไฟฟ้า

(8)
สภาอุตสาหกรรมแห่งประเทศไทยส่งมอบราคาค่าไฟฟ้าที่ผลิตจากพลังงานหมุนเวียนที่ต้องการขายให้แก่กระทรวงพลังงาน

ขณะนี้กระทรวงพลังงานกำลังรวบรวมข้อมูลเพื่อใช้ประกอบเป็นหลักเกณฑ์ในการรับซื้อไฟฟ้าที่ผลิตจากพลังงานหมุนเวียนชนิดต่างๆ
ดังนั้น เมื่อต้นเดือนธันวาคม พ.ศ. 2548 สภาอุตสาหกรรม จึงได้จัดส่ง
รายการค่าไฟฟ้าที่ผลิตจากพลังงานหมุนเวียนชนิดต่างๆ ที่คาดว่า
น่าจะเหมาะสมในการที่ผู้ลงทุนจะขายให้กับการไฟฟ้า
สำหรับราคาขายไฟฟ้าจากเซลล์แสงอาทิตย์กรณีติดตั้งบนหลังคาบ้าน คือ ประมาณ 16 บาทต่อหน่วย

(9) มาตรการกลไกการพัฒนาสะอาด

จากผลการประชุมว่าด้วยเรื่อง การพัฒนากลไกสะอาด (CDM: Clean Development
Mechanism) ที่เมืองเกียวโต ประเทศญี่ปุ่น เมื่อ ค.ศ. 1990 ในมาตรการ CDM ดังกล่าว
มีประเทศต่างๆ จำนวน 49 ประเทศ
มีภารกิจหน้าที่ที่จะต้องลดการปลดปล่อยก๊าซเรือนกระจกให้น้อยกว่าร้อยละ 6
เมื่อเทียบกับการปลดปล่อยในปี ค.ศ. 1990 ในขณะที่ประเทศไทยไม่ได้ถูกบรรจุอยู่ในบัญชีรายชื่อ
49 ประเทศดังกล่าว
เนื่องจากประเทศไทยไม่มีภารกิจในการลดการปลดปล่อยก๊าซเรือนกระจกดังกล่าว
ดังนั้นประเทศไทยจึงอยู่ในฐานะที่จะสามารถสร้างรายได้ให้กับประเทศไทย
ด้วยการจัดทำโครงการผลิตพลังงานไฟฟ้าด้วยพลังงานหมุนเวียนสะอาด เช่น ชีวมวล ก๊าซชีวภาพ
พลังงานแสงอาทิตย์ พลังงานลม ฯลฯ และการผลิตและใช้งานเชื้อเพลิงชีวภาพ เช่น เอทานอล
ไบโอดีเซล และยังสามารถขายเครดิตของการที่ไม่ได้ปลดปล่อยก๊าซเรือนกระจกให้แก่ประเทศทั้ง
49 ประเทศข้างต้นอีกด้วย ทำให้เกิดรายได้ให้กับประเทศไทย
โดยเฉพาะโรงไฟฟ้าที่ผลิตพลังงานไฟฟ้าด้วยพลังงานหมุนเวียนที่สะอาด และผู้ผลิตเอทานอล
ไบโอดีเซล และทำให้สภาพสิ่งแวดล้อมดีขึ้น

เพื่อให้ประเทศไทยมีหน่วยงานที่สามารถรับผิดชอบและเป็นผู้แทนประเทศไทยในการประสานงานกับองค์การสหประชาชาติเกี่ยวกับมาตรการ
CDM กระทรวงทรัพยากรธรรมชาติและสิ่งแวดล้อมกำลังจัดทำร่างพระราชกฤษฎีกา เพื่อก่อตั้ง
“องค์การบริหารสภาพเปลี่ยนแปลงภาวะภูมิอากาศสะอาด” มีฐานะเป็นองค์การมหาชน และก่อตั้ง
“คณะกรรมการนโยบายแห่งชาติการเปลี่ยนแปลงสภาวะภูมิอากาศสะอาด”
เพื่อเดินหน้ามาตรการกลไกพัฒนาสะอาด หรือ CDM (Clean Development Mechanism)
จากมาตรการนี้
ผู้ผลิตไฟฟ้าด้วยเซลล์แสงอาทิตย์จะสามารถมีรายได้จากการขายเครดิตการลดการปลดปล่อยก๊าซเรือนกระจกให้กับประเทศที่พัฒนาแล้ว

ต้นทุนการผลิตไฟฟ้าจากพลังงานแสงอาทิตย์ในประเทศไทย

จากยุทธศาสตร์และนโยบายพลังงานทดแทนที่กล่าวมาแล้ว
จะเห็นได้ว่ารัฐบาลยังขาดความชัดเจนในเรื่องการกำหนดถึงสัดส่วนของการใช้พลังงานทดแทนชนิดต่างๆ
ดังนั้นปัจจัยสำคัญที่จะเป็นตัวกำหนดว่าพลังงานทดแทนชนิดใดจะมีความเหมาะสมสำหรับการนำมาใช้ในเชิงพาณิชย์
คือ ต้นทุนการผลิตไฟฟ้าจากพลังงานทดแทนชนิดนั้นๆ

ทั้งนี้
ในประเทศไทยพลังงานแสงอาทิตย์ถือว่าเป็นทางเลือกที่มีศักยภาพในการแข่งขันกับพลังงานทดแทนชนิดอื่นๆ
เนื่องจากมีความเหมาะสมทางด้านภูมิศาสตร์ โดยประเทศไทยมีอัตราการรับแสงโดยเฉลี่ย 4 – 5
ชั่วโมงต่อวัน ซึ่งสามารถผลิตพลังงานได้มากกว่าประเทศในแถบยุโรปถึง 2 เท่า
โดยกรมพัฒนาพลังงานทดแทนและอนุรักษ์พลังงาน กระทรวงพลังงาน
ประมาณการว่าประเทศไทยมีศักยภาพในการผลิตไฟฟ้าจากพลังงานแสงอาทิตย์ถึงกว่า 5,000
เมกะวัตต์

[]

ที่มา: วารสารนโยบายพลังงาน ฉบับที่ 63 เดือนมกราคม – มีนาคม 2547
โดยสำนักงานนโยบายและแผนพลังงาน กระทรวงพลังงาน

หมายเหตุ : * ต้นทุนการผลิตไฟฟ้าจากพลังงานแสงอาทิตย์ จากโรงไฟฟ้าผาบ่อง จ.แม่ฮ่องสอน
กำลังการผลิต 0.5 เมกะวัตต์ต่อปี

  ** ต้นทุนจริงของการผลิตไฟฟ้าจากพลังงานแสงอาทิตย์ของโครงการ Tesco Lotus
  สาขาถนนพระราม 1 กำลังการผลิต 0.46 เมกะวัตต์ต่อปี

*** ค่าไฟฟ้าบ้านพักอาศัยของการไฟฟ้านครหลวง สำหรับการใช้งานเกินกว่า 400 หน่วย

  **** Externality Cost หมายถึง มีมูลค่าของผลกระทบต่อสังคม เศรษฐกิจ และสิ่งแวดล้อม
  และคำนวณเป็นเงินบาทโดยใช้อัตราแลกเปลี่ยน 40 บาท / US Dollar

รูปที่ 3.20 เปรียบเทียบต้นทุนการผลิตไฟฟ้าจากพลังงานชนิดต่างๆ

เมื่อพิจารณาแผนภาพแสดงการเปรียบเทียบต้นทุนการผลิตไฟฟ้าจากพลังงานแสงอาทิตย์กับพลังงานชนิดอื่นๆ
พบว่าต้นทุนการผลิตไฟฟ้าจากแสงอาทิตย์ในปัจจุบันสามารถแข่งขันกับพลังงานประเภทอื่นได้
โดยเมื่อพิจารณาข้อมูลจากการติดตั้งระบบการผลิตไฟฟ้าจากพลังงานแสงอาทิตย์ที่บริษัทฯ ติดตั้งให้กับ
Tesco Lotus สาขาถนนพระราม 1 ขนาด 460 กิโลวัตต์
ซึ่งมีต้นทุนการผลิตไฟฟ้าจากแสงอาทิตย์เท่ากับ 4.18 บาทต่อกิโลวัตต์-ชั่วโมง
ซึ่งสูงกว่าค่าไฟฟ้าสำหรับบ้านพักอาศัยเพียงร้อยละ 40
โดยต้นทุนดังกล่าวคำนวณจากความสามารถในการผลิตพลังงานไฟฟ้าจากแสงอาทิตย์เฉลี่ย 4
ชั่วโมงต่อวัน ซึ่งจะผลิตได้วันละ 1,840 หน่วยไฟฟ้า คิดเป็น 671,600 หน่วยไฟฟ้าต่อปี
และแผงเซลล์มีอายุการใช้งาน 25 ปี

ทั้งนี้ จากเอกสารการสัมมนา
“โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย”
โดยศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
จุฬาลงกรณ์มหาวิทยาลัย
ได้คาดการณ์ว่าการที่ราคาแผงเซลล์แสงอาทิตย์มีแนวโน้มที่ลดลงอย่างต่อเนื่อง
ขณะที่ต้นทุนการผลิตไฟฟ้าจากน้ำมันและก๊าซธรรมชาติปรับตัวสูงขึ้นอย่างต่อเนื่องจะทำให้ในปี พ.ศ.
2561 ต้นทุนการผลิตไฟฟ้าจากพลังงานแสงอาทิตย์จะเท่ากับอัตราค่าไฟฟ้า ณ ขณะนั้น
และหลังจากนั้นการผลิตไฟฟ้าจากพลังงานแสงอาทิตย์จะมีต้นทุนที่ต่ำกว่าค่าไฟฟ้า

ยุทธศาสตร์พลังงานซึ่งถือจุดเริ่มต้นของการเปลี่ยนแปลงของอุตสาหกรรมพลังงานทดแทนในประเทศไทย
จากที่เคยมีการใช้งานในวงจำกัดอยู่เพียงท้องถิ่นที่สายส่งของการไฟฟ้าเข้าไม่ถึง
มาเป็นการใช้งานในวงกว้างในฐานะพลังงานที่ต้องจัดหาเพื่อความมั่นคงของประเทศ
โดยพลังงานแสงอาทิตย์ถือได้ว่าเป็นพลังงานที่มีศักยภาพสูงมาก เมื่อเปรียบเทียบกับพลังงานลม
พลังงานน้ำ และพลังงานชีวมวล
เนื่องจากความได้เปรียบทางภูมิศาสตร์ประกอบกับต้นทุนที่สามารถแข่งขันได้ในเชิงพาณิชย์
ทั้งนี้การผลิตไฟฟ้าจากพลังงานแสงอาทิตย์ทุก 1 หน่วย (กิโลวัตต์-ชั่วโมง)
จะช่วยลดการนำเข้าน้ำมันเชื้อเพลิงเพื่อการผลิตไฟฟ้าได้ 0.3 - 0.4 ลิตรต่อปี
ดังนั้นการติดตั้งระบบการผลิตไฟฟ้าจากพลังงานแสงอาทิตย์ทุกๆ 1 เมกะวัตต์
จะช่วยลดการนำเข้าน้ำมันได้ถึง 4 - 5 แสนลิตรต่อปี

3.4.2 โครงสร้างตลาดของบริษัทฯ

บริษัทฯ
แบ่งโครงสร้างทางการตลาดตามรูปแบบความต้องการใช้พลังงานพลังแสงอาทิตย์ในประเทศไทย
โดยแบ่งออกเป็น 2 ส่วน คือ ตลาดที่ยังไม่มีไฟฟ้าใช้หรือพื้นที่ที่สายส่งของการไฟฟ้าเข้าไม่ถึง
และตลาดที่ใช้พลังงานแสงอาทิตย์ในฐานะพลังงานทดแทน
ซึ่งทั้งสองตลาดนี้ต้องการระบบที่ตอบสนองความต้องการที่แตกต่างกัน ดังต่อไปนี้

(1) ตลาดที่ยังไม่มีไฟฟ้าใช้

ในท้องถิ่นทุรกันดารที่ห่างไกลที่สายส่งไฟฟ้าเข้าไม่ถึง
พลังงานแสงอาทิตย์มีความจำเป็นอย่างยิ่งต่อการพัฒนาระบบไฟฟ้า
และการกระจายความเจริญสู่ท้องถิ่น
เนื่องจากการติดตั้งระบบการผลิตไฟฟ้าจากพลังงานแสงอาทิตย์มีความสะดวก รวดเร็ว
ต้นทุนต่ำเมื่อเทียบกับต้นทุนการผลิตไฟฟ้าในรูปแบบอื่น ไม่มีผลกระทบต่อสิ่งแวดล้อม
และไม่มีค่าใช้จ่ายในระยะยาว เช่นค่าไฟฟ้ารายเดือน ดังนั้นตลาดที่สำคัญของบริษัทฯ
ตั้งแต่อดีตถึงปัจจุบันคือตลาดในส่วนที่ยังไม่มีไฟฟ้าใช้ หรือพื้นที่ที่การติดตั้งระบบไฟฟ้าเป็นไปได้ยาก
เช่นอุทยานแห่งชาติ เกาะแก่งต่างๆ เป็นต้น
ระบบที่จำเป็นได้แก่ระบบไฟฟ้าพลังงานแสงอาทิตย์เพื่อบ้านพักอาศัย
ระบบสูบน้ำจากพลังงานแสงอาทิตย์ ระบบประจุแบตเตอรี่พลังงานแสงอาทิตย์
ระบบไฟฟ้าแสงสว่างสาธารณะพลังงานแสงอาทิตย์
ระบบไฟฟ้าพลังงานแสงอาทิตย์เพื่อใช้ในการสื่อสารโทรคมนาคม
และระบบผลิตไฟฟ้าพลังงานแสงอาทิตย์แบบผสมผสานแหล่งพลังงาน เป็นต้น
ซึ่งตลาดในส่วนนี้ต้องอาศัยการสนับสนุนในด้านงบประมาณจากรัฐบาล
และเครือข่ายการจัดจำหน่ายที่ดีของบริษัทฯ เอง
เพื่อเข้าถึงความต้องการในแต่ละพื้นที่ที่กระจายอยู่ทั่วประเทศ

(2) ตลาดที่ใช้พลังงานแสงอาทิตย์ในฐานะพลังงานทดแทน

ในปัจจุบันพลังงานแสงอาทิตย์ได้รับการยอมรับให้เป็นพลังงานทดแทนที่สำคัญร่วมกับพลังงานจากลมและชีวมวล
ซึ่งกำลังมีการส่งเสริมการใช้งานอย่างจริงจังเพื่อแก้ไขปัญหาการพึ่งพิงการนำเข้าพลังงานจากต่างประเทศ
(รายละเอียดในภาวะและแนวโน้มอุตสาหกรรม ส่วนที่ 2 หน้า 36)
ดังนั้นความต้องการพลังงานแสงอาทิตย์ในฐานะพลังงานทดแทนจึงเติบโตอย่างรวดเร็ว
และจัดเป็นตลาดที่สำคัญของบริษัทฯ ในอนาคต โดยระบบที่ตอบสนองตลาดในส่วนนี้ได้แก่
ระบบผลิตและจำหน่ายไฟฟ้าจากแผงเซลล์แสงอาทิตย์บนหลังคาและเชื่อมต่อกับสายส่งของการไฟฟ้า
เป็นต้น

3.4.3 กลยุทธ์ทางการตลาด

(1) ผลักดันสินค้าเข้าสู่ตลาด (Push Strategy)

ระบบไฟฟ้าพลังงานแสงอาทิตย์มีจุดเด่นในด้านความสะดวกในการติดตั้ง ต้นทุนค่าบำรุงรักษาต่ำ
เป็นมิตรต่อสิ่งแวดล้อม และมีอายุใช้งานที่ยาวนาน
มีความเหมาะสมที่จะนำไปใช้งานในสถานที่ที่ห่างไกลจากสายส่งทางการไฟฟ้า เช่น
หมู่บ้านที่อยู่ห่างไกลบนภูเขา ชุมชนที่อาศัยอยู่ในเกาะ ทำให้บริษัทฯ
สามารถสร้างโอกาสทางการตลาดโดยนำเสนอระบบในรูปแบบของผู้นำตลาด
โดยการศึกษาข้อมูลที่เกี่ยวข้องกับภาระหน้าที่ของหน่วยงานทั้งส่วนราชการกลางและส่วนราชการท้องถิ่น
โดยเฉพาะส่วนราชการที่มีหน้าที่ในด้านการพัฒนาชนบท
ที่สามารถใช้จุดเด่นของระบบพลังงานแสงอาทิตย์เพื่อนำมาสนับสนุนกิจกรรมที่หน่วยงานกำลังดำเนินการ
โดยบริษัทฯ จะเข้านำเสนอโครงการที่เป็นประโยชน์ต่อหน่วยงานดังกล่าว
เพื่อให้ลูกค้าได้ตระหนักถึงตัวสินค้าและบริการและศักยภาพในการดำเนินงานของบริษัทฯ
ซึ่งทำให้เกิดความเข้าใจในการนำไปใช้งาน
พร้อมทั้งสามารถกำหนดขอบเขตของโครงการและสามารถสรุปเป็นขั้นตอนการจัดตั้งงบประมาณเพื่อจัดทำโครงการนำร่องที่ชัดเจนและมีการขยายผลเป็นโครงการในอนาคตต่อไป
โดยตัวอย่างของโครงการที่บริษัทฯ เคยนำเสนอในอดีต
คือโครงการจัดทำโครงการไฟฟ้าหมู่บ้านด้วยพลังงานเซลล์แสงอาทิตย์
ระบบสูบน้ำด้วยพลังงานแสงอาทิตย์ ระบบสื่อสารพลังงานแสงอาทิตย์ เป็นต้น

(2) การสร้างพันธมิตรทางธุรกิจ

บริษัทฯ มีความสัมพันธ์ทางธุรกิจอันดีกับบริษัทผู้ผลิตเซลล์แสงอาทิตย์ชั้นนำของโลก คือบริษัท BP
Solar, Kyocera , Shell Solar, Q-Cells และอื่นๆ
บริษัทเหล่านี้มีส่วนร่วมในการพัฒนาธุรกิจให้กับบริษัทฯ หลายด้าน ทำให้บริษัทฯ
มีความได้เปรียบในการกำหนดราคาประมูลงาน ลดปัญหาในด้านวัตถุดิบ
และสามารถประมูลงานใหญ่ได้ เช่น

-   บริษัท BP Solar ซึ่งเป็นบริษัทที่มีโงงงานผลิตเซลล์แสงอาทิตย์อยู่ในประเทศสหรัฐอเมริกา
    สเปน อินเดีย และ ออสเตรเลีย มีความร่วมมือโดยจัดส่งแผ่นเซลล์แสงอาทิตย์ให้บริษัทฯ
    และร่วมกับบริษัทฯ ในการออกแบบและพัฒนาระบบชลประทานน้ำหยดพลังงานแสงอาทิตย์
    การศึกษาความเป็นไปได้ในการทำธุรกิจติดตั้งระบบเซลล์แสงอาทิตย์แบบเชื่อมต่อกับระบบจำหน่าย

-   บริษัท Kyocera ประเทศญี่ปุ่น จัดส่งแผ่นเซลล์แสงอาทิตย์ให้บริษัทฯ

-   บริษัท Shell Solar ประเทศสหรัฐอเมริกา เยอรมนี และสิงคโปร์
    จัดส่งแผงเซลล์แสงอาทิตย์ให้บริษัทฯ
    และร่วมดำเนินการติดตั้งระบบเซลล์แสงอาทิตย์บนหลังคาห้างสรรพสินค้าเทสโก้ โลตัส
    สาขาพระรามที่ 1 กรุงเทพฯ ขนาด 460 กิโลวัตต์

-   บริษัท Q-Cells ประเทศเยอรมนี จัดส่งแผ่นเซลล์แสงอาทิตย์ให้บริษัทฯ

(3) คุณภาพของผลิตภัณฑ์และการให้บริการ

บริษัทฯ ให้ความสำคัญกับคุณภาพของแผงเซลล์แสงอาทิตย์ที่ประกอบจากโรงงาน
รวมถึงคุณภาพของอุปกรณ์ประกอบระบบต่างๆ ที่บริษัทฯ เป็นตัวแทนจำหน่าย
กระบวนการผลิตแผงเซลล์แสงอาทิตย์จะได้รับการตรวจสอบคุณภาพทั้งระบบ
โดยวัตถุดิบจนถึงแผงเซลล์ที่ประกอบเสร็จจะได้รับการตรวจสอบร้อยละ 100
การได้รับการรับรองมาตรฐานสากล ISO 9001: 2000 จากบริษัท เอสจีเอส (ประเทศไทย)
จำกัด ถือเป็นการยืนยันคุณภาพของระบบได้เป็นอย่างดี

นอกเหนือจากคุณภาพของสินค้าแล้ว โครงการในรับผิดชอบของบริษัทฯ
เกือบทั้งหมดเป็นโครงการขนาดใหญ่ซึ่งต้องติดตั้งระบบหลายระบบในเวลาที่จำกัด
การศึกษาพื้นที่ติดตั้งและการบริหารการติดตั้งถือเป็นปัจจัยสำคัญที่จะทำให้โครงการสำเร็จลุล่วงอย่างรวดเร็วและทันเวลา
บริษัทฯ มีทีมงานที่มีความชำนาญพื้นที่และชำนาญการติดตั้ง
รวมทั้งบริหารการติดตั้งได้อย่างมีประสิทธิภาพ ทำให้มักจะติดตั้งเสร็จเร็วกว่ากำหนด
สามารถช่วยลดต้นทุนในการดำเนินงานลงได้มาก ที่ผ่านมาบริษัทฯ
ไม่เคยประสบปัญหาในเรื่องการติดตั้งไม่ทันเวลา ยกเว้นในกรณีที่มีเหตุสุดวิสัยที่ไม่สามารถควบคุมได้
เช่นอุทกภัย เป็นต้น

3.4.4 กลุ่มลูกค้าเป้าหมาย

ระบบการผลิตไฟฟ้าจากพลังงานแสงอาทิตย์แบบต่างๆได้รับการออกแบบมาเพื่อตอบสนองความต้องการของลูกค้าที่ต่างกัน
ดังนั้นกลุ่มลูกค้าเป้าหมายจึงแบ่งแยกตามวัตถุประสงค์ของแต่ละระบบ ดังนี้

(1) ระบบสูบน้ำจากพลังงานแสงอาทิตย์ ระบบประจุแบตเตอรี่พลังงานแสงอาทิตย์
    ระบบไฟฟ้าแสงสว่างสาธารณะพลังงานแสงอาทิตย์ และ
    ระบบไฟฟ้าพลังงานแสงอาทิตย์เพื่อใช้ในการสื่อสารโทรคมนาคม
    เป็นระบบที่ช่วยพัฒนาความเจริญในระดับท้องถิ่น
    ดังนั้นลูกค้าเป้าหมายหลักคือหน่วยงานราชการที่เกี่ยวข้องกับการพัฒนาชนบท
    ซึ่งมีทั้งราชการส่วนกลางที่ได้รับการจัดสรรงบประมาณในการพัฒนาชนบทจากรัฐบาลกลาง
    และราชการส่วนท้องถิ่น
    หรือองค์การบริหารส่วนตำบลที่มีหน้าที่ดูแลและพัฒนาความเจริญของถิ่นที่รับผิดชอบ
    มีอำนาจในการจัดสรรงบประมาณเพื่อการพัฒนาในท้องถิ่นของตน

(2) ระบบไฟฟ้าพลังงานแสงอาทิตย์เพื่อบ้านพักอาศัย
    ได้รับการออกแบบมาเพื่อสนองต่อโครงการติดตั้งการผลิตไฟฟ้าด้วยพลังงานแสงอาทิตย์สำหรับครัวเรือนชนบทที่ห่างไกล
    (โครงการโซลาร์โฮม) ซึ่งลูกค้าหลักคือการไฟฟ้าส่วนภูมิภาค

(3) ระบบผลิตและจำหน่ายไฟฟ้าจากแผงเซลล์แสงอาทิตย์บนหลังคา
    เน้นการจัดจำหน่ายให้แก่ลูกค้าเอกชนทั่วไปที่ซื้อระบบไปใช้กับการดำเนินกิจการ
    และใช้ส่วนตัวในครัวเรือน โดยระบบจะเชื่อมต่อเข้ากับสายส่งของการไฟฟ้าโดยตรง (Grid
    Connected)
    และขายไฟฟ้าส่วนเกินจากการใช้ในครัวเรือนพักอาศัยหรืออาคารพาณิชย์ขนาดใหญ่ให้กับการไฟฟ้า

(4) ระบบการขายไฟฟ้าให้กับโครงการรับซื้อไฟฟ้าจากผู้ผลิตไฟฟ้าขนาดเล็กมาก (VSPP)
    เป็นโครงการที่รัฐบาลจัดให้มีการรับซื้อไฟฟ้าจากผู้ผลิตไฟฟ้าจากพลังงานทดแทนในปริมาณไม่เกิน
    1 เมกะวัตต์ (รายละเอียดในภาวะและแนวโน้มอุตสาหกรรม ส่วนที่ 2 หน้า48)
    โดยกลุ่มลูกค้าเป้าหมายคือภาคเอกชนที่รับการสนับสนุนค่าใช้จ่ายจากโครงการ ซึ่งบริษัทฯ
    เชื่อว่าลูกค้าในกลุ่มนี้จะมีมากขึ้นในอนาคต

(5) ระบบผลิตไฟฟ้าพลังงานแสงอาทิตย์ แบบผสมผสานแหล่งพลังงาน
    กลุ่มลูกค้าเป้าหมายคืออุทยานแห่งชาติ วนอุทยาน เกาะแก่งต่างๆ
    สถานที่ท่องเที่ยวที่ไฟฟ้าเข้าไม่ถึง และเอกชนทั่วไป
    ซึ่งลูกค้ากลุ่มนี้มักต้องการใช้ระบบพลังงานแสงอาทิตย์ร่วมกับการผลิตไฟฟ้าจากเครื่องปั่นไฟที่มีอยู่แล้ว
    เพื่อเป็นการลดค่าใช้จ่ายในการขนส่งน้ำมัน

3.4.5 ช่องทางการจัดจำหน่าย

สำหรับลูกค้าที่เป็นส่วนราชการกลาง บริษัทฯ
ใช้วิธีการขยายตลาดโดยการนำเสนอโครงการที่ตอบสนองความต้องการของลูกค้า โดยบริษัทฯ
จะจัดเตรียมข้อมูล รายละเอียดของโครงการและงบประมาณโดยสังเขป
เพื่อให้หน่วยงานราชการมีความเข้าใจและมั่นใจในตัวผลิตภัณฑ์และบริการ นอกจากนั้น บริษัทฯ
ยังมีการจัดทำการอบรม สัมมนา
ให้ความรู้เกี่ยวกับระบบซึ่งทำให้เกิดความเข้าใจในการนำไปใช้งาน
ทำให้สามารถกำหนดขอบเขตของโครงการและจัดตั้งงบประมาณได้อย่างชัดเจน

สำหรับลูกค้าที่เป็นราชการส่วนท้องถิ่นหรือองค์การบริหารส่วนตำบล ลูกค้ารายย่อยเช่น
อุทยานแห่งชาติและเอกชนทั่วไป ในปัจจุบัน บริษัทฯ
ใช้วิธีการขายสินค้าผ่านพนักงานขายซึ่งแบ่งความรับผิดชอบเป็นภูมิภาคต่างๆทั่วประเทศ
ใช้วิธีการในการประชาสัมพันธ์คล้ายคลึงกับส่วนราชการกลาง คือการให้ความรู้เกี่ยวกับระบบ
เพื่อให้เกิดความเข้าใจและขยายผลสู่การนำไปใช้

ในส่วนของลูกค้าเอกชนทั่วไป บริษัทฯ มีการจัดกิจกรรมการส่งเสริมการตลาด เพื่อเผยแพร่ผลิตภัณฑ์
และผลงานต่างๆของบริษัทฯ ให้เป็นที่รับรู้ในวงกว้าง ซึ่งกิจกรรมส่งเสริมการตลาดที่บริษัทฯ
ดำเนินการ อาทิ
การจัดนิทรรศการเพื่อเผยแพร่ความรู้เกี่ยวกับพลังงานแสงอาทิตย์โดยจะมีบูทนิทรรศการและระบบสาธิต
การประชาสัมพันธ์ผ่านสื่อนิตยสาร การประชาสัมพันธ์ผ่าน Website ของบริษัทฯ
เกี่ยวกับกิจกรรมและข้อมูลเกี่ยวกับตัวบริษัทฯ สินค้า และ บริการ เป็นต้น

นอกจากนี้ บริษัทฯ มีแผนในการเพิ่มช่องทางการจัดจำหน่ายให้ครอบคลุมตลาดมากยิ่งขึ้น
โดยการคัดเลือกตัวแทนจำหน่าย (Dealer) ทั้งในกรุงเทพมหานคร และภูมิภาคต่าง ๆ ทั่วประเทศ
โดยบริษัทฯ จะเป็นผู้ซัพพลายอุปกรณ์ที่สำคัญในระบบผลิตไฟฟ้าจากพลังงานแสงอาทิตย์รูปแบบต่าง ๆ
เช่น แผงเซลล์แสงอาทิตย์ เครื่องสูบน้ำ ฯลฯ ให้กับตัวแทนจำหน่าย ซึ่งในปัจจุบันบริษัทฯ
ได้เริ่มทำโครงการตัวแทนจำหน่ายไปแล้วในหลายพื้นที่ซึ่งมีการครอบคลุมจังหวัดต่าง ๆ ดังนี้

1.  ตัวแทนจำหน่ายในพื้นที่ภาคอีสานเหนือ ครอบคลุม 4 จังหวัด ได้แก่ อุดรธานี หนองคาย
    สกลนคร และขอนแก่น

2.  ตัวแทนจำหน่ายในพื้นที่ภาคอีสานใต้ ครอบคลุม 4 จังหวัด ได้แก่ อุบลราชธานี ยโสธร
    อำนาจเจริญ และศรีสะเกษ

3.  ตัวแทนจำหน่ายในพื้นที่ภาคใต้ตอนกลาง ครอบคลุม 9 จังหวัด ได้แก่ สุราษฎร์ธานี
    นครศรีธรรมราช ภูเก็ต ชุมพร ระนอง พังงาน กระบี่ พัทลุง และตรัง

4.  ตัวแทนจำหน่ายในพื้นที่ภาคใต้ตอนล่าง ครอบคลุม 5 จังหวัด ได้แก่ ยะลา นราธิวาส ปัตตานี
    สงขลา และสตูล

ในปัจจุบัน บริษัทฯ ได้ลงนามในสัญญาแต่งตั้งตัวแทนจำหน่ายอย่างเป็นทางการแล้ว 3 ราย คือ
ตัวแทนจำหน่ายในพื้นที่ภาคอีสานเหนือ พื้นที่ภาคอีสานใต้ และพื้นที่ภาคใต้ตอนกลาง

สำหรับตัวแทนจำหน่ายในพื้นที่ภาคใต้ตอนล่างนั้น ทางบริษัทฯ ได้ตกลงในเงื่อนไขเบื้องต้นแล้ว
แต่ปัจจุบันยังติดขัดในขั้นตอนการจัดตั้งบริษัทของตัวแทนจำหน่ายเนื่องจากสถานการณ์ความไม่สงบในพื้นที่จังหวัดชายแดนภาคใต้จึง
ยังมิได้ลงนามแต่งตั้งตัวแทนจำหน่ายในพื้นที่ภาคใต้ตอนล่างอย่างเป็นทางการ แต่ในทางปฏิบัติบริษัทฯ
ได้เข้าไปจัดกิจกรรมการให้ความรู้เกี่ยวกับระบบไฟฟ้าพลังงานแสงอาทิตย์ให้กับตัวแทนจำหน่ายในพื้นที่ดังกล่าวแล้ว
ซึ่งทางบริษัทฯ
คาดหวังว่าจะสามารถดำเนินการลงนามในสัญญาการแต่งตั้งตัวแทนจำหน่ายในพื้นที่ดังกล่าวให้แล้วเสร็จโดยเร็ว

บริษัทฯ ยังคงตั้งใจที่จะดำเนินการคัดเลือกตัวแทนจำหน่ายเพิ่มขึ้นให้ครอบคลุมพื้นที่จังหวัดอื่น ๆ
ที่ยังไม่มีตัวแทนจำหน่ายในปัจจุบัน อย่างไรก็ตาม ทางบริษัทฯ
อาจมีการปรับเปลี่ยนแผนการจัดหาตัวแทนจำหน่ายโดยจะไม่มุ่งเน้นปริมาณตัวแทนจำหน่าย
แต่จะเป็นการมุ่งเน้นที่คุณภาพ กล่าวคือ ตัวแทนจำหน่าย 1 ราย อาจครอบคลุมพื้นที่มากกว่า 1
จังหวัด ซึ่งจะส่งผลให้บริษัทฯ
สามารถบริหารต้นทุนการฝึกอบรมให้แก่ตัวแทนจำหน่ายได้อย่างมีประสิทธิภาพ

3.4.6 ภาวะการแข่งขัน

การเติบโตของอุตสาหกรรมการผลิตไฟฟ้าจากพลังงานแสงอาทิตย์ซึ่งมีแนวโน้มเติบโตอย่างก้าวกระโดด
ส่งผลให้บริษัทฯ มีโอกาสทางการตลาดเพิ่มขึ้นอย่างมากทั้งในประเทศและตลาดต่างประเทศ
อย่างไรก็ตามภาวะที่เอื้ออำนวยนี้ส่งผลให้เกิดบริษัทใหม่ๆ
ในประเทศไทยที่ดำเนินธุรกิจเกี่ยวกับพลังงานแสงอาทิตย์เข้ามาแข่งขันในตลาดเป็นจำนวนมาก
โดยการให้บริการของบริษัทดังกล่าวแบ่งออกเป็น 3 กลุ่ม คือ

+-----------------------+-----------------------+----------------------+
| 1)                    | -   บมจ. โซลาร์ตรอน    | -   บจ.              |
| กลุ่มบริษัทที่ม             |                       |                      |
| ีโรงงานผลิตเซลล์แสงอาทิตย์ | -   บจ. เอกรัฐโซลาร์    |   ไทยเอเยนซีเอนจิเนียริ่ง |
|                       |                       |                      |
|                       | -   บจ. บางกอกโซลาร์   | -   บจ. ชาร์ปเทพนคร   |
|                       |                       |                      |
|                       |                       | -   บจ. สยามโซลาร์    |
|                       |                       |     อิเลคทรอนิค        |
+-----------------------+-----------------------+----------------------+
| 2)                    | -   บมจ. โซลาร์ตรอน    | -   บจ. ลีโอนิคส์       |
| กลุ่มบริษ                |                       |                      |
| ัทที่เป็นผู้แทนจำหน่ายแผงเซล | -   บจ.               | -   ยูบีที เอ็นจิเนียริ่ง    |
| ล์แสงอาทิตย์จากต่างประเทศ |                       |                      |
|                       |    ไทยเอเยนซีเอนจิเนียริ่ง |                      |
|                       |                       |                      |
|                       | -   บจ. สยามโซลาร์     |                      |
|                       |     อิเลคทรอนิค         |                      |
+-----------------------+-----------------------+----------------------+
| 3)                    | -   บมจ. โซลาร์ตรอน    | -   S.B.S.           |
| กลุ่มบริษัทผู้ต             |                       |     Engineering      |
| ิดตั้งระบบพลังงานแสงอาทิตย์ | -   บจ. เอกรัฐโซลาร์    |                      |
|                       |                       | -   หจก. ยูต้า         |
|                       | -   บจ. บางกอกโซลาร์   |     อุตสาหกรรม        |
|                       |                       |                      |
|                       | -   บจ.               | -   บจ. ไวร์เออ แอนด์  |
|                       |                       |     ไวร์เลส           |
|                       |    ไทยเอเยนซีเอนจิเนียริ่ง |                      |
|                       |                       | -   บจ. อคิวเมนท์      |
|                       | -   บจ. ลีโอนิคส์        |                      |
|                       |                       | -   บจ. เซคโก้        |
|                       | -   บจ. รวมนครก่อสร้าง  |                      |
|                       |                       | -   บมจ. เพาเวอร์ไลน์  |
|                       | -   อิตัลไทย เอ็นจิเนียริ่ง  |     เอ็นจิเนียริ่ง        |
|                       |                       |                      |
|                       | -   ยูบีที เอ็นจิเนียริ่ง     | -   บจ. ไฮโดร        |
|                       |                       |     เอ็นจิเนียริ่ง        |
+-----------------------+-----------------------+----------------------+

ลักษณะของบริษัทส่วนใหญ่จะเป็นบริษัทที่จำหน่ายแผงเซลล์แสงอาทิตย์จากต่างประเทศ
โดยไม่จำหน่ายอุปกรณ์ประกอบระบบอื่นๆ และบริษัทที่รับติดตั้งระบบ
ส่วนใหญ่จะเน้นตลาดราชการส่วนกลางซึ่งบริษัทผู้รับจ้างติดตั้งระบบนี้โดยมากจะไม่มีบุคลากรที่มีความเชี่ยวชาญทางด้านพลังงานแสงอาทิตย์
แต่เข้ามาในตลาดนี้เนื่องจากเป็นผู้รับจ้างในหน่วยงานนั้นๆอยู่ก่อนและมีความสนใจในธุรกิจเซลล์แสงอาทิตย์
บริษัทประเภทนี้จะมีการหมุนเวียนเข้ามาในตลาดอยู่ตลอดเวลาแต่ส่วนใหญ่จะเป็นในระยะสั้น
คู่แข่งซึ่งถือว่ามีลักษณะการประกอบธุรกิจใกล้เคียงกับบริษัทฯ คือบริษัทที่มีธุรกิจครบทั้ง 3 ลักษณะ คือ
มีการผลิตแผงเซลล์แสงอาทิตย์ จำหน่ายและรับติดตั้งระบบ ดังนี้

ตารางที่ 3.8 รายชื่อบริษัทคู่แข่งในประเทศไทยของ บริษัท โซลาร์ตรอน จำกัด (มหาชน)

  -------------------------------------- --------------------------------
  คู่แข่ง                                   กำลังการผลิต (เมกะวัตต์ต่อปี)

  บริษัท สยามโซลาร์ แอนด์ อีเลคทรอนิคส์ จำกัด    1

  บริษัท บางกอกโซลาร์ จำกัด                  5

  บริษัท ชาร์ป เทพนคร จำกัด*                 5

  บริษัท เอกรัฐ โซลาร์ จำกัด                  10

  บริษัท ไทยเอเย่นซีเอ็นจิเนียริ่ง จำกัด           10
  -------------------------------------- --------------------------------

  หมายเหตุ : * เป็นบริษัทที่เกิดจากการร่วมทุนระหว่างบริษัท ห้างเทพนครพาณิชย์ จำกัด
  กับบริษัท ชาร์ป คอร์ปอเรชั่น จำกัด จากประเทศญี่ปุ่น

  ที่มา : เอกสารประกอบการสัมมนา
  “โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย”
  โดยศูนย์เชี่ยวชาญพิเศษเฉพาะด้านเทคโนโลยีไฟฟ้ากำลัง คณะวิศวกรรมศาสตร์
  จุฬาลงกรณ์มหาวิทยาลัย

บริษัทฯ มีกำลังการผลิตแผงเซลล์แสงอาทิตย์สูงสุดเมื่อเทียบกับคู่แข่ง คือ 30 เมกะวัตต์ต่อปี
และมีข้อได้เปรียบในหลายด้าน ทั้งในด้านความรู้ความเข้าใจในระบบที่ติดตั้ง
มีบุคลากรที่มีชำนาญในตัวสินค้า
มีประสบการณ์และความเชี่ยวชาญในการติดตั้งและการบริการหลังการขาย
มีความพร้อมในด้านของยานพาหนะ ทำให้บริษัทฯ
มีผลงานในการจำหน่ายและติดตั้งแผงเซลล์ประมาณร้อยละ 80
ของระบบทั้งหมดที่เป็นโครงการของหน่วยราชการต่างๆ นอกจากนั้นบริษัทฯ
ยังมีแผนงานในการสร้างโรงงานผลิตเซลล์แสงอาทิตย์เป็นโรงงานแรกในประเทศไทยเพื่อการรองรับโอกาสทางการตลาดที่เพิ่มขึ้นทั้งตลาดในประเทศและตลาดการส่งออก

3.5 การจัดหาผลิตภัณฑ์

ธุรกิจการออกแบบพร้อมติดตั้งระบบแผงเซลล์แสงอาทิตย์นั้น
จำเป็นต้องมีการประสานความร่วมมือระหว่างฝ่ายผลิต
ซึ่งจะทำการผลิตแผงเซลล์แสงอาทิตย์ที่ได้รับการออกแบบตามความต้องการใช้พลังงานของลูกค้า
และฝ่ายจัดซื้อซึ่งจะทำการคัดเลือกอุปกรณ์และจัดหาอุปกรณ์ประกอบที่มีคุณภาพจากแหล่งที่เหมาะสม
ซึ่งวัตถุดิบและอุปกรณ์ต่างๆ สามารถแยกประเภทได้ดังนี้

  3.5.1 วัตถุดิบสำหรับการผลิตแผงเซลล์แสงอาทิตย์

วัตถุดิบต้นน้ำในการผลิตเซลล์แสงอาทิตย์คือธาตุซิลิคอน
ซึ่งเป็นธาตุที่มีมากที่สุดในโลกรองจากธาตุออกซิเจน
ธาตุซิลิคอนสกัดได้จากแร่ควอตซ์ เฉพาะในประเทศไทยมีแร่ควอตซ์อยู่มากกว่า 27 ล้านตัน
ซึ่งสามารถนำมาแปรรูปเป็นเซลล์แสงอาทิตย์ได้กว่า 500,000 เมกะวัตต์
แร่ควอตซ์จะผ่านการถลุงเป็นโลหะซิลิคอน และทำให้บริสุทธิ์ จากนั้นจึงนำมาหล่อให้เป็นแท่ง
(Ingot) และตัดเป็นแผ่นเวเฟอร์ (Wafer)
และนำมาแพร่ซึมสารเจือปนฟอสฟอรัสให้เกิดความสามารถในการผลิตไฟฟ้า
ผลิตภัณฑ์ที่ได้คือเซลล์แสงอาทิตย์ ซึ่งเป็นวัตถุดิบหลักของบริษัทฯ

กระบวนการผลิตเซลล์แสงอาทิตย์ตั้งแต่ขั้นตอนการทำโลหะซิลิคอนให้บริสุทธิ์จนถึงการแพร่ซึมสารเจือปน
ยังไม่มีผู้ผลิตในประเทศไทย ดังนั้นบริษัทฯ
จึงนำเข้าเซลล์แสงอาทิตย์ชนิดผลึกซิลิคอนจากบริษัทผู้ผลิตรายใหญ่ของโลกจากหลายประเทศ เช่น
เยอรมนี ญี่ปุ่น สหรัฐอเมริกา และ ออสเตรเลีย เป็นต้น ซึ่งมีความสัมพันธ์อันดีกับบริษัทฯ
ราคาของเซลล์แสงอาทิตย์จะมีความผันผวนอยู่ตลอดเวลาตามราคาตลาดโลก ซึ่งบริษัทฯ
ได้มีการรวบรวมสถิติข้อมูลของราคา เพื่อประโยชน์ในการตัดสินใจซื้อในช่วงเวลาที่เหมาะสม

[]

ที่มา: Solarbuzz Inc

หมายเหตุ: ราคาที่แสดงในภาพเป็นราคาขายปลีกเฉลี่ยของแผงเซลล์แสงอาทิตย์ขนาดตั้งแต่ 3 วัตต์
– 300 วัตต์

รูปที่ 3.21 ราคาแผงเซลล์แสงอาทิตย์ (ไม่รวมภาษี) ที่ขายในยุโรปและอเมริกา

ในช่วงเดือนมกราคม พ.ศ. 2545 – มีนาคม พ.ศ. 2549

ราคาเซลล์แสงอาทิตย์มีการปรับตัวลดลงอย่างต่อเนื่อง
เนื่องมาจากมีการเพิ่มกำลังการผลิตในประเทศต่างๆ ซึ่งในปี พ.ศ. 2546
มีการผลิตเซลล์แสงอาทิตย์รวมทั้งหมดประมาณ 742 เมกะวัตต์ เพิ่มขึ้นร้อยละ 40 เมื่อเทียบกับปี
พ.ศ. 2545 ในขณะเดียวกันความต้องการเซลล์แสงอาทิตย์มีการเพิ่มขึ้นอย่างรวดเร็วเช่นกัน
โดยเฉพาะในปี พ.ศ. 2546 มีความต้องการเซลล์แสงอาทิตย์ 574 เมกะวัตต์ เพิ่มขึ้นร้อยละ 34
เมื่อเทียบกับปี พ.ศ. 2545
อย่างไรก็ตามความต้องการใช้เซลล์แสงอาทิตย์มีแนวโน้มที่จะเพิ่มขึ้นในอัตราเร่ง
เนื่องจากปัจจุบันหลายประเทศมีนโยบายสนับสนุนการใช้พลังงานทดแทนอย่างเต็มที่
อีกทั้งผลึกซิลิคอนที่นำมาผลิตตัวเซลล์แสงอาทิตย์เป็นวัตถุดิบที่มีผู้ผลิตน้อยราย
และมีการนำไปใช้ประโยชน์ในด้านอื่นๆได้ เช่นนำไปผลิตเป็นสารกึ่งตัวนำ (Semiconductor)
ซึ่งเป็นอุปกรณ์ประกอบของวงจรไฟฟ้าหลายประเภท
ดังนั้นในระยะสั้นจึงทำให้เกิดภาวะขาดแคลนเซลล์แสงอาทิตย์
ส่งผลให้ราคาเซลล์ขยับตัวสูงขึ้นในช่วงกลางปี พ.ศ. 2547
ทั้งนี้บริษัทผู้ผลิตรายใหญ่ของโลกหลายแห่งมีแผนที่จะเพิ่มกำลังการผลิตเพื่อให้ทันต่อการขยายตัวของธุรกิจ
คาดว่ากำลังการผลิตรวมในปี พ.ศ. 2548 จะมีประมาณ 1,425 เมกะวัตต์
เพิ่มขึ้นจากกำลังผลิตในปี พ.ศ. 2546 ถึงร้อยละ 92
ผลของการประหยัดต่อขนาดและกำลังการผลิตที่เพิ่มขึ้นจึงน่าที่จะทำให้ราคาเซลล์ลดลงในระยะยาว
(ที่มา: Solarbuzz Inc. และ เอกสาร “PV Status Report 2003” โดย European
Commission, Joint Research Center, Renewable Energies Units)

ในการจัดหาเซลล์แสงอาทิตย์ซึ่งเป็นวัตถุดิบหลัก บริษัทฯ
สามารถสั่งจองและกำหนดราคาวัตถุดิบทั้งหมดสำหรับโครงการที่เข้าประมูลจากผู้แทนจำหน่ายเซลล์แสงอาทิตย์ชั้นนำของโลก
เช่นบริษัท BP Solar, Kyocera, Shell Solar, Q-Cell และอื่นๆ
และสั่งซื้อโดยการเปิดเลตเตอร์ออฟเครดิต (L/C) ตามราคาที่กำหนดไว้
ซึ่งช่วยลดปัญหาการขาดแคลนวัตถุดิบและลดผลกระทบจากความผันผวนของราคาวัตถุดิบ
การเสนอราคาและการชำระเงินจะใช้เงินเหรียญสหรัฐและเงินยูโรเป็นหลัก ซึ่งบริษัทฯ
พิจารณาทำสัญญาซื้อเงินตราต่างประเทศล่วงหน้า (Forward Contract) สำหรับแต่ละ L/C
ตามความเสี่ยงจากอัตราแลกเปลี่ยนเงินตราต่างประเทศ ณ ขณะนั้น

ส่วนวัตถุดิบอื่นบางชนิดที่ใช้ในการประกอบแผงเซลล์แสงอาทิตย์เช่น Ethylene Vinyl Acetate
และ Tedler ไม่มีการผลิตในประเทศไทยเช่นเดียวกับเซลล์แสงอาทิตย์ บริษัทฯ
นำเข้าจากบริษัทผู้ผลิตและผู้แทนจำหน่ายในกลุ่มประเทศยุโรป, ญี่ปุ่น และสหรัฐอเมริกา
ซึ่งการนำเข้าวัตถุดิบและชิ้นส่วนที่ใช้ในการผลิตแผงเซลล์แสงอาทิตย์ทั้งหมด
ได้รับการยกเว้นอัตราอากรตามประกาศกระทรวงการคลัง มาตรา 12
แห่งพระราชกำหนดพิกัดอัตราศุลกากร พ.ศ.2530 (ฉบับที่ 16)
เพื่อเป็นการสนับสนุนอุตสาหกรรมการผลิตเซลล์แสงอาทิตย์ภายในประเทศให้มีต้นทุนต่ำและสามารถแข่งขันกับราคาของเซลล์แสงอาทิตย์สำเร็จรูปจากต่างประเทศได้

วัตถุดิบอื่นๆ เช่น สกรู, Junction box บริษัทฯ ใช้วัตถุดิบจากผู้ผลิตในประเทศหลายบริษัท
ไม่ผูกขาดเฉพาะรายใดรายหนึ่ง โดยคัดเลือกจากบริษัทที่เสนอคุณภาพที่ต้องการในราคาต่ำสุด ณ
ขณะนั้น เนื่องจากเป็นวัตถุดิบที่หาได้ทั่วไป ยกเว้น กระจก low-iron tempered glass
ซึ่งเป็นกระจกชนิดพิเศษที่ผลิตจากบริษัทผู้ผลิตรายใหญ่เพียง 2 รายในประเทศไทย
อย่างไรก็ตามกระจกชนิดนี้สามารถนำเข้าได้จากต่างประเทศหากบริษัทผู้ผลิตมีนโยบายยกเลิกการผลิตกระจกชนิดนี้

3.5.2 อุปกรณ์ประกอบ

เนื่องจากการผลิตไฟฟ้าจากพลังงานแสงอาทิตย์จะต้องมีการนำอุปกรณ์ประกอบอื่นๆมาใช้ร่วมกับแผงเซลล์แสงอาทิตย์
ซึ่งบริษัทฯ จะทำหน้าที่เป็นตัวแทนจำหน่ายอุปกรณ์เหล่านั้น
โดยที่สามารถแบ่งกลุ่มอุปกรณ์ประกอบระบบเป็นกลุ่มใหญ่ๆได้ดังนี้คือ

-   อุปกรณ์ควบคุมการประจุแบตเตอรี่ (Battery Charge Controller)

-   เครื่องแปลงกระแสไฟฟ้า (Inverter)

-   แบตเตอรี่ (Battery)

-   เครื่องสูบน้ำ (Water Pumping)

ในการติดตั้งระบบการผลิตไฟฟ้าจากพลังงานแสงอาทิตย์ในแต่ละโครงการมักเป็นโครงการใหญ่
สถานที่ติดตั้งมักอยู่ในท้องถิ่นที่ห่างไกล
ดังนั้นปัจจัยสำคัญในการคัดเลือกอุปกรณ์ประกอบเหล่านี้คือปัจจัยด้านคุณภาพ
และความสามารถของบริษัทผู้ผลิตในการส่งมอบได้ตรงเวลา โดยบริษัทฯ
จัดส่งทีมงานออกตรวจสอบคุณภาพของอุปกรณ์ต่างๆ ณ โรงงานผู้ผลิต
เพื่อให้มั่นใจถึงคุณภาพและประสิทธิภาพการผลิตตรงตามที่ต้องการ
อุปกรณ์ประกอบต่างๆเหล่านี้เป็นวัตถุดิบที่หาได้ทั่วไปในประเทศไทย บริษัทฯ
จึงมีความยืดหยุ่นสูงในการจัดหา นอกจากนั้นอุปกรณ์เหล่านี้มีการรับประกันคุณภาพตามระยะเวลา
ถ้าหากเกิดการเสียหายหรือเสื่อมคุณภาพในระหว่างเวลารับประกัน
ทางบริษัทผู้ผลิตมีหน้าที่เดินทางไปซ่อมแซมหรือเปลี่ยนให้ ณ จุดติดตั้ง
หรือชดเชยค่าใช้จ่ายให้ในกรณีที่บริษัทเป็นผู้เดินทางไปซ่อมแซมเอง

3.6 ผลกระทบต่อสิ่งแวดล้อม

บริษัทฯ ดำเนินงานตามนโยบายหน่วยงานของราชการ เช่น กรมโรงงานอุตสาหกรรม
กระทรวงอุตสาหกรรม เพื่อควบคุมและจัดการกับของเสียจากกระบวนการผลิต ซึ่งได้แก่
เศษพลาสติก เศษอลูมิเนียม เป็นต้น ซึ่งบริษัทฯ
ได้จัดจ้างหน่วยงานรับกำจัดขยะที่ได้รับการรับรองมาตรฐานจากกระทรวงอุตสาหกรรมเพื่อกำจัดเศษวัสดุเหล่านี้
นอกจากนั้นศูนย์เทคโนโลยีโซลาร์ตรอนยังอยู่ภายใต้การควบคุมของสำนักงานอุตสาหกรรมจังหวัดนครราชสีมา
ซึ่งจะเข้ามาสุ่มตรวจสอบโรงงาน เพื่อพิจารณาความเหมาะสมของอุปกรณ์การผลิต
ความปลอดภัยของโรงงาน
รวมถึงจะเข้ามาตรวจสอบหากได้รับการร้องเรียนในเรื่องผลกระทบที่อาจเกิดขึ้นต่อสภาพแวดล้อมและทรัพยากรธรรมชาติ
ซึ่งที่ผ่านมาบริษัทฯ ไม่เคยได้รับการร้องเรียนแต่อย่างใด

ทั้งนี้กระบวนการผลิตทุกขั้นตอนของบริษัทฯ มุ่งเน้นการให้ความสำคัญต่อสิ่งแวดล้อม และบริษัทฯ
ได้รับการรับรองมาตรฐาน ISO 14001:2004 แล้ว เมื่อเมษายน พ.ศ. 2548

3.7 สิทธิประโยชน์จากบัตรส่งเสริมการลงทุน จากคณะกรรมการส่งเสริมการลงทุน

การผลิตแผงเซลล์แสงอาทิตย์

บริษัทฯ ได้รับบัตรส่งเสริมการลงทุนเลขที่ 1610(2)/2546
จากคณะกรรมการส่งเสริมการลงทุนหรือบีโอไอ ในวันที่ 10 กันยายน พ.ศ. 2546
เพื่อผลิตแผงเซลล์แสงอาทิตย์ เนื่องจากโครงการของบริษัทฯ
อยู่ภายใต้เงื่อนไขของคณะกรรมการส่งเสริมการลงทุน
กล่าวคือเป็นโครงการที่เกี่ยวข้องกับการพัฒนาเทคโนโลยีและทรัพยากร
รวมถึงส่งเสริมการป้องกันและรักษาสิ่งแวดล้อม บัตรส่งเสริมการลงทุนที่บริษัทฯ
ได้รับจะทำให้บริษัทฯ มีสิทธิพิเศษต่างๆดังต่อไปนี้

-   ได้รับยกเว้นอากรขาเข้าสำหรับเครื่องจักร

-   ได้รับยกเว้นภาษีเงินได้นิติบุคคลเป็นระยะเวลา 8 ปี  
    ทั้งนี้จะต้องดำเนินการให้ได้รับใบรับรองระบบ คุณภาพตามมาตรฐาน ISO
    9000 หรือมาตรฐานสากลอื่นที่เทียบเท่าภายใน  2 ปี นับแต่วันที่เปิดดำเนินการ
    หากไม่สามารถดำเนินการได้ภายในระยะเวลาที่กำหนด 
    จะถูกเพิกถอนสิทธิและประโยชน์การยกเว้นภาษีเงินได้นิติบุคคลเป็นเวลา 1 ปี ซึ่งบริษัทฯ
    ได้รับการรับรองมาตรฐาน ISO 9001:2000 เมื่อวันที่ 2 กุมภาพันธ์ พ.ศ. 2547

-   ได้รับยกเว้นอากรขาเข้าสำหรับวัตถุดิบหรือวัสดุที่จำเป็นเพื่อใช้ในการผลิตเพื่อการส่งออก
    เป็นระยะเวลา 5 ปี

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินลงทุนในกิจการ ที่ได้รับการส่งเสริม   

-   ในกรณีบริษัทฯ ประสบผลขาดทุนในระหว่างเวลาได้รับยกเว้นภาษีเงินได้นิติบุคคล บริษัทฯ
    จะได้รับอนุญาต
    ให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลัง
    ระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
    โดยจะเลือกหัก จากกำไรสุทธิ ของปีใดปีหนึ่งหรือหลายปีก็ได้

-   เงินปันผลจากกิจการที่ได้รับการส่งเสริมการลงทุนซึ่งได้รับยกเว้นภาษีเงินได้นิติบุคคล ให้ได้รับ
    ยกเว้นไม่ต้องรวมคำนวณเพื่อเสียภาษีเงินได้ ตลอดระยะเวลาที่บริษัทฯ
    ได้รับยกเว้นภาษีเงินได้นิติบุคคลนั้น 

ทั้งนี้บริษัทฯ ได้รับอนุมัติให้แก้ไขเงื่อนไขในบัตรส่งเสริมฉบับเลขที่ 1610(2)/2546
เพื่อเพิ่มกำลังการผลิตแผงเซลล์แสงอาทิตย์จาก 40,000 แผง เป็น 195,000 แผงต่อปี
โดยให้มีผลตั้งแต่วันที่ 2 กันยายน พ.ศ. 2547 เป็นต้นไป

การผลิตเซลล์แสงอาทิตย์แบบต้นน้ำและการนำไปผลิตเป็นแผงเซลล์แสงอาทิตย์

นอกจากนี้บริษัทฯ ยังได้รับการอนุมัติการส่งเสริมการลงทุน จากคณะกรรมการส่งเสริมการลงทุน
(BOI) ในโครงการผลิตแผ่นเซลล์แสงอาทิตย์ชนิดผลึกซิลิคอนแบบต้นน้ำเป็นรายแรกของประเทศ
ในวันที่ 17 ตุลาคม พ.ศ. 2548 เนื่องจากโครงการดังกล่าวจัดเป็นกิจการที่ให้ความสำคัญ
และเป็นประโยชน์ต่อประเทศเป็นพิเศษ ทำให้บริษัทฯ ได้รับสิทธิและประโยชน์ด้านภาษีอากรสูงสุด
ดังต่อไปนี้

-   ได้รับยกเว้นอากรขาเข้าสำหรับเครื่องจักร

-   ได้รับยกเว้นภาษีเงินได้นิติบุคคลเป็นระยะเวลา 8 ปี  
    โดยไม่กำหนดสัดส่วนภาษีเงินได้นิติบุคคลที่ได้รับการยกเว้น
    ทั้งนี้จะต้องดำเนินการให้ได้รับใบรับรองระบบ คุณภาพตามมาตรฐาน ISO
    9000 หรือมาตรฐานสากลอื่นที่เทียบเท่าภายใน  2 ปี นับแต่วันที่เปิดดำเนินการ
    หากไม่สามารถดำเนินการได้ภายในระยะเวลาที่กำหนด 
    จะถูกเพิกถอนสิทธิและประโยชน์การยกเว้นภาษีเงินได้นิติบุคคลเป็นเวลา 1 ปี

-   ได้รับยกเว้นอากรขาเข้าสำหรับวัตถุดิบหรือวัสดุที่จำเป็นเพื่อใช้ในการผลิตเพื่อการส่งออก
    เป็นระยะเวลา 5 ปี 

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินลงทุนในกิจการ ที่ได้รับการส่งเสริม   

-   ในกรณีบริษัทฯ ประสบผลขาดทุนในระหว่างเวลาได้รับยกเว้นภาษีเงินได้นิติบุคคล บริษัทฯ
    จะได้รับอนุญาต
    ให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลัง
    ระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
    โดยจะเลือกหัก จากกำไรสุทธิ ของปีใดปีหนึ่งหรือหลายปีก็ได้

-   เงินปันผลจากกิจการที่ได้รับการส่งเสริมการลงทุนซึ่งได้รับยกเว้นภาษีเงินได้นิติบุคคล ให้ได้รับ
    ยกเว้นไม่ต้องรวมคำนวณเพื่อเสียภาษีเงินได้ ตลอดระยะเวลาที่บริษัทฯ
    ได้รับยกเว้นภาษีเงินได้นิติบุคคลนั้น

3.8 งานระหว่างส่งมอบ

  โครงการติดตั้งการผลิตไฟฟ้าด้วยพลังงานแสงอาทิตย์ สำหรับครัวเรือนชนบทที่ห่างไกล (Solar
  Home System)

ตามมติคณะรัฐมนตรี เมื่อวันที่ 3 มิถุนายน พ.ศ. 2546
ได้อนุมัติโครงการเร่งรัดขยายบริการไฟฟ้าตามข้อเสนอของกระทรวงมหาดไทย
โดยตั้งเป้าหมายให้ทุกครัวเรือนมีไฟฟ้าใช้ภายในเดือนเมษายน พ.ศ. 2548
มีหลักการว่าบ้านเรือนที่ตั้งอยู่ในพื้นที่ที่สามารถปักเสาพาดสายได้
ให้การไฟฟ้าส่วนภูมิภาคเร่งดำเนินการ ส่วนบ้านเรือนที่ตั้งอยู่ในพื้นที่ห่างไกลในเขตป่าเขา
หรือเกาะ ที่ไม่อาจปักเสาพาดสายได้ ให้ใช้ระบบผลิตกระแสไฟฟ้าด้วยพลังงานแสงอาทิตย์ (Solar
Home System) (“โซลาร์โฮม”) โดยพื้นที่เป้าหมายสำหรับโครงการโซลาร์โฮมมีจำนวนทั้งสิ้น
290,716 ครัวเรือน (ขนาดการผลิตไฟฟ้าจากพลังงานแสงอาทิตย์รวมทั้งสิ้นประมาณ 35
เมกะวัตต์) โดยใช้งบประมาณใน พ.ศ. 2547 (ระยะที่ 1) และ พ.ศ. 2548 (ระยะที่ 2)
รวมทั้งสิ้น 7,631.30 ล้านบาท หรือคิดเป็นค่าใช้จ่ายในการติดตั้งครัวเรือนละ 25,000 บาท
และภายหลังจากติดตั้งแล้วเสร็จจะส่งมอบให้องค์การบริหารส่วนตำบลเป็นผู้รับผิดชอบดูแลรักษาต่อไป

สำหรับงานในโครงการ โซลาร์ โฮม ระยะที่ 1 ในส่วนที่บริษัทฯ ชนะการประมูล มีมูลค่าทั้งสิ้น
1,357.00 ล้านบาท ได้ส่งมอบแล้วเสร็จตั้งแต่เดือนกันยายน พ.ศ. 2548 และบริษัทฯ
ได้รับงานเพิ่มเติม (Add Order) สำหรับโครงการโซลาร์ โฮม ระยะที่ 1 อีกจำนวน 10,879
ระบบ มีมูลค่าทั้งสิ้น 270.87 ล้านบาท ซึ่งมีกำหนดแล้วเสร็จภายในเดือนมีนาคม พ.ศ. 2549
นอกจากนี้บริษัทฯ ยังชนะการประกวดราคาสำหรับโครงการโซลาร์โฮมระยะที่ 2
โดยจะเป็นผู้ดำเนินการก่อสร้างพร้อมติดตั้งระบบไฟฟ้าพลังงานแสงอาทิตย์ในเขตพื้นที่ภาคเหนือ
จำนวน 15,000 ระบบ คิดเป็นมูลค่าทั้งสิ้น 375.00 ล้านบาท โดยมีกำหนดแล้วเสร็จภายใน 270
วัน ซึ่งส่งผลให้บริษัทฯ สามารถรับรู้รายได้ตั้งแต่ไตรมาส 4 ปี 2548 จนถึงไตรมาส 2 ปี 2549

นอกจากนี้บริษัทฯ ยังคงมีงานระหว่างส่งมอบในส่วนของงานส่วนเพิ่มในโครงการโซลาร์โฮมระยะที่
2 เขตภาคเหนือ จำนวน 3,000 ครัวเรือน มีมูลค่าทั้งสิ้น 74.86 ล้านบาท โดยบริษัทฯ
คาดว่าจะสามารถรับรู้รายได้แล้วเสร็จภายในไตรมาส 2 ปี 2549
และงานติดตั้งระบบส่วนเพิ่มในโครงการโซลาร์โฮม ระยะที่ 1 ในเขตพื้นที่ภาคใต้ จำนวน 888
ครัวเรือน มีมูลค่าทั้งสิ้น 22.20 ล้านบาท โดยบริษัทฯ
คาดว่าจะสามารถรับรู้รายได้แล้วเสร็จในไตรมาส 2 ปี 2549

  ตารางที่ 3.9 สรุปสัญญาจ้างสร้างและติดตั้งระบบในโครงการโซลาร์โฮมเฟส 2

+---+---+---+---+---+-------+---------------+-----------+----------+
| เ | ค | เ | ม | จ | พ     | เงื่อนไ         | เงื่อนไขในก | ค่าปร     |
| ล | ู่ส | ร | ูล | ำ | ื้นที่ติดต | ขในการปฏิบัติงาน | ารรับประกัน | ับกรณีส่งมอ |
| ข | ัญ | ิ่ม | ค | น | ั้งระบบ |               |           | บงานล่าช้า |
| ท | ญ | ต | ่า | ว |       |               |           |          |
| ี่ส | า | ้น | ง | น |       |               |           |          |
| ัญ |   | - | า | ร |       |               |           |          |
| ญ |   | ส | น | ะ |       |               |           |          |
| า |   | ิ้น | * | บ |       |               |           |          |
|   |   | ส | ( | บ |       |               |           |          |
|   |   | ุด | ล | ( |       |               |           |          |
|   |   | ส | ้า | ค |       |               |           |          |
|   |   | ัญ | น | ร |       |               |           |          |
|   |   | ญ | บ | ัว |       |               |           |          |
|   |   | า | า | เ |       |               |           |          |
|   |   |   | ท | ร |       |               |           |          |
|   |   |   | ) | ือ |       |               |           |          |
|   |   |   |   | น |       |               |           |          |
|   |   |   |   | ) |       |               |           |          |
+---+---+---+---+---+-------+---------------+-----------+----------+
| จ | ก | 2 | 3 | 1 | เขต 1 | - บริษัทฯ       | -         | -        |
| . | า | 6 | 7 | 5 | ภาค   | ต้องเสนอแผ     | แผงเ      | หากบริษัทฯ |
| 1 | ร | ก | 5 | , | เหนือ: | นการติดตั้งภายใน | ซลล์แสงอาท | ไม่สาม    |
| 2 | ไ | . |   | 0 | เชีย   | 30            | ิตย์และโครง | ารถส่งมอบ |
| 4 | ฟ | ย |   | 0 | งใหม่, | วันนับจาก       | สร้างรองรับ | ตามกำหนด |
| / | ฟ | . |   | 0 | เชีย   | วันลงนามในสัญญา | รับประกัน 5 | ต้องเสียค่า |
| 2 | ้า | 4 |   |   | งราย, |               | ปี         | ปรับรายวัน |
| 5 | ส | 8 |   |   | แม่ฮ่อ  | - หากบริษัทฯ    |           | 0.1%ข    |
| 4 | ่ว | ถ |   |   | งสอน, | ดำเนินการช้า    | -         | องราคาค่า |
| 8 | น | ึง |   |   | ล     | กว่าแผนฯเกินกว่า | อ         | จ้างและติด |
|   | ภ |   |   |   | ำปาง, | 90 วัน         | ินเวอร์เตอร | ตั้งระบบที่ย |
|   | ูม | 2 |   |   | ลำพูน, | หรือติดตั้งได้น้อย  | ์และอุปกรณ์ค | ังไม่ส่งมอบ |
|   | ิภ | 3 |   |   | พะเยา | กว่าแผนฯมากกว่า | วบคุมการปร | นับจาก    |
|   | า | ม |   |   |       | 50% ติดต่อกัน 3  | ะจุแบตเตอรี่ | วันที่เกินกำ |
|   | ค | ิ. |   |   | เขต 2 | เดือน          | รับประกัน 3 | หนดเวลาจ |
|   |   | ย |   |   | ภาค   | กฟภ.ม         | ปี         | นถึงวันที่งา |
|   |   | . |   |   | เหนือ: | ีสิทธิบอกเลิกสัญญา |           | นแล้วเสร็จ |
|   |   | 4 |   |   | ตาก,  |               | แบตเตอรี่   |          |
|   |   | 9 |   |   | กำแพง | -             | รับประกัน 2 | -        |
|   |   |   |   |   | เพชร, | กฟภ.มีสิทธิเพิ่มปร | ปี         | กฟภ.มีสิทธ |
|   |   |   |   |   | น่าน,  | ิมาณครัวเรือนที่จะ |           | ิเรียกค่าใช |
|   |   |   |   |   | พิจิตร, | ติดตั้งระบบไม่เกิน | ท         | ้จ่ายในการ |
|   |   |   |   |   | พิษ    | 20%           | ั้งหมดนี้จะรับ | ควบคุมงาน |
|   |   |   |   |   | ณุโลก, | ของจำน        | ประกันในกร | (เงินเดือน |
|   |   |   |   |   | แพร่,  | วนที่แจ้งตามสัญญา | ณีที่ความชำร | ,เบี้ยเลี้ยง |
|   |   |   |   |   | อุต    |               | ุดเกิดจากกา | ,ค่าที่พัก,ค |
|   |   |   |   |   | รดิตถ์, | - บริษัทฯ       | รใช้วัสดุที่มีค | ่าล่วงเวลา |
|   |   |   |   |   | สุโขทัย | มีสิทธิขอขย      | ุณภาพไม่ถูกต | ฯลฯ)     |
|   |   |   |   |   |       | ายเวลาการทำงา | ้องหรือทำไว | นับจาก    |
|   |   |   |   |   | เขต 3 | นกรณีมีเหตุสุดวิสัย | ้ไม่เรียบร้อย | วันที่เกินกำ |
|   |   |   |   |   | ภาค   | แต่หากบริษัทฯ    | หากบริษัทฯ  | หนดเวลาจ |
|   |   |   |   |   | เหนือ: | ไม่สามารถ      | ไ         | นถึงวันที่งา |
|   |   |   |   |   | นครส  | ทำงานตามสัญญาเ | ม่ดำเนินการ | นแล้วเสร็จ |
|   |   |   |   |   | วรรค์, | นื่องจากเหตุสุดวิส | แก้ไขภายใน |          |
|   |   |   |   |   | เพช   | ัยติดต่อกันเกินกว่า | 7         | -        |
|   |   |   |   |   | รบูรณ์, | 30 วัน         | วันหลังจ    | กฟภ.มีสิทธ |
|   |   |   |   |   | ลพบุรี, | กฟภ.ม         | ากได้รับแจ้ง | ิเรียกค่าเส |
|   |   |   |   |   | ช     | ีสิทธิบอกเลิกสัญญา | บริษัทฯ     | ียหายอื่นๆอ |
|   |   |   |   |   | ัยนาท, |               | ต้องชำระ   | ันเกิดจากก |
|   |   |   |   |   | อุท    | -             | ค่าปรับวันละ | ารที่บริษัทฯ |
|   |   |   |   |   | ัยธานี, | จัดทำป         | 200       | ท        |
|   |   |   |   |   | สิงห์บุรี | ระกันภัยแก่ลูกจ้าง | บาทจนก    | ำงานล่าช้า |
|   |   |   |   |   |       |               | ว่าการแก้ไข | (ถ้ามี)    |
|   |   |   |   |   |       | -             | จะแล้วเสร็จ |          |
|   |   |   |   |   |       | จัดฝึกอบรมแ     |           |          |
|   |   |   |   |   |       | ก่ครัวเรือนที่ติดตั้ง |           |          |
|   |   |   |   |   |       | เพื่อแนะนำกา    |           |          |
|   |   |   |   |   |       | รใช้งานและวิธีกา |           |          |
|   |   |   |   |   |       | รแก้ปัญหาเบื้องต้น |           |          |
|   |   |   |   |   |       |               |           |          |
|   |   |   |   |   |       | -             |           |          |
|   |   |   |   |   |       | ติดตามผลการใช้ง |           |          |
|   |   |   |   |   |       | านและบำรุงรักษา |           |          |
|   |   |   |   |   |       | ระบบทุกครัวเรือน |           |          |
|   |   |   |   |   |       | โดยราย        |           |          |
|   |   |   |   |   |       | งานผลการติดตาม |           |          |
|   |   |   |   |   |       | 1 ครั้ง         |           |          |
|   |   |   |   |   |       | หลังการใ       |           |          |
|   |   |   |   |   |       | ช้งานระบบมาแล้ว |           |          |
|   |   |   |   |   |       | 1 ปี 6 เดือน ถึง |           |          |
|   |   |   |   |   |       | 2 ปี           |           |          |
+---+---+---+---+---+-------+---------------+-----------+----------+

หมายเหตุ : *มูลค่างานหมายถึงค่าจ้างสร้างและติดตั้งระบบ
รวมกับค่าติดตามผลการใช้งานและบำรุงรักษาระบบ

+---+---+---+---+---+-------+---------------+-----------+----------+
| เ | ค | เ | ม | จ | พ     | เงื่อนไ         | เงื่อนไขในก | ค่าปร     |
| ล | ู่ส | ร | ูล | ำ | ื้นที่ติดต | ขในการปฏิบัติงาน | ารรับประกัน | ับกรณีส่งมอ |
| ข | ัญ | ิ่ม | ค | น | ั้งระบบ |               |           | บงานล่าช้า |
| ท | ญ | ต | ่า | ว |       |               |           |          |
| ี่ส | า | ้น | ง | น |       |               |           |          |
| ัญ |   | - | า | ร |       |               |           |          |
| ญ |   | ส | น | ะ |       |               |           |          |
| า |   | ิ้น | * | บ |       |               |           |          |
|   |   | ส | ( | บ |       |               |           |          |
|   |   | ุด | ล | ( |       |               |           |          |
|   |   | ส | ้า | ค |       |               |           |          |
|   |   | ัญ | น | ร |       |               |           |          |
|   |   | ญ | บ | ัว |       |               |           |          |
|   |   | า | า | เ |       |               |           |          |
|   |   |   | ท | ร |       |               |           |          |
|   |   |   | ) | ือ |       |               |           |          |
|   |   |   |   | น |       |               |           |          |
|   |   |   |   | ) |       |               |           |          |
+---+---+---+---+---+-------+---------------+-----------+----------+
| จ | ก | 2 | 7 | 3 | เขต 1 | - บริษัทฯ       | -         | -        |
| . | า | 8 | 5 | , | ภาค   | ต้องเสนอแผ     | แผงเ      | หากบริษัทฯ |
| 1 | ร | ธ |   | 0 | เหนือ: | นการติดตั้งภายใน | ซลล์แสงอาท | ไม่สาม    |
| 2 | ไ | . |   | 0 | เชีย   | 30            | ิตย์และโครง | ารถส่งมอบ |
| 4 | ฟ | ค |   | 0 | งใหม่, | วันนับจาก       | สร้างรองรับ | ตามกำหนด |
| / | ฟ | . |   |   | เชีย   | วันลงนามในสัญญา | รับประกัน 5 | ต้องเสียค่า |
| 2 | ้า | 4 |   |   | งราย, |               | ปี         | ปรับรายวัน |
| 5 | ส | 8 |   |   | แม่ฮ่อ  | - หากบริษัทฯ    |           | 0.1%ข    |
| 4 | ่ว | ถ |   |   | งสอน, | ดำเนินการช้า    | -         | องราคาค่า |
| 8 | น | ึง |   |   | ล     | กว่าแผนฯเกินกว่า | อ         | จ้างและติด |
|   | ภ |   |   |   | ำปาง, | 90 วัน         | ินเวอร์เตอร | ตั้งระบบที่ย |
| เ | ูม | 2 |   |   | ลำพูน, | หรือติดตั้งได้น้อย  | ์และอุปกรณ์ค | ังไม่ส่งมอบ |
| พ | ิภ | 3 |   |   | พะเยา | กว่าแผนฯมากกว่า | วบคุมการปร | นับจาก    |
| ิ่ม | า | ม |   |   |       | 50% ติดต่อกัน 3  | ะจุแบตเตอรี่ | วันที่เกินกำ |
| เ | ค | ิ. |   |   | เขต 2 | เดือน          | รับประกัน 3 | หนดเวลาจ |
| ต |   | ย |   |   | ภาค   | กฟภ.ม         | ปี         | นถึงวันที่งา |
| ิม |   | . |   |   | เหนือ: | ีสิทธิบอกเลิกสัญญา |           | นแล้วเสร็จ |
|   |   | 4 |   |   | ตาก,  |               | แบตเตอรี่   |          |
| ( |   | 9 |   |   | กำแพง | - บริษัทฯ       | รับประกัน 2 | -        |
| A |   |   |   |   | เพชร, | มีสิทธิขอขย      | ปี         | กฟภ.มีสิทธ |
| d |   |   |   |   | น่าน,  | ายเวลาการทำงา |           | ิเรียกค่าใช |
| d |   |   |   |   | พิจิตร, | นกรณีมีเหตุสุดวิสัย | ท         | ้จ่ายในการ |
| O |   |   |   |   | พิษ    | แต่หากบริษัทฯ    | ั้งหมดนี้จะรับ | ควบคุมงาน |
| r |   |   |   |   | ณุโลก, | ไม่สามารถ      | ประกันในกร | (เงินเดือน |
| d |   |   |   |   | แพร่,  | ทำงานตามสัญญาเ | ณีที่ความชำร | ,เบี้ยเลี้ยง |
| e |   |   |   |   | อุต    | นื่องจากเหตุสุดวิส | ุดเกิดจากกา | ,ค่าที่พัก,ค |
| r |   |   |   |   | รดิตถ์, | ัยติดต่อกันเกินกว่า | รใช้วัสดุที่มีค | ่าล่วงเวลา |
| ) |   |   |   |   | สุโขทัย | 30 วัน         | ุณภาพไม่ถูกต | ฯลฯ)     |
|   |   |   |   |   |       | กฟภ.ม         | ้องหรือทำไว | นับจาก    |
|   |   |   |   |   | เขต 3 | ีสิทธิบอกเลิกสัญญา | ้ไม่เรียบร้อย | วันที่เกินกำ |
|   |   |   |   |   | ภาค   |               | หากบริษัทฯ  | หนดเวลาจ |
|   |   |   |   |   | เหนือ: | -             | ไ         | นถึงวันที่งา |
|   |   |   |   |   | นครส  | จัดทำป         | ม่ดำเนินการ | นแล้วเสร็จ |
|   |   |   |   |   | วรรค์, | ระกันภัยแก่ลูกจ้าง | แก้ไขภายใน |          |
|   |   |   |   |   | เพช   |               | 7         | -        |
|   |   |   |   |   | รบูรณ์, | -             | วันหลังจ    | กฟภ.มีสิทธ |
|   |   |   |   |   | ลพบุรี, | จัดฝึกอบรมแ     | ากได้รับแจ้ง | ิเรียกค่าเส |
|   |   |   |   |   | ช     | ก่ครัวเรือนที่ติดตั้ง | บริษัทฯ     | ียหายอื่นๆอ |
|   |   |   |   |   | ัยนาท, | เพื่อแนะนำกา    | ต้องชำระ   | ันเกิดจากก |
|   |   |   |   |   | อุท    | รใช้งานและวิธีกา | ค่าปรับวันละ | ารที่บริษัทฯ |
|   |   |   |   |   | ัยธานี, | รแก้ปัญหาเบื้องต้น | 200       | ท        |
|   |   |   |   |   | สิงห์บุรี |               | บาทจนก    | ำงานล่าช้า |
|   |   |   |   |   |       | -             | ว่าการแก้ไข | (ถ้ามี)    |
|   |   |   |   |   |       | ติดตามผลการใช้ง | จะแล้วเสร็จ |          |
|   |   |   |   |   |       | านและบำรุงรักษา |           |          |
|   |   |   |   |   |       | ระบบทุกครัวเรือน |           |          |
|   |   |   |   |   |       | โดยราย        |           |          |
|   |   |   |   |   |       | งานผลการติดตาม |           |          |
|   |   |   |   |   |       | 1 ครั้ง         |           |          |
|   |   |   |   |   |       | หลังการใ       |           |          |
|   |   |   |   |   |       | ช้งานระบบมาแล้ว |           |          |
|   |   |   |   |   |       | 1 ปี 6 เดือน ถึง |           |          |
|   |   |   |   |   |       | 2 ปี           |           |          |
+---+---+---+---+---+-------+---------------+-----------+----------+

หมายเหตุ : *มูลค่างานหมายถึงค่าจ้างสร้างและติดตั้งระบบ
รวมกับค่าติดตามผลการใช้งานและบำรุงรักษาระบบ

+---+---+---+---+---+-------+---------------+-----------+----------+
| เ | ค | เ | ม | จ | พ     | เงื่อนไ         | เงื่อนไขในก | ค่าปร     |
| ล | ู่ส | ร | ูล | ำ | ื้นที่ติดต | ขในการปฏิบัติงาน | ารรับประกัน | ับกรณีส่งมอ |
| ข | ัญ | ิ่ม | ค | น | ั้งระบบ |               |           | บงานล่าช้า |
| ท | ญ | ต | ่า | ว |       |               |           |          |
| ี่ส | า | ้น | ง | น |       |               |           |          |
| ัญ |   | - | า | ร |       |               |           |          |
| ญ |   | ส | น | ะ |       |               |           |          |
| า |   | ิ้น | * | บ |       |               |           |          |
|   |   | ส | ( | บ |       |               |           |          |
|   |   | ุด | ล | ( |       |               |           |          |
|   |   | ส | ้า | ค |       |               |           |          |
|   |   | ัญ | น | ร |       |               |           |          |
|   |   | ญ | บ | ัว |       |               |           |          |
|   |   | า | า | เ |       |               |           |          |
|   |   |   | ท | ร |       |               |           |          |
|   |   |   | ) | ือ |       |               |           |          |
|   |   |   |   | น |       |               |           |          |
|   |   |   |   | ) |       |               |           |          |
+---+---+---+---+---+-------+---------------+-----------+----------+
| จ | ก | 4 | 2 | 8 | เขต 1 | - บริษัทฯ       | -         | -        |
| . | า | ม | 2 | 8 | ภาคใต้ | ต้องเสนอแผ     | แผงเ      | หากบริษัทฯ |
| 1 | ร | . |   | 8 | :     | นการติดตั้งภายใน | ซลล์แสงอาท | ไม่สาม    |
| 6 | ไ | ค |   |   | เ     | 30            | ิตย์และโครง | ารถส่งมอบ |
| 4 | ฟ | . |   |   | พชรบุรี | วันนับจาก       | สร้างรองรับ | ตามกำหนด |
| / | ฟ | 4 |   |   |       | วันลงนามในสัญญา | รับประกัน 5 | ต้องเสียค่า |
| 2 | ้า | 9 |   |   | เขต 2 |               | ปี         | ปรับรายวัน |
| 5 | ส | ถ |   |   | ภ     | - หากบริษัทฯ    |           | 0.1%ข    |
| 4 | ่ว | ึง |   |   | าคใต้: | ดำเนินการช้า    | -         | องราคาค่า |
| 8 | น |   |   |   | นค    | กว่าแผนฯเกินกว่า | อ         | จ้างและติด |
|   | ภ | 1 |   |   | รศรีธร | 90 วัน         | ินเวอร์เตอร | ตั้งระบบที่ย |
|   | ูม | 2 |   |   | รมราช | หรือติดตั้งได้น้อย  | ์และอุปกรณ์ค | ังไม่ส่งมอบ |
|   | ิภ | ต |   |   |       | กว่าแผนฯมากกว่า | วบคุมการปร | นับจาก    |
|   | า | . |   |   | เขต 3 | 50% ติดต่อกัน 3  | ะจุแบตเตอรี่ | วันที่เกินกำ |
|   | ค | ค |   |   | ภ     | เดือน          | รับประกัน 3 | หนดเวลาจ |
|   |   | . |   |   | าคใต้: | กฟภ.ม         | ปี         | นถึงวันที่งา |
|   |   | 4 |   |   | ยะลา  | ีสิทธิบอกเลิกสัญญา |           | นแล้วเสร็จ |
|   |   | 9 |   |   |       |               | แบตเตอรี่   |          |
|   |   |   |   |   |       | -             | รับประกัน 2 | -        |
|   |   |   |   |   |       | กฟภ.มีสิทธิเพิ่มปร | ปี         | กฟภ.มีสิทธ |
|   |   |   |   |   |       | ิมาณครัวเรือนที่จะ |           | ิเรียกค่าใช |
|   |   |   |   |   |       | ติดตั้งระบบไม่เกิน | ท         | ้จ่ายในการ |
|   |   |   |   |   |       | 20%           | ั้งหมดนี้จะรับ | ควบคุมงาน |
|   |   |   |   |   |       | ของจำน        | ประกันในกร | (เงินเดือน |
|   |   |   |   |   |       | วนที่แจ้งตามสัญญา | ณีที่ความชำร | ,เบี้ยเลี้ยง |
|   |   |   |   |   |       |               | ุดเกิดจากกา | ,ค่าที่พัก,ค |
|   |   |   |   |   |       | - บริษัทฯ       | รใช้วัสดุที่มีค | ่าล่วงเวลา |
|   |   |   |   |   |       | มีสิทธิขอขย      | ุณภาพไม่ถูกต | ฯลฯ)     |
|   |   |   |   |   |       | ายเวลาการทำงา | ้องหรือทำไว | นับจาก    |
|   |   |   |   |   |       | นกรณีมีเหตุสุดวิสัย | ้ไม่เรียบร้อย | วันที่เกินกำ |
|   |   |   |   |   |       | แต่หากบริษัทฯ    | หากบริษัทฯ  | หนดเวลาจ |
|   |   |   |   |   |       | ไม่สามารถ      | ไ         | นถึงวันที่งา |
|   |   |   |   |   |       | ทำงานตามสัญญาเ | ม่ดำเนินการ | นแล้วเสร็จ |
|   |   |   |   |   |       | นื่องจากเหตุสุดวิส | แก้ไขภายใน |          |
|   |   |   |   |   |       | ัยติดต่อกันเกินกว่า | 7         | -        |
|   |   |   |   |   |       | 30 วัน         | วันหลังจ    | กฟภ.มีสิทธ |
|   |   |   |   |   |       | กฟภ.ม         | ากได้รับแจ้ง | ิเรียกค่าเส |
|   |   |   |   |   |       | ีสิทธิบอกเลิกสัญญา | บริษัทฯ     | ียหายอื่นๆอ |
|   |   |   |   |   |       |               | ต้องชำระ   | ันเกิดจากก |
|   |   |   |   |   |       | -             | ค่าปรับวันละ | ารที่บริษัทฯ |
|   |   |   |   |   |       | จัดทำป         | 200       | ท        |
|   |   |   |   |   |       | ระกันภัยแก่ลูกจ้าง | บาทจนก    | ำงานล่าช้า |
|   |   |   |   |   |       |               | ว่าการแก้ไข | (ถ้ามี)    |
|   |   |   |   |   |       | -             | จะแล้วเสร็จ |          |
|   |   |   |   |   |       | จัดฝึกอบรมแ     |           |          |
|   |   |   |   |   |       | ก่ครัวเรือนที่ติดตั้ง |           |          |
|   |   |   |   |   |       | เพื่อแนะนำกา    |           |          |
|   |   |   |   |   |       | รใช้งานและวิธีกา |           |          |
|   |   |   |   |   |       | รแก้ปัญหาเบื้องต้น |           |          |
|   |   |   |   |   |       |               |           |          |
|   |   |   |   |   |       | -             |           |          |
|   |   |   |   |   |       | ติดตามผลการใช้ง |           |          |
|   |   |   |   |   |       | านและบำรุงรักษา |           |          |
|   |   |   |   |   |       | ระบบทุกครัวเรือน |           |          |
|   |   |   |   |   |       | โดยราย        |           |          |
|   |   |   |   |   |       | งานผลการติดตาม |           |          |
|   |   |   |   |   |       | 1 ครั้ง         |           |          |
|   |   |   |   |   |       | หลังการใ       |           |          |
|   |   |   |   |   |       | ช้งานระบบมาแล้ว |           |          |
|   |   |   |   |   |       | 1 ปี 6 เดือน ถึง |           |          |
|   |   |   |   |   |       | 2 ปี           |           |          |
+---+---+---+---+---+-------+---------------+-----------+----------+

หมายเหตุ : *มูลค่างานหมายถึงค่าจ้างสร้างและติดตั้งระบบ
รวมกับค่าติดตามผลการใช้งานและบำรุงรักษาระบบ

  ขั้นตอนการวางหลักประกันและการรับเงินในโครงการโซลาร์โฮมเฟส 2

1. ในขณะทำสัญญาบริษัทฯ วางหลักประกันจำนวน 10% ของมูลค่าโครงการ แก่ กฟภ.
เพื่อเป็นหลักประกันการปฏิบัติตามสัญญานี้ และกฟภ.จะคืนให้โดยไม่มีดอกเบี้ยเมื่อบริษัทฯ
พ้นจากข้อผูกพันตามสัญญา หรือสิ้นสุดภาระการรับประกันแผงเซลล์ (5 ปีหลังจากติดตั้งเสร็จ)

2. หลังจากลงนามในสัญญาแล้ว กฟภ. จ่ายเงินล่วงหน้าให้บริษัทฯ 10%
ของค่าจ้างสร้างและติดตั้งระบบ โดยบริษัทฯ
ต้องวางหลักประกันการรับเงินล่วงหน้าไม่น้อยกว่าจำนวนเงินที่ กฟภ.จ่ายให้แก่บริษัทฯ
ซึ่งหลักประกันนี้บริษัทฯ
จะได้รับคืนเมื่อคณะกรรมการตรวจรับงานจ้างได้ตรวจรับมอบงานทั้งหมดตามสัญญาแล้ว

3. เมื่อบริษัทฯ ติดตั้งระบบเสร็จ
ทุกระบบต้องผ่านการทดสอบและรับรองจากคณะกรรมการตรวจรับงานซึ่งประกอบด้วยเจ้าของครัวเรือนที่ติดตั้ง
ผู้ควบคุมงาน และผู้แทนจากกฟภ. จึงจะถือว่ากระบวนการติดตั้งแล้วเสร็จ และจากนั้นบริษัทฯ
จึงสามารถส่งมอบงานให้กับ กฟภ. ทั้งนี้ บริษัทฯ สามารถส่งมอบงานได้หลายครั้ง
แต่ละครั้งห่างกันไม่น้อยกว่า 30 วัน และแต่ละครั้งต้องส่งมอบงานไม่น้อยกว่า 200 ครัวเรือน โดย
กฟภ.จะจ่ายเงิน 80% ของค่าจ้างสร้างและติดตั้งระบบภายในเวลาประมาณ 30
วันหลังจากที่ส่งมอบระบบ

4. เมื่อบริษัทฯได้ดำเนินการติดตั้งครบถ้วนตามสัญญาแล้ว
กฟภ.จะจ่ายค่าจ้างสร้างและติดตั้งระบบจำนวน 10% โดยที่บริษัทฯ
จะวางหลักประกันของการรับประกันคุณภาพผลงานจำนวน 10%
ของวงเงินผลงานสร้างและติดตั้งระบบกับ กฟภ. ทั้งนี้บริษัทฯ
จะได้รับคืนหลักประกันเมื่อหมดภาระในการรับประกันระบบ หรือ 5 ปีหลังจากส่งมอบงานเสร็จสิ้น

5. บริษัทฯ จะต้องทำรายงานการติดตามผลการใช้งานและบำรุงรักษาระบบให้กับ กฟภ.
ภายในระยะเวลา 1 ปี 6 เดือน ถึง 2 ปี โดย กฟภ.
จะจ่ายค่าจ้างในส่วนที่เหลือทั้งหมดให้แก่บริษัท

  ตารางที่ 3.10 สรุปการจ่ายเงินและการวางหลักประกันในโครงการโซลาร์โฮมเฟส 2

+---------------+----------------+------------------+------------------+
| ช่วงเวลา       | เขต 1,2,3      |                  | ได้รับคืนหลักประกัน   |
|               | ภาคเหนือ        |                  | (โดยไม่มีดอกเบี้ย)   |
|               |                |                  | เมื่อ              |
+---------------+----------------+------------------+------------------+
|               | การจ           | หลักประกันที่บริษัทฯ   |                  |
|               | ่ายเงินของผู้ว่าจ้าง | ต้องวางกับกฟภ.     |                  |
|               | (ล้านบาท)       | (ล้านบาท)         |                  |
+---------------+----------------+------------------+------------------+
| ขณะทำสัญญา     | -              | 37.50            | ครบระยะเวลาในก   |
|               |                |                  | ารรับประกันแผงเซลล์ |
|               |                |                  | (5ปี)             |
+---------------+----------------+------------------+------------------+
| หลัง           | 37.12          | 37.12            | คณะกรรมการตรวจ   |
| จากการเซ็นสัญญา |                |                  | รับมอบงานทั้งหมดแล้ว |
+---------------+----------------+------------------+------------------+
| ส่งมอบงา       | 80%            | -                | -                |
| นและคณะกรรมกา | ของค           |                  |                  |
| รตรวจรับงานแล้ว | ่าจ้างสร้างและติดต |                  |                  |
| (สามารถส่งมอ   | ั้งระบบที่ส่งมอบแล้ว |                  |                  |
| บงานได้หลายครั้ง |                |                  |                  |
| โดย           | (รวม 297.0     |                  |                  |
| ห่างกันไม่น้อยกว่า | ล้านบาท)        |                  |                  |
| 30 วัน)        |                |                  |                  |
+---------------+----------------+------------------+------------------+
| ติดตั้ง          | 37.12          | 37.50            | ครบระยะเวลาในก   |
| ครบถ้วนตามสัญญา |                |                  | ารรับประกันแผงเซลล์ |
|               |                |                  | (5ปี)             |
+---------------+----------------+------------------+------------------+
| ภายใน 1 ปี 6   | 3.75           | -                | -                |
| เดือนถึง 2 ปี    |                |                  |                  |
+---------------+----------------+------------------+------------------+

สรุปแผนการติดตั้งสำหรับกลุ่มงานที่บริษัทฯ รับผิดชอบ

(1) แผนการส่งมอบงานให้กับการไฟฟ้าส่วนภูมิภาค

บริษัทฯ มีแผนการติดตั้งและส่งมอบระบบในโครงการโซลาร์โฮม ดังนี้

ตารางที่ 3.11 แผนการส่งมอบงานโครงการโซลาร์โฮม

(หน่วย: ระบบ)

+--------------------------------------+--------------+---------------+
| แผนการส่งมอบ                          | ไตรมาส       | ไตรมาส        |
|                                      | 1/2549*      | 2/2549*       |
+--------------------------------------+--------------+---------------+
| 1. โซลาร์โฮมเฟส 2 กลุ่มงาน ภาคเหนือ      | 4,500        | 10,500        |
|                                      |              |               |
| 2. โซลาร์โฮมเฟส 2 ส่วนเพิ่ม ภาคเหนือ      | 178          | 3,000         |
|                                      |              |               |
| 3. โซลาร์โฮมเฟส 1 ส่วนเพิ่มภาคใต้         |              | 710           |
+--------------------------------------+--------------+---------------+
| รวม                                  | 4,678        | 14,210        |
+--------------------------------------+--------------+---------------+

หมายเหตุ: ไตรมาสที่ 1 และ 2 ปี 2549 เป็นการประมาณการ

การจัดหาผลิตภัณฑ์ในโครงการโซลาร์โฮม

ในการจัดหาเซลล์แสงอาทิตย์และวัตถุดิบนำเข้าอื่นๆ บริษัทฯ
สั่งจองสินค้าและกำหนดราคาล่วงหน้าไว้กับผู้แทนจำหน่ายเซลล์แสงอาทิตย์ชั้นนำของโลกคือบริษัท BP
Solar, Kyocera Corporation และ Q-Cell โดยบริษัทฯ มีการทำบันทึกข้อตกลง
(Memorandum of Understanding) กับบริษัท BP Solar และ Kyocera Corporation
ในการกำหนดส่งวัตถุดิบตามปริมาณที่ตกลงกันไว้ทุกเดือนเป็นเวลา 10-14 เดือน บริษัทฯ
จะสั่งซื้อวัตถุดิบที่สั่งจองไว้เป็นระยะโดยการเปิดเลตเตอร์ออฟเครดิตตามราคาที่กำหนดในตอนต้น
ซึ่งวิธีการนี้สามารถลดผลกระทบจากความผันผวนของราคาวัตถุดิบ
รวมทั้งช่วยลดค่าใช้จ่ายในการจัดเก็บวัตถุดิบ ส่วนอุปกรณ์ประกอบอื่นๆที่สำคัญเช่นแบตเตอรี่
เครื่องแปลงกระแสไฟฟ้า และอื่นๆ บริษัทฯ มีการจัดการเช่นเดียวกับวัตถุดิบนำเข้า
คือสั่งจองและกำหนดราคาล่วงหน้าทั้งหมด หากซัพพลายเออร์จัดหาวัตถุดิบให้บริษัทฯ ไม่ได้
ซัพพลายเออร์จะเป็นผู้รับผิดชอบในกรณีที่บริษัทฯ
จำเป็นต้องสั่งซื้อจากซัพพลายเออร์อื่นในราคาที่แพงกว่าที่ตกลงกันไว้